
Capitolul 1 


Se lăsase noaptea. Singură pe plaja pustie tânăra femeie 
contempla apele întunecate în care se reflectau luminile oraşului. 
Când făcu câţiva paşi pe nisip, părul ei, negru ca tenebrele, îi 
atinse uşor umerii cu mângâiere lui mătăsoasă. Subjugată de 
ameţitoarea vrajă a solitudinii şi a nopţii, ea inspiră adânc aerul 
sărat. Niciodată nu se simţise atât de liberă ca în acea seară, în 
anonimatul marelui oraş portuar. 

Când silueta bărbatului apăru pe vârful colinei nu a perceput- 
o ca o ameninţare şi nici măcar n-a deranjat-o în promenada ei 
solitară. Bărbatul mergea calm, înaintând încet, cu mâinile 
înfundate în buzunare, adâncit cu totul în gândurile lui. 

Urmărindu-i apropierea cu o privire distrată, tânăra femeie 
continua să savureze acele clipe unice în care totul părea posibil. 
Să petreacă întreaga noapte pe plajă, de exemplu. Să rătăcească 
fără ţintă prin oraş. Să meargă la cinema şi să vadă trei filme, unul 


după altul. 


Nimeni nu avea să-i ceară explicaţii asupra celor două zile 
petrecute la Vancouver; nimeni nu va ştii vreodată ceea ce va 
hotări să facă... 

Pentru a se izola, acasă, trebuia totdeauna să fure câte o oră, 
de ici, de colo, să smulgă momente, clipe, de la diferitele sale 
obligaţii ca să câştige timpul necesar pentru a-şi scrie cărţile fără 
ştirea cuiva. 

Şi nu cumva doar pentru a scăpa, în fine, de privirile altora a 
traversat jumătate de ţară? Desigur fusese stabilită şi acea 
întâlnire cu editorul. Şi hotărârea înspăimântătoare pe care o luase 
urmând un impuls de moment... Dar nu, nu mai trebuia să se 
gândească la asta, nu mai trebuia să se gândească, mai ales 
acum... 

Pentru ca să uite ce-a fost ea îşi concentra atenţia asupra 
bărbatului care se oprise acum pe malul oceanului. Oare cine era, 
el cel care întorcea spatele luminilor strălucitoare ale oraşului 
alegând compania întunericului? Oare ce secret apăsător venise să 
încredinţeze apelor sumbre care-şi purtau clipocitul, suspinând 
încetişor, până la picioarele lui? 

O ambulanţă, cu sirena urlând, trecu pe şoseaua din 
apropiere. Necunoscutul tresări, ca şi cum această chemare, acest 
sunet strident, insistent, l-ar fi atins dureros în adâncul fiinţei lui... 

Tânăra femeie se oprise şi ea. Separaţi de cel mult cincizeci 
de metri abia, ei se aflau între ocean şi şirurile compacte de clădiri 
în care mişuna viaţa misterioasă a marilor oraşe. Vieţi citadine, 
aventuroase, adeseori neliniştitoare. Ce ar gândi mama ei dacă ar 
vedea-o acum? Dar mama ei nu va ştii niciodată nimic despre 
această escapadă! Va fi un nou secret pe care îl va păstra în 
memorie, o comoară bine ascunsă. lar secrete, avea încă atâtea! 


Un univers întreg condamnat la tăcere... 


Şi iată că apăruse acest bărbat, o simplă siluetă care se ivise 
în noapte. 

Bărbatul întoarse capul, o văzu şi rămaseră astfel, încremeniţi 
ca nişte statui, privindu-se. 

Un velier, acostat în golf, se legăna încet, cu înaltele sale 
catarge întinse parcă până la cer... Aerul era nespus de calm, fără 
nicio adiere. Oceanul, plaja, bărbatul şi femeia, faţă în faţă; totul 
era mut iar cei doi nemişcaţi, ca într-o vrajă. Şi deodată, brusc, 
totul se schimbă; valurile îşi reluară murmurul şi scena prinse 
viaţă. Şi bărbatul, încet, încet, începu să păşească, avansând ferm 
în direcţia ei... 

Marie tresări, ca smulsă dintr-o stare de transă. Ce se 
întâmpla? Noaptea era aşa de întunecată. Cine se plimba pe plajă 
la astfel de oră? Perverşii, sadicii, violatorii, asasinii! Avertismente 
şoptite îi reveneau în memorie: „Nu te plimba niciodată singură, 
fereşte-te de necunoscuţi!“ îşi imagină deodată rândurile ce vor 
apărea a doua zi în ziare, la pagina cu fapte diverse: „Tânără 
femeie sugrumată pe o plajă pustie. Asasinul nu a putut fi 
descoperit încă...“ 

Şi bărbatul continua să înainteze spre ea cu hotărâre! Ce era 
oare această torţă ciudată care o ţinea ţintuită aici, incapabilă să o 
ia la fugă pentru a se regăsi în oraş, pe străzile luminate, printre 
mulţimea de trecători? „Tu ai fost totdeauna atât de laşă, auzi 
parcă o voce murmurând venită din adâncurile fiinţei ei. Îţi e frică 
de tot! De animalele sălbatice, de ce va spune lumea, de oamenii 
pe care nu-i cunoşti; tremuri în faţa morţii, dar şi mai mult tremuri 
de spaimă în faţa vieţii!“ Bărbatul se apropia din ce în ce mai mult. 
Nimic nu mai putea să-l oprească acum; nimic nu mai putea să-l 
împiedice să meargă până la capăt în ceea ce hotărâse să facă! 


Când el se opri la mai puţin de un metru de ea, fără să 


manifeste intenţii agresive, tânăra femeie inspiră adânc. Şi oare 
cât timp rămase ea aşa, cu respiraţia oprită? 

Scăldată de lumina lunii faţa trasă a necunoscutului, cu 
trăsăturile marcate de oboseală, era acum vizibilă cu claritate. 
Părul lui des, de culoare închisă, era în neorânduială. Bărbatul 
stătea acum înaintea ei, cu degetele mari strecurate în curea, 
aşteptând, fără a arăta nicio nerăbdare, ca şi cum noaptea le-ar fi 
aparţinut. 

— Cicatricea aceasta... aici, pe obraz... Ce ţi s-a întâmplat? 
spuse ea cu o voce tremurătoare. 

Oare ea pusese această întrebare? Tânăra femeie se înfioră 
când atinse cicatricea profundă de pe partea stângă a obrazului lui. 

— Un accident în pădure. M-am aflat pe traiectoria unui copac 
doborât. 

Vocea bărbatului era gravă, profundă, ciudat de liniştitoare. 

— Am crezut că este urmarea unei tăieturi de cuţit... că 
dumneata eşti cumva genul de bărbat care se bate pe stradă; că ai 
fost implicat într-o reglare de conturi cu vreo bandă, într-o luptă... 
* 

— Nu aş vrea să îţi risipesc iluziile în ceea ce mă priveşte dar 
să ştii că aveam aerul unui om periculos, al unui tâlhar, cu mult 
înainte ca arborele acela să cadă peste mine. 

Un om primejdios, deci... Şi ea i s-a adresat, i-a pus întrebări, 
provocându-l la vorbă, într-unul dintre acele locuri interlope care 
sunt plajele de la marginea marilor oraşe. Oare ce demon s-a 
strecurat în mintea ei? Sau poate că vraja malefică a lunii este cea 
care a cuprins-o pe neştiute? Dacă oamenii din parohie ar putea să 
o vadă în clipa asta... Părerea lor ar fi unanimă, cu siguranţă: „Vai, 
sărmana Marie Houseman s-a aruncat singură în gura lupului!“ 


Cu o mână care tremura uşor, ea îndepărtă şuviţele rebele 


care-i alunecaseră pe faţă. Faptul că necunoscutul nu o pierdea din 
ochi dădu deodată gestului ei o semnificaţie ispititoare, senzuală. 
Dar cum el surâse blând, fără să încerce să o atingă, tinerei femei 
încetă deodată să îi mai fie frică. 

— Ce fel de creatură eşti oare? O zână a mării? Ori poate o 
zână a nisipurilor? Este pentru prima dată că găsesc pe plajă o 
tânără cu ochi mari, întunecaţi, care nu fuge la apropierea mea... 
Cum ai ajuns aici, pe mal? Purtată de valurile mării ca Venus, pe 
minunata ei cochilie? 

Privirea Mariei începu să strălucească. Imaginaţia ei se 
înflăcărase, purtând-o în universul feeric căruia el îi deschisese 
porţile. 

— Da, vin de pe mare! Dar, vai mie, nu purtată de o cochilie! 
Destinul meu a fost mult mai sumbru! Vezi vasul acela mare? Acolo 
se află cei care m-au răpit, care m-au smuls dintre cei dragi, 
despărţindu-mă de familia mea! În noaptea asta, continuă ea, în 
şoaptă, am reuşit să mă eliberez şi să fug. Multă vreme am înotat 
printre valurile reci, m-am luptat din răsputeri cu curentul îngheţat 
care voia să mă tragă în larg. Şi, cu greu, în fine, iată-mă, am eşuat 
aici, în pustietate, singură, fugind de temnicerii mei, şi căutând un 
ajutor, un azil! 

El o ascultă zâmbind în timp ce, cu un gest emfatic al mâinii, 
ea făcea să dispară parcă oraşul din spatele lor, maşinile, 
zgomotul, înlocuindu-l cu plaja pustie pe care o descrisese. Era 
pentru prima oară când ea împărtăşea cuiva una dintre himerele 
sale acceptând să fie urmată pe cărările capricioase pe care le 
parcurgea imaginaţia ei inepuizabilă. 

— Şi care e numele tău, tânără captivă salvată din ape? 

Ea ezită să-i răspundă. Fiindcă îşi dădea seama cu certitudine 


că nu Marie Houseman era cea care se afla aici, murmurând sub 


stele poveşti romantice! În această seară avusese loc o 
metamorfoză. O altă femeie vorbea şi acţiona în locul ei. 

— Numele meu... numele meu este Alex. 

— Eu sunt Sam D... 

— Te rog nu spune mai mult! Nu e nevoie de altceva. Suntem 
Alex şi Sam... Atât ajunge. Astfel vom fi liberi să nu rămânem decât 
nişte umbre... umbre ale căror drumuri s-au întretăiat în noapte. 

Cu toate pânzele sus, velierul începu să alunece deodată, 
îndreptându-se spre larg pentru a se topi încet în întunericul 
nopţii. Urmărindu-l o clipă cu privirea, Sam îşi aplecă apoi capul 
către ea. 

— Umbre ale căror drumuri se întretaie? Umbre ale căror 
drumuri se întâlnesc ar fi mai bine, nu crezi? Umbre care se 
întâlnesc, se găsesc şi nu se părăsesc decât la primele raze de 
lumină ale aurorei... 

Timidă deodată ea îşi lăsă ochii în jos. El o credea liberă ca 
aerul, doritoare de aventură, deloc sperioasă? Oh, dacă ar fi ştiut... 
Până în clipa aceea îi fusese întotdeauna greu să înţeleagă cum o 
femeie dotată cu o rațiune normală poate să aleagă să se dăruiască 
de bunăvoie unui bărbat aproape necunoscut şi să-l urmeze într-o 
cameră, sau pe iarba unei poieni. Ori într-un colţ întunecat, 
oriunde... 

Marie îi aruncă o privire ezitantă. 

— S-ar putea să te înşeli, în ceea ce mă priveşte, Sam. Mă tem 
că, în seara asta, nu sunt chiar eu, cea adevărată... Nu ştiu ce se 
întâmplă cu mine, de fapt. E pentru prima oară când mă las 
abordată de un necunoscut şi... 

— Atunci continuă să nu fi cea adevărată, ci să fii altă 
persoană, de ce nu? 


Marie murmură: 


— Adevărat, de ce nu? De altfel... mi-ar plăcea să-ţi văd 
ochii... par atât de profunzi... 

Tânăra femeie roşi stânjenită. Noroc că noaptea îi ascundea 
obrajii îmbujoraţi. Alex, bineînţeles, fusese cea care rostise 
îndrăzneaţa frază. Această Alex îşi cam permitea multe şi acţiona 
după cum o ducea capul! 

— Cred, că o să mă retrag acum. E târziu şi nu... 

— Nu pleca! 

Marie îşi muşcă buzele. 

— Mă tem că nu sunt chiar conformă cu imaginea pe care 
probabil ţi-ai făcut-o despre mine... 

— Ce imagine? Nu aştept nimic precis de la dumneata... Fii 
ceea ce eşti, sau alege să rămâi o umbră trecând prin noapte. Ce 
importanţă are? Eu am să te accept aşa cum vei dori să mi te 
înfăţişezi. 

Sam îi surâse şi îi întinse mâna. Fără să-şi dea seama bine ce 
face, ea îşi strecură mâna într-a lui. 

Porniră alături, în tăcere, el cu un pas atât de rapid, încât 
tinerei femei îi venea greu să-l urmeze. 

— Spune-mi unde ai vrea să mergi, fugitiva mea. Acolo unde 
doreşti, acolo te voi conduce. 

Aerul era imobil în jurul lor, chiar dacă o briză slabă făcea să 
clipocească uşor apele întunecate. Din nou ochii Mariei începură 
să strălucească. Ea îşi descoperea deodată dorinţele cele mai 
nebuneşti, vise şi îndrăzneli niciodată bănuite. 

— Vreau să merg peste tot, Sam! Să vizitez grădina zoologică 
în miez de noapte, de exemplu! Şi apoi, simt că mi-e foame, mor de 
foame, de fapt! Dar aş vrea să gust mâncăruri exotice, ciudate, cu 
o savoare necunoscută. Aş mai dori să mergem să dansăm, într-un 


local dubios, întunecat şi plin de fum, care i-ar face pe părinţii ce 


se respectă să fie furioşi şi îngroziţi aflând că fiica lor a pus 
piciorul acolo! Iar, la ora trei dimineaţa aş vrea să pornim la drum 
şi să traversăm oraşul, podurile, ca să ajungem la țărm şi să vedem 
soarele răsărind peste ocean! 

— Vorbeşti ca o fugară, Alex... Sau ca şi cum ai fi petrecut ani 
lungi într-o închisoare din care, în fine, ai izbutit să scapi, să te 
eliberezi... 

— Da, poate închisoarea obişnuinţelor. Sau cea a privirilor 
celorlalţi... Acasă, se presupune că am venit să-mi petrec 
weekendul cu o colegă de şcoală. Şi că vizitez, împreună cu ea, 
oraşul, merg la teatru, la concerte... 

— Şi faci cu conştiinciozitate turul muzeelor, bineînţeles. 
Fiindcă sunt sigur că acea colegă le frecventează cu asiduitate. 

— Nu îţi plac muzeele, Sam? 

— Nu asta e problema. Să spunem, pur şi simplu, că pentru o 
tânără fugară, scăpată din apele oceanului, există cu totul alte 
priorităţi, pe care, de altfel, chiar adineauri mi le-ai enumerat. 

Marie vru să răspundă dar tăcu deodată dându-şi seama că 
mergea mână în mână cu un necunoscut. Un necunoscut cu faţa 
marcată de oboseală. Un necunoscut pe care viaţa nu-l răsfăţase şi 
una din cicatrici i-o lăsase chiar pe faţă... 

— Dar tu de cine sau de ce anume fugi, Sam? întrebă ea 
brusc, dintr-o răsuflare. 

Urmă o clipă de linişte ca şi cum el nu Voia să răspundă 

— De ce anume fug eu? Motivul acela nu mai înseamnă mare 
lucru acum! Şi apoi încâlci regulile, Alex. Jocul cere să rămânem 
străini, unul de celălalt, adu-ţi aminte, aşa am stabilit... Şi străinii, 
cum bine se ştie, nu au trecut. 

Când Sam se opri în faţa unei puternice maşini de sport albă, 


inima tinerei femei începu să bată mai repede. Va foiţa el uşa 


maşinii, apoi va face contactul apropiind două fire smulse din 
tabloul de bord, aşa cum văzuse în atâtea filme la CineClub? Dar 
nu, n-a fost aşa. El a scos cheile maşinii din buzunar şi a ocolit 
vehiculul pentru a deschide portiera de pe partea pasagerului. O 
luminiţă ironică, sfidătoare, se aprinsese în ochii lui cenuşii. 

— Şi acum, tu trebuie să alegi, Alex. Să hotărăşti dacă să urci 
sau să nu urci... Eşti liberă să decizi. 

Marie, fără nicio umbră de îndoială, ar fi luat-o la fugă. Dar 
Alex, această necunoscută imprevizibilă, se lăsă să cadă fără nicio 
ezitare pe pernele de piele. Pe stradă, un cuplu râzând trecu pe 
lângă ei. Prin contrast, bărbatul aşezat alături de ea la volan părea 
mai întunecat, mai dur... mai periculos. 

Parcă ghicindu-i gândurile el îi spuse: 

— Ai dreptate, Alex. Nu am un aer foarte recomandabil. Par 
genul de bărbat a cărui frecventare ar face-o să se îngrozească pe 
dulcea ta mamă. 

Marie se încruntă uşor. 

— Ce ştii despre mama mea? 

— Nimic. Şi cu toate acestea, nu mă înşel, în ceea ce o 
priveşte, nu-i aşa? 

Cum tânăra femeie roşi el o prinse de mână cu blândeţe. 

— Nu ai de ce să te temi de mine, Alex. Nu-ţi voi face niciun 
rău, niciodată. De niciun fel. 

Marie râse şi ochii îi scânteiau de amuzament când rosti: 

— Ah, dacă Emily Derringer m-ar vedea în clipa asta! Situaţia 
i-ar alimenta conversațiile până la sfârşitul zilelor ei. Emily ar... 
dar nu, nu vreau să mă gândesc la toate acum! În astă seară cu 
sunt o altă persoană, altcineva... Sunt Alex... 

Şi, Marie surâse. El îi răspunse cu un surâs. Şi mai târziu 


tinerei femei i se păru că nu a făcut altceva în toată acea lungă 


noapte petrecută alături de Sam decât să surâdă. Surâsuri de 
fericire, şi hohote de râs la fiecare remarcă hazlie sau ironică a 
partenerului ei. Au cinat într-un restaurant minuscul unde felurile 
de mâncare cu nume necunoscute lăsau în gură un gust delicios, 
ciudat, nou, o savoare deosebită. 

Apoi au mers pe străzi, au ascultat leii de la grădina zoologică 
cum răcneau în noapte; au traversat podurile, au rătăcit prin 
cartierele plăcerilor tarifate unde umbre tăcute şi fugitive se 
strecurau de-a lungul trotuarelor. Dar Sam o ţinea strâns de mână 
şi prezenţa lui puternică şi liniştitoare îi alunga orice teamă. La un 
moment dat, au ajuns în faţa unei uşi pe care Sam o deschise şi 
deodată au fost învăluiţi de o atmosferă plină de fum, de hohote de 
râs care răsunau într-o semiobscuritate şi de o muzică ameţitoare. 
Apoi braţele lui Sam au cuprins-o şi au început să danseze printre 
alte cupluri strâns înlănţuite pe o mică pistă de dans. 

Tânăra femeie închise ochii. Unde se aflau? Probabil că nu va 
ştii asta niciodată. Dar Sam o ţinea în braţe şi întreg universul 
părea că se oprise la frontiera trupurilor lor îmbrăţişate. Şi inima 
ei bătea atât de tare! Mâinile lui îi ardeau parcă spatele. Marie le 
imagina îndrăzneţe, posesive, făcând-o să descopere în fiinţa sa tot 
ceea ce până acum reuşise să păstreze secret chiar pentru ea 
însăşi. Simţea dorinţa să se expună total privirii lui incandescente, 
să i se dăruiască, să fie a lui... 

Speriată de ea însăşi, cu obrajii arzând, încercă să se 
depărteze de el. Dar, ca şi cum i-ar fi citit gândurile şi ar fi urmărit 
imaginile îndrăzneţe care se formau în mintea tinerei femei, Sam o 
strânse mai aproape de pieptul lui şi Marie se înfioră toată. 

Dar ce făcea ea, Doamne? Cum a putut să uite cine este, să 
nu-i mai pese de nimic şi să urmeze un necunoscut până la capătul 


tuturor aventurilor posibile... Nu, nu era ea, nu Marie Houseman 


era cea care acţiona în felul acesta! Ea, cea adevărată, îşi va regăsi 
imediat controlul, va fugi cât mai departe de acest bărbat 
tulburător, se va înapoia în camera sa de hotel şi acolo, va rămâne 
mult timp ghemuită, simțindu-se în siguranţă şi felicitându-se că a 
scăpat de pericol. 

— Ce se întâmplă, Alex? 

Tânăra femeie tresări. Cât de crispată, de rigidă devenise 
deodată în braţele lui! Şi doar nimic nu putea să i se întâmple, în 
jurul lor era atâta lume şi mai era şi un barman care, rezemat în 
coate ca un om fără treabă, urmărea tot ce se întâmpla în sală. 

Marie ridică braţele şi îl cuprinse pe Sam pe după gât, iar el 
nu mai repetă întrebarea. Răspunzând gestului ei, o strânse mai 
puternic în braţe şi apăsarea mâinilor lui deveni mai insistentă 
mărturisind că o dorea. Tânăra femeie închise ochii şi se gândi la 
eroinele din atâtea cărţi. Femei care uneori se lăsau antrenate în 
acest fel de aventură... 

Şi era atât de evident că Sam e atras de ea! Sam... acest 
bărbat solid, care luptase din greu cu viaţa, capabil să izbândească 
în toate bătăliile pe care voia să le ducă. Şi care avea o cicatrice ce 
îi brăzda obrazul. Şi, fără îndoială, mai erau şi altele pe care 
privirea lui le trăda, cicatrici mai profunde, lăsate de încercări pe 
care desigur că a ţinut să le treacă totdeauna sub tăcere. 

— Sam... Povesteşte-mi întâmplarea cu copacul acela care a 
căzut peste tine... întrebarea asta pot să ţi-o pun, nu-i aşa? 

El îi surâse blând, cu un surâs care i-a mers drept la inimă. 

— Sigur că poţi să-mi pui această întrebare. Nu mă jenează să 
vorbesc despre ce s-a petrecut atunci. Pe vremea aceea mă 
angajasem ca tăietor de copaci pe insulele Reine Charlotte. Cu 
peste zece ani în urmă. Pentru tine asta trebuie să pară o poveste 


foarte veche. 


— Dar nu sunt chiar atât de tânără! 

— Trebuie să recunosc că nu eram un tăietor de copaci 
experimentat. Şi apoi în perioada aceea nu prea îmi păsa de nimic, 
făceam orice muncă, fără să-mi prea dau silinţa, oricum, fără să fiu 
atât de atent precum meseria respectivă o cerea... 

Sam îi descrise viaţa în vastele păduri ale insulei, îi vorbi de 
indienii Haida, care veneau mereu să protesteze contra masacrării 
arborilor. 

— Unul dintre ei, Jake, era pictor, şi trăieşte actualmente la 
Vancouver. Ne obişnuisem să stăm îndelung de vorbă, să dezbatem 
împreună toate marile şi micile probleme ale vieţii, şi ale 
momentului. Poate că în ziua aceea m-am lăsat distras de una 
dintre obişnuitele noastre dispute amicale... Când copacul a 
început să cadă, am urlat ca să-l previn pe Jake. Apoi am luat-o la 
fugă. Probabil că n-am alergat îndeajuns de repede şi n-am ajuns 
destul de departe... Când m-am trezit Jake era tot alături de mine. 
Numai că cu mă aflam pe un pat dintr-un spital din Vancouver... 
lată, asta e toată povestea cicatricii mele. 

Toată povestea? Dar ce s-a întâmplat cu el mai departe? 

Marie ar fi vrut să ştie mai mult, dar cu toate acestea se 
abţinu să-i mai pună şi alte întrebări. Sam avea şi el secretele lui şi 
tânăra femeie îşi dădea seama că nu îi va răspunde dacă îl va 
iscodi. Dar ce importanţă ar avea de fapt? În aceste clipe cuvintele 
nu îşi mai aveau rostul între ei. Nu mai rămăsese decât muzica, un 
bărbat şi o femeie îmbrăţişaţi, Sam şi Alex... 

Şi nu protestă când el o conduse spre ieşire, când îi deschise 
din nou portiera. Sam porni maşina şi merseră multă vreme în 
tăcere înainte ca el să oprească pe malul oceanului. Aici, totul era 
calm iar luminile se reflectau pe suprafaţa aproape netedă a apei. 


Marie clipi din ochi, ca şi cum s-ar fi trezit dintr-un vis. Şi o frică 


îngrozitoare o ţintui pe perna vehiculului. Nu, totul ajunsese prea 
departe! Niciodată ea nu ar fi putut să meargă până la capăt în 
această aventură nesăbuită! Ea nu făcea parte dintre acele femei 
îndrăzneţe; era limpede, era evident acest lucru. 

Speriată, căută privirea lui Sam în întuneric. 

— lartă-mă, Sam, dar... dar nu vreau să merg mai departe. Nu 
am curaj. E idiot, ştiu, dar... 

El puse blând un deget pe buzele ei. 

— Nu te teme, fetiţo. Nu ţi-am mai spus că nu aştept nimic de 
la tine? Să mai hoinărim puţin, atâta tot... Nu trebuie să scurtăm 
această noapte magică. Nu va mai fi niciodată alta pentru noi doi, 
ştii asta. 

Ea aprobă în tăcere şi porniră alături. Din când în când, o 
pasăre lansa un strigăt în noapte, un strigăt ciudat, parcă o 
melancolică chemare. 

Cu braţul lui Sam în jurul taliei, Alex-Marie mergea ca într-un 
vis. Îşi spunea că avea dreptul să se afle aici, să dea ascultare 
dorințelor ei secrete măcar o dată în viaţă. Şi să uite toate 
constrângerile, înăbuşitoarea rutină, tot ce îi era zi de zi impus 
acasă... Toate obligaţiile... Să fie liberă, liberă... Doar o seară... 

— Sam... Spune-mi de ce anume fugeai, la începutul nopţii, 
când te-am întâlnit pe plajă? 

— De tragediile altora... 

Îi răspunsese cu un ton de conversaţie, aparent nepăsător, 
dar ea a simţit că de fapt era ceva care-l afecta serios. 

— A murit cineva, nu-i aşa? Nu cineva care îţi este apropiat ci 
o persoană pe care ai fi vrut s-o ajuţi, s-o salvezi. 

El tresări şi ea întinse mâna ca să-i mângâie obrazul, obrazul 
cu cicatrice. 


— Alex! Eşti cumva medium? Sau poate eşti puţin vrăjitoare? 


— Doar faţă de tine. Am impresia că te cunosc dintotdeauna. 
Te supără asta? 

Văzând că se încruntase, ea îi mângâie cu tandreţe fruntea. 

— În ceea ce mă priveşte nu ai de ce să te temi! Nu am nicio 
consistenţă. Nu sunt altceva decât un nume, atâta doar. Mâine 
când te vei trezi, nu voi mai fi şi vei ştii că n-am fost decât o umbră, 
un vis. Visul unei singure nopți. 

— Dar ce noapte, Doamne... murmură el. 

Şi aplecându-se către Alex, îi atinse buzele cu un sărut rapid, 
aproape agresiv. 

— E prima dată în viaţa mea când visez Un astfel de vis, un 
vis ca tine... 

Apoi se întoarse, îşi desprinse mâna dintr-a ei şi se îndepărtă, 
umbră solitară pe drumul îngust care se pierdea în întuneric. 

Tânăra femeie ezită, şi apoi deodată, parcă fără voia ei, paşii 
o purtară, o aduseră către acel bărbat care, plecând de lângă ea, o 
lăsa liberă, nu îi cerea nimic... 

Cu inima strânsă ea încercă să şi-l închipuie pe Sam în 
camera de zi a familiei, între tatăl ei, atât de auster, şi mama ei cu 
privirile prea aspre, prea cercetătoare. Nu, niciodată Sam nu ar 
putea să-şi aibă locul său în acea viaţă. Dar, nici Alex, de fapt... 

— Sam, vrei să-ţi mărturisesc secretul meu? 

El îşi încetini mersul, dar nu răspunse. 

— Alex este un pseudonim de care am avut nevoie fiindcă am 
scris o carte pe care nu voiam s-o semnez cu numele meu real. 
Manuscrisul l-am trimis, mai mult în joacă, convinsă că nimeni nu o 
să fie interesat... Dar când o editură l-a acceptat am făcut un drum 
lung până aici la Vancouver, numai ca să explic acelui editor că m- 
am răzgândit, că de fapt nu doresc să public cartea. Dar... în loc de 


asta, mi-am pierdut puţin capul şi m-am trezit că semnez 


blestematul acela de contract! Da, l-am semnat totuşi şi a fost 
decizia cea mai nefericită pe care aş fi putut să o iau. 

— Nu e o afirmaţie puţin cam excesivă? 

Marie-Alex, sincer tulburată, îşi prinse capul în mâini. 

O, nu, niciodată nu i se va ierta unei fete ca mine că a scris 
astfel de lucruri... 

— Chiar şi titlul „Morți sacre“ va şoca pe toată lumea, acolo în 
micul orăşel în care trăiesc. E vorba de o ficţiune, bineînţeles, dar 
m-am inspirat pentru personajele mele luând ca model oamenii pe 
care-i cunosc din parohie! Mi-am lăsat în voie imaginaţia, fără să 
mă gândesc că vreodată cineva va ajunge să-mi citească opera“! 
Dar dacă această carte o să cadă în mâinile cuiva de acolo, de la 
noi, se va ştii imediat că cu sunt autorul. 

— De ce? 

— Pentru că eroina a împrumutat anumite trăsături ale mele, 
foarte uşor de recunoscut. Şi toată lumea se va întreba doar în ce 
măsură ea şi cu mine suntem una şi aceeaşi persoană. Va fi un 
dezastru pentru ai mei. Suspiciunile acelea îl vor distruge pe tata şi 
pe mama o vor înfuria la culme. 

Sam surâse. 

— Şi acea doamnă numită Emily Derringer, pe care ai 
menţionat-o mai înainte, va pune şi ea paie pe foc, fără îndoială? 

— Oh, şi încă cum! Ea va fi prima care va descoperi că cu sunt 
autorul cărţii, asta se înţelege de la sine. Şi va face să circule 
cartea în tot orăşelul, după ce va sublinia fără greş pasajele care i 
se vor părea mai îndrăzneţe! Şi pentru mine va fi infernal! Nu voi 
mai putea să trăiesc acolo! 

— Ei, şi ce? Pleacă, mută-te din oraş! 

Marie dădu din cap. El spusese asta ca şi cum ar fi fost lucrul 


cel mai simplu de făcut din lume. Dar Sam vorbea ca un om care n- 


a cunoscut niciodată adevăratele sale rădăcini; un om care 
niciodată, nicăieri „nu s-a simţit acasă la el. Cum ar fi putut să 
înţeleagă cât de gravă era problema pentru ea. 

— Nu, nu am să pot pleca aşa, pur şi simplu. Probabil că o să 
mă consideri foarte laşă, fiindcă mi-e atât de frică de părerea 
oamenilor, dar... 

Marie se întrerupse. Privirea arzătoare a lui Sam era aţintită 
asupra ei, plină de întrebări neformulate. Inima începu să îi bată 
puternic, era tulburată, stânjenită. Îşi dădu şuviţele de păr spre 
spate cu o mişcare nervoasă. 

Când Sam începu să vorbească vocea lui era răguşită abia 
audibilă. 

— Cred că ar fi de preferat să te însoțesc la hotel, acum... 

Deci venise clipa în care trebuiau să se despartă pentru a nu 
se mai vedea niciodată. Ea nu va cunoaşte căldura buzelor lui 
alunecând pe trupul ei, dulceaţa răsuflării sale, forţa îmbrăţişării 
lui. 

Alex ridică mâinile într-un gest rugător. 

— O, nu!... Să nu ne despărţim chiar acum, Sam. Să mai 
dansam împreună. O dată măcar, ultima dată... 

Şi tânăra femeie se strecură în braţele lui care o cuprinseră 
tandre, ocrotitoare şi acordurile unei muzici imaginare răsunară 
blând în urechile ei. Niciodată, pentru niciun bărbat, ea nu va mai 
fi femeia apărută din ape, o umbră anonimă dansând în noapte. 

Această Alex, în întregime inventată, nu îi va aparţine decât 
lui. 

Trăia clipe magice, se simţea minunat. Cu un suspin uşor de 
mulţumire, se apropie şi mai mult de el. Îmbrăţişaţi, se roteau, 
departe, tot mai departe de orice rază de lumină. 


— Eşti incredibilă, draga mea Alex... Alexandra, frumoasa 


mea, dăruită de noapte, murmură el, înainte să-şi apropie buzele 
fierbinţi de buzele ei. Tu ai merita un cavaler fără pată cu o armură 
albă... 

— Nu-mi pasă de cavalerii fără pată, de bravii cavaleri cu 
armuri imaculate! Eu prefer bărbaţii întunericului, aşa cum sunt ei, 
cu cicatricile, cu suferinţele şi neliniştile lor secrete... 

Dându-şi capul pe spate ea se lăsa pradă freneziei sărutărilor 
lui. Între cele două femei, Alex şi Marie, lupta devenise cu totul 
inegală acum. Învinsă, redusă la tăcere, Marie se estompa, dădea 
înapoi, cedând puţin câte puţin locul acestei fiinţe necunoscute, 
Alex, care exista în ea însăşi fără să fi ştiut. 

Şi această Alex nu era o persoană care să fugă în faţa pasiunii 


unui bărbat... 


Capitolul 2 


Vizita lui Jake a fost cea care a făcut să se aplece balanţa şi să 
se hotărască. Astfel că Sam se decise să accepte postul de medic 
generalist care i se propunea în nordul ţării... 

Prietenul lui, Jake, se prezentase la Urgenţă şi îl găsise pe 
Sam în starea lui obişnuită; cu bluza albă şifonată, după o noapte 
de gardă dificilă, slăbit, palid, cu faţa trasă. 

— Munceşti prea mult, Sam. lată că a trecut o lună de când, 
Jenny şi cu mine, aşteptăm să ne faci un semn. 

Preocupat, Sam continua să completeze formularele cu scrisul 
său fin, rapid, de om totdeauna grăbit. 

— Îmi pare foarte rău, Jake, dar nu am avut nicio clipă liberă 
în ultimul timp. 

— Da, aşa? Chiar aşa? Şi mă rog, ia să-mi spui ce cauţi tu la 


Urgenţă? Credeam că eşti intern la chirurgie, de o bucată de 


vreme! Dar cum ai o zi liberă, faci ce faci, şi te aranjezi să ţii locul 
cuiva. 

Sam se ridică deodată, cu o mişcare bruscă şi îl luă pe 
prietenul său în bucătăria rezervată personalului. Era o 
conversaţie care nu dorea câtuşi de puţin să aibă loc în faţa 
vreunui martor. 

— Vrei o cafea, Jake? 

— Nu, mulţumesc. Chiar şi apa are parcă un gust de 
dezinfectant în spitalul ăsta... Dar tu, câte cafele ai băut de ieri 
seară pentru a reuşi să rămâi în picioare noaptea întreagă? Ca să 
fiu sincer, arăţi foarte obosit. Ai o mină de om ajuns la capătul 
puterilor. Chiar Quade îşi face griji pentru tine. 

Sam se încruntă. Niciodată n-ar fi acceptat să audă astfel de 
observaţii din partea altcuiva în afara prietenului lui, Jake. 

— Încetează să mă mai dădăceşti, Jake. Sunt destul de mare 
ca să mă pot ocupa de propria mea sănătate. 

— Nu s-ar părea! Trebuie neapărat să se găsească cineva ca 
să-ţi spună în faţă lucrurile aşa cum sunt, bătrâne! Şi pentru că tu 
n-ai nici nevastă, nici iubită, asta fiindcă ţii aşa de mult la 
independenţa ta, nu am mai rămas decât eu ca să-ţi spun nişte 
adevăruri între patru ochi, din când în când. Nu crezi, băiete că ar 
fi timpul să creşti, să te maturizezi şi să te gândeşti să trăieşti şi tu, 
în fine, o viaţă, cât de cât, normală? Doctorul Quade pretinde că 
dacă renunţi definitiv să-ţi alegi o specialitate ar trebui să te 
instalezi undeva ca medic generalist. 

Sam scrâşni din dinţi. 

— Nu, nu e posibil! Ce aveţi? A devenit o obsesie persoana 
mea pentru voi? Dumnezeu ştie pentru ce doctorului Quade i-a 
intrat această idee în cap! E adevărat că sunt puţin surmenat în 


ultima vreme, dar asta nu înseamnă că... 


Jake îl opri cu un gest scurt. O expresie hotărâtă apăruse pe 
faţa lui impenetrabilă de indian. 

— Eu nu am venit aici ca să mă lansez din nou într-una din 
vechile noastre discuţii contradictorii, Sam. Văd că viitorul tău 
pacient tocmai soseşte aşa că nu îmi mai rămân decât câteva 
secunde pentru a-ţi transmite mesajul meu. Ceea ce am să-ţi spun 
o să te înfurie, dar n-am ce face, îmi asum riscul ăsta. Eu m-am tot 
gândit şi cred că ceea ce se întâmplă cu tine e mult mai mult decât 
o problemă de surmenaj. Tu te ascunzi, Samuel Dempsey! Îţi e 
frică de realitate, de viaţa cotidiană, de lume, aşa cum e ea! Şi sunt 
ani de zile de când fugi de realitate, de viaţă. La început ai pornit 
pe mare, apoi te-ai retras în păduri ca tăietor de copaci. După 
aceea ţi-au folosit ca refugiu campusurile universitare şi în fine, 
acum, spitalul. Ai ales totdeauna locuri anonime, colective, pentru 
a evita tot ce seamănă, de departe sau de aproape cu ceea ce te 


îngrozeşte din copilărie; viaţa de familie, familie cu F mare... 


Sam a fost perturbat de cuvintele lui Jake, mult mai mult 
decât ar fi vrut să admită. Spitalul devenise cu adevărat nu doar 
locul unde-şi exercita profesiunea ci un refugiu? În atmosfera de 
spital, cu necontenitele probleme cărora trebuia să le facă faţă, se 
simţea totuşi bine, în elementul lui. Era un loc care îi semăna, într- 
un fel... Dar Jake nu era omul care să rostească vorbe în vânt. Şi în 
adâncul sufletului, Sam ştia că prietenul lui pusese în evidenţă 
adevărul, punctul său slab. Căci, de fapt, în ultima vreme ducea o 
viaţă imposibilă. Bea prea multă cafea, nu dormea suficient, mânca 
ce se nimerea şi când se nimerea. 


Totuşi de câteva luni se întâmpla ceva ciudat; se surprindea 


uneori răsfoind reviste ce propuneau închirieri sau cumpărări de 
locuinţe, sau oprindu-se ca să arunce o privire în magazinele de 
mobile şi din când în când rămânea pe gânduri, visând cu ochii 
deschişi o casă a lui, cu un şemineu mare, un parchet vechi care 
trosneşte uşor sub paşi şi ferestre largi cu deschidere spre mare... 

În această casă se vedea trăind singur, bineînţeles. Sau, 
eventual, cu un câine. Şi umbra unui surâs apăru la colţul buzelor 
lui Sam. Finalmente se vedea cu plăcere devenind un bătrân medic 
de ţară, fumându-şi pipa în faţa căminului cu un setter frumos, 
roşcat, culcat la picioarele lui. Un om bătrân care şi-ar aminti 
uneori cu nostalgie de o fată cu plete de mătase care i s-a dăruit 
într-o noapte magică, trup şi suflet, o dăruire totală cum nicio altă 
femeie nu i se mai dăruise înainte. O fată care îl alesese să fie 
primul bărbat din viaţa ei... 

Alex... Dar dacă nu fusese totuşi decât un vis? Acea noapte 
stranie, minunată, s-a desfăşurat oare în aceeaşi realitate, în 
acelaşi timp, în acelaşi spaţiu ca cel al vieţii de toate zilele? 

Chiar şi amintirile despre ea, aveau acel aspect imprecis, 
fragmentat, fără sfârşit, care caracterizează visele. Dar ce vis! Un 
vis fermecat! 

Sam fusese obişnuit, până atunci, mai degrabă cu visele 
tulburi, chinuitoare, cu coşmarurile. Dintotdeauna ele erau raţia lui 
cotidiană, povara grea de pe fiecare clipă a somnului său. 

Dar iată că acum o fată care spunea că se numeşte Alex, 
bântuia nopţile sale. Şi Sam se trezea cu inima bătând de bucurie, 
întinzând mâna cu speranţa că va găsi capul ei adormit pe pernă, 
cuibărit aproape de umărul lui. Dar degetele lui Sam nu întâlneau 
niciodată altceva decât vidul. De altfel, de îndelungă vreme, el nu 
mai împărţise patul cu vreo femeie... Relaţiile scurte sau amorurile 


întâmplătoare, lipsite de orice emoție, i se păreau ceva searbăd, 


nu-l mai atrăgeau. 

Şi deodată o întâlnise pe Alex... Alex care îl marcase atât de 
mult. Alex care nu se lăsa uitată... Mda, încercă el să îşi explice, nu 
era nevoie să fie mare psiholog ca să-şi dea seama de ce îl 
tulburase atât, de ce nu o putea şterge din minte. Alex era 
frumoasă, pasională, misterioasă şi secretă... mai mult decât 
secretă, total inaccesibilă! Nu-i cunoştea numele adevărat, nu 
dispunea de niciun indiciu susceptibil să-l orienteze dacă ar fi vrut 
să încerce să o caute. Pentru el, Alex era de negăsit! Finalmente 
era simplu: Alex nu mai exista, era dispărută pentru totdeauna din 
viaţa lui. 

Cu toate acestea, în întâlnirea lor de o singură noapte, acea 
tânără femeie Alex, izbutise să schimbe ceva în el. Sam devenise 
mai nervos, mai neliniştit, mai nerăbdător; viaţa lui i se părea 
goală, fără sens, aproape dezolantă. Poate că era, în fine, apt 
pentru a accepta o schimbare? 

Doctorul Quade îi vorbise deja de postul care se eliberase 
într-un mic orăşel din nord. Aveau nevoie acolo, în singura clinică 
din localitate, de un chirurg bun, ca să opereze, din când în când, 
atunci când se ivea un caz. Dar cum în calitate de chirurg nu ar fi 
avut timpul în întregime ocupat, trebuia să se ocupe şi de 
consultaţii în calitate de doctor generalist. 

Şi sosise momentul să dea răspunsul. Până acum Sam tot 
amânase să ia o hotărâre. De ani de zile universul său era centrat 
pe spital. În spital locuia, avea o cameră a sa, obişnuinţele sale, iar 
muncii îi dăruia tot timpul, clipă de clipă. Pacienţii se perindau, 
trişti, neliniştiţi sau veseli, încrezători, ursuzi ori agreabili, dar 
totdeauna mai mult sau mai puţin anonimi. Or această 
impersonalitate a pacienţilor va dispărea cu totul într-un mic orăşel 


de provincie. Bolnavii care vor veni la consultaţie vor avea nu 


numai un nume dar şi o poveste a lor şi a familiei lor. În calitate de 
medic de familie, va fi de asemenea şi un confident, un sfătuitor, 
sau pur şi simplu, o ureche atentă. Şi cu trecerea timpului va sfârşi 
prin a se simţi implicat în marile lor bucurii, în momentele lor de 
izbândă, legat de clipele lor de fericire sau de micile tragedii, de 
durerile, pierderile şi suferinţele care constituie o viaţă 
omenească. lar el, cel care fugise de orice ataşament, nu se va 
simţi oare prins în cursă pe nesimţite şi prea mult legat de 
existenţa acestor oameni? 

Fie ce-o fi, îşi zise Sam. Era timpul schimbării, timpul să 
accepte nişte riscuri. Şi poate, cu această ocazie, să le dovedească 
lui Jake şi doctorului Quade că nu îi era frică de viaţă, că se putea 
desprinde totuşi de spital... Asta putea să pară ridicol desigur. Un 
bărbat de treizeci şi opt de ani care se simte obligat să dovedească 
că este destul de matur pentru a înfrunta lumea singur, că nu îi e 
teamă să renunţe la izolarea lui. Dacă i-ar fi mărturisit lui Jake 
ceea ce dorea să le demonstreze lui şi lui Quade, prietenul lui, 
Jake, ar fi râs cu hohote! 

Dar Alex, nu! Ştia că tânăra femeie l-ar fi înţeles doar din 
câteva cuvinte. Şi i-ar fi strâns mâna cu putere, fără să surâdă, 
arătându-i că pricepe ce este în sufletul lui. Din prima clipă, Sam a 
simţit-o incredibil de aproape de el. Poate prea aproape, totuşi... Şi 
faptul că erau sortiţi să nu se mai revadă niciodată se dovedea 
finalmente un lucru foarte bun. Era gata să-i facă lui Alex un loc în 
toate visele lui. Dar în braţele lui, nu, asta nu! Era mult prea ataşat 
de independenţa lui pentru a se gândi la o relaţie intensă cu o 
femeie. 

* 

Din clipa în care Sam a acceptat noul post, totul a mers foarte 


repede. Şi-a luat rămas bun de la Jake şi de la doctorul Quade, şi-a 


împachetat cele câteva lucruri şi s-a aşezat la volanul maşinii sale 
pentru a face lunga călătorie către nord. Ce putea fi mai simplu 
decât atât? 

În timpul celor două zile cât a durat drumul, a văzut peisajul 
transformându-se, devenind mai aspru, mai secret. În mod ciudat, 
Sam se simţea în elementul său, deşi fusese totuşi un copil de oraş. 
Dar îi plăcea, îl încânta, mireasma pădurilor de brad, natura liberă, 
atotstăpânitoare, marile oraşe sălbatice. 

Ajuns la destinaţie, luă o cameră la hotel şi se prezentă la 
clinică. Prima constatare a lui Sam a fost că aici oamenii erau cu 
mult mai curioşi ca într-un oraş mare. Colegii săi, infirmierele, 
secretarele, absolut toată lumea l-a bombardat cu nenumărate 
întrebări! Sam s-a surprins pe sine însuşi răspunzând cu destulă 
amabilitate, fără să se enerveze. După nicio jumătate de zi toţi 
ştiau că fusese celibatar dintotdeauna, că nu avea animale 
domestice şi că era în căutarea unei case pe care s-o cumpere. De 
fapt, ce era curios, era faptul că se schimbase în aceste ultime trei 
zile. La Vancouver, n-ar fi acceptat niciodată să răspundă la atâtea 
întrebări şi să dea atâtea informaţii asupra persoanei sale. 

Chiar de a doua zi de la sosirea sa, Sam a fost chemat la spital 
pentru o urgenţă. Un accident de maşină. Foarte grav. Tânărul 
care stătuse pe locul pasagerului fusese aruncat afară din maşină 
şi se afla într-o stare critică. Operația a fost lungă şi delicată. După 
o oră anestezistul, descurajat, dădu din cap şi spuse: 

— S-a sfârşit, cred că nu se mai poate face nimic. Îl pierd. Nu 
o să reuşim să-l salvăm. 

Dar Sam a continuat să spere şi a luptat cu îndârjire mai 
departe. A fost aproape un miracol; adolescentul a reuşit să iasă cu 
bine din operaţie, supraviețuind gravului accident. Sam şi-a 


petrecut o bună parte din noapte la reanimare, supraveghindu-l, 


deşi nu putea face mare lucru, decât să aştepte şi să spere că 
organismul lui tânăr îl va face să-şi recapete forţele şi vitalitatea. 
La ora trei dimineaţa, zdrobit de oboseală, se pregătea să se ducă 
să se odihnească, dar tocmai atunci o infirmiera deschise uşa. 

— Domnule doctor Dempsey... Poate aţi vrea să urcați ca să 
vorbiţi cu Neil MacKenzie câteva secunde... Celălalt băiat din 
maşina cu accidentul. Cel care era la volan. A fost îngrijit de 
doctorul Box, dar ar dori foarte mult să vă vadă pe dumneavoastră. 

Sam dădu din cap că acceptă deşi era atât de ostenit. Ştia că 
cel care condusese maşina reuşise să scape mult mai uşor decât 
camaradul său. Nu avea decât o mână ruptă şi o tăietură la cap. 
Nimic foarte grav. În schimb, la cei optsprezece ani pe care îi 
împlinise, era la vârsta la care putea fi judecat ca adult. Şi avea 
mari şanse să fie condamnat pentru furt de maşină şi conducerea 
vehiculului în stare de ebrietate. Şi nu era de mirare ca, în aceste 
condiţii, numitul Neil MacKenzie să nu-şi afle liniştea şi să fie 
asaltat de temeri, pe patul acela de spital. 

Ajuns lângă el, Sam contemplă încruntat, faţa lividă a 
adolescentului. 

— Îţi e rău? 

— Putin... Dar aş vrea să ştiu despre Ripper. Vă rog să-mi 
spuneţi ce se întâmplă cu el... 

— Ripper? 

Sam clipi din ochi, luptând împotriva oboselii care îi apăsa 
pleoapele cu o greutate ca de plumb, încercând să înţeleagă. 

— Ştiţi, prietenul meu, cel care a fost în maşină cu mine. Nu 
se simte bine, deloc, aşa mi s-a spus... Credeţi... credeţi că va 
scăpa cu viaţă? 

— Sper! 


Uitându-şi epuizarea, Sam examină trăsăturile adolescentului 


cu multă atenţie. Vocea lui Neil tremură atunci când reîncepu să 
vorbească. 

— Dacă va muri, vina este a mea. Eu... eu l-am omorât! Ideea 
a fost a mea, înţelegeţi? A mea! Am făcut prinsoare că voi reuşi să 
fur Jaguarul parcat chiar în faţa barului. Şi apoi... 

Sam puse blând mâna pe umărul băiatului. 

— Şi apoi tu ai câştigat pariul... Ascultă, dacă prietenul tău 
Ripper va continua să lupte pentru supraviețuirea lui cum a luptat 
până acum, sunt sigur că-l vom scăpa. Şi dacă rezistă încă 
douăsprezece ore, este salvat! 

Înainte să părăsească spitalul, Sam îşi făcu timp să arunce o 
privire pe dosarul lui Neil MacKenzie. Nu era indicată adresa nici 
unei rude, apropiate sau îndepărtate, încă un copil al străzii, aşa se 
părea... Cu o cută de îngrijorare pe frunte, doctorul Samuel 
Dempsey trecu pragul clădirii. Pentru ce se simţea oare atât de 
preocupat de neliniştile adolescentului? 

Sam avea un nod în gât de spaimă, ca şi cum lăsase pe patul 
de spital o versiune mai tânără a lui însuşi. Un adolescent cu toate 
visele de viitor spulberate şi ameninţat de spectrul închisorii. 
Ciudat... 

Pentru prima oară soarta unui necunoscut îl afecta în 
asemenea măsură. 

A doua zi seara, era limpede că tânărul Ripper reuşise să 
învingă în aspra luptă pe care o dăduse pentru supravieţuire. 
Văzând că băiatul e acum în afară de pericol, Sam s-a hotărât să 
profite de weekend pentru a explora oraşul şi a vizita câteva case 
de vânzare. Şi cum nu se mai ocupare până atunci cu acest gen de 
activitate, Sam avu surpriza să descopere că îl atrăgeau cel mai 
mult clădirile vechi. 


Îşi făcuse timp să viziteze mai întâi câteva vile moderne, 


confortabile, bine îngrijite, dar nu fusese impresionat de niciuna. 
Numai clădirile construite înainte de război, clădiri imense, cu 
încăperi vaste şi camere mansardate, cu o mulţime de colţuri şi 
colţişoare inutile, şi cu labirintul parcă fără sfârşit al 
nenumăratelor lor culoare, numai aceste locuinţe aveau farmec 
pentru el. 

Sam a descoperit apoi, o casă cu două etaje, casă care domina 
portul, de care s-a îndrăgostit, pur şi simplu. Numai Dumnezeu ştie 
ce avea să facă el cu atâta spaţiu, cu atâtea încăperi, dar casa îi 
plăcea aşa de mult încât tocmai se pregătea să spună că s-a decis 
să o cumpere când se răzgândi brusc. Avusese deodată viziunea lui 
Alex uscându-şi părul ei lung în faţa căminului! Oare fără să-şi dea 
seama acesta fusese unicul motiv pentru care dorea să se 
stabilească acolo? Pentru că Alex era făcută să trăiască într-o astfel 
de casă? Pentru ca el să poată continua să şi-o închipuie 
traversând camerele imense, silueta ei imaginară urmând să existe 
pentru totdeauna în pustiul singurătăţii lui? 

Sam se încruntă şi îl anunţă pe agentul imobiliar că doreşte 
să mai reflecteze încă înainte de a lua o decizie. Fiindcă trebuia 
mai întâi să poată să se imagineze singur în acel mare salon lângă 
focul din şemineu; singur în bucătărie pregătindu-şi cafeaua de 
dimineaţă. Abia după aceea va vedea ce hotărâre o să ia... Fiindcă 
şi perspectiva de a deveni proprietar avea ceva înspăimântător în 
sine, totuşi... lar până atunci doar maşina fusese singurul bun mai 
important pe care îl posedase! 

Dar dacă Jake avea dreptate în ceea ce îl privea? se întrebă 
Sam, cu greu putea să continue să nege multă vreme: trebuia să 
recunoască cinstit că viaţa aşa zisă „normală“, legăturile afective 
de orice natură... şi mai ales o fată cu ochi întunecaţi, o fată care 


ştiuse să vadă dincolo de masca sa, îl înfricoşau. 


În noaptea aceea Sam a visat-o iarăşi; Alex pe plajă, cu mâna 
în mâna lui, Alex în braţele sale, puţin timidă, dar şi atât de 
generoasă, dăruindu-se fără rezerve, cu pasiune, cu trup şi suflet. 

Şi deodată imaginea tinerei femei se estompă pentru a face 
loc unor siluete terifiante. Vechi amintiri, alungate în străfundurile 
memoriei, izbucneau, reveneau la suprafaţă cu violenţă. Tot ce 
fusese altă dată viaţa lui îi reapărea în minte; luptele cu mâinile 
goale pe străzile întunecate, sinistre, ocările, amenințările, 
strigătele de ură. Apoi nopţile acelea... nopţi petrecute tremurând 
de spaimă şi de frig, în aşteptarea dimineţilor care erau atât de 
departe şi care păreau că nu mai vin niciodată, niciodată, 


niciodată... 


x x x 


„.„.„ Ea se afla pe malul apei. Valurile i se jucau la picioare şi, 
alunecând, îi încercuiau gleznele cu recea lor mângâiere. Era 
sigură de sine, nesupusă, liberă; numele ei era Alex. Nicio umbră 
de teamă nu a cuprins-o când a simţit că privirea fierbinte a 
necunoscutului se fixase asupra sa parcă arzând-o în ceafă. Mult 
timp rămase nemişcată într-o imobilitate de statuie înainte de a se 
întoarce către el, încet, cu o tăcută hotărâre. 

Necunoscutul era acolo, aşa cum şi-l imaginase, cu un chip 
întunecat şi neliniştitor, cu un corp solid, puternic, ca sculptat în 
piatră. El făcu un pas înainte şi ea îi văzu trăsăturile aspre, 
colţuroase, cicatricea de pe obraz. În spatele lui, luminile oraşului 
se întindeau de-a lungul apei ca o oglindă, atât de nemişcată încât 
părea fără viaţă. 

Milioane de oameni îi înconjurau, viaţa clocotea în marele 


oraş şi, cu toate acestea, ei erau singuri pe lume. Ei doi, Alex şi 


necunoscutul. Îi căută ochii şi nu întâlni decât tenebre. Şi totuşi 
privirea lui era aţintită asupra ei, o sfredelea. Deodată ea simţi că a 
început să ardă, că devenise toată o flacără. Şi deschise larg 
braţele către necunoscut, pornind spre el. Dar pe măsură ce 
înainta, contururile lui deveneau tot mai puţin clare, tot mai puţin 
precise. Ea îl strigă, îi urlă numele...“ 

Un glas rosti: 

— Marie... 

„Oh, nu, nu Marie! gândi tânăra femeie. Niciodată să nu mai 
fie Marie! Numele ei era Alex, şi braţele lui Sam o aşteptau 
puternice, sigure, liniştitoare... 

Nu, nu voia să-l piardă! Se aruncă înainte, dar bărbatul 
plecase. Nu mai erau decât apele prea negre, mareea în creştere, 
îmbrăţişarea amară a valurilor care urcau, se înălţau mai sus, tot 
mai sus, o înconjurau, şi o duceau cu ele, trăgând-o în sânul lor de 
gheaţă, făcând-o să se piardă...“ 

— Marie, trezeşte-te, trezeşte-te odată! striga un glas. 

Smulgându-se cu greu din visul neliniştitor, tânăra femeie 
dădu la o parte cuverturile care se răsuciseră în jurul ei, puse 
picioarele goale pe parchetul lustruit de ani. 

— Marie, ce faci? Vino jos! 

— Sosesc... sosesc... 

Încă sub impresia visului transformat în coşmar, se ridică 
încet, îşi scoase cămaşa scurtă de noapte de bumbac şi înaintă 
până la oglindă. Cine era ea? Alex sau Marie? Cine era ea în aceste 
momente dintre zi şi noapte, în care fantomele nopţii nu fuseseră 
încă izgonite din suflet şi minte? Se privi, cercetându-şi imaginea 
din oglindă; întâlni reflexul ochilor mari, negri, văzu un păr bogat, 
în dezordine. 


Era zveltă, subţire, aproape slabă. Sam o găsise frumoasă. 


Iubise corpul ei, în inocenţa sa. El... Sam... Marie luă peria de păr 
şi mecanic începu să-şi descurce buclele capricioase. Bucle de 
mătase, spusese el, mângâind-o... A fost o noapte a lor... O singură 
noapte... 

— Marie! 

— Vin imediat, mamă. Mă îmbrac! 

Cu o mână care ezita tânăra femeie îşi atinse braţele, 
şoldurile, bustul. Acum nu mai era o fecioară, o fată imaculată. La 
douăzeci şi cinci de ani, un necunoscut a făcut-o femeie, pe malul 
oceanului care murmura tainic în noapte... 

Ce era ea de-acum înainte? O femeie fără bărbat, şi care visa 
prea mult, nopţi întregi. O femeie a cărei mamă, ajunsă la capătul 
răbdării, nu va întârzia să urce pentru a o aduce cu forţa pe fiica ei 
în bucătărie! 

„Alex... misterioasa mea Alex... vrăjitoarea mea minunată“. 
Cuvintele rostite de Sam îi răsunau şi acum în minte. Fusese 
noaptea lor, o noapte unică, ameţitoare, pe care n-o va uita 
niciodată! Iar acele clipe magice smulse rutinei vieţii ei de zi cu zi, 
atât de serbede, vor rămâne pentru totdeauna cel mai frumos 
secret. 

— Marie! 

Alungându-şi gândurile şi reveriile, tânăra femeie se îmbrăcă 
în grabă. Soarele strălucea, începuse o nouă zi; realitatea îşi relua 
drepturile. Alex, rebela, îndrăzneaţa, era o pasăre a nopţii, nu 
aparţinea decât întunericului. Marie suspină, suspină. Frecându-şi 
ochii obosiţi. Dacă cel puţin, Alex, dublul său infernal, nu şi-ar fi 
petrecut jumătate din noapte pentru a scrie primul capitol al noului 
său roman, Marie s-ar fi sculat la timp în dimineaţa asta! 

În bucătărie, mama ei se ocupa de gospodărie cu eficacitatea-i 


obişnuită. Marie îşi turnă o ceaşcă de cafea şi se aşeză crispată în 


aşteptarea primelor asalturi verbale din partea acesteia. 

Şi într-adevăr Fanny Houseman aţintise asupra ei o privire 
aspră, pătrunzătoare: 

Tu dormi prea mult, Marie! Şi ştii bine că nu mi-a plăcut 
niciodată ca tu şi fratele tău să leneviţi! În fine, sper să ţii cont de 
asta, şi să nu mai întârzii să te scoli! Tatăl tău a plecat foarte 
devreme grăbindu-se să se ducă la familia Connister. În această 
dimineaţă este înmormântarea bunicului lor, sper că n-ai uitat. 
Tatăl tău crede că ar trebui ca cineva să o însoţească pe bătrâna 
doamnă Connister până acasă, când totul se va termina. Ea nu va fi 
în stare probabil să ia feribotul singură. 

Marie amesteca distrată cu linguriţa în ceaşcă. Era inutil să 
întrebe cine va fi desemnat ca „voluntar“ pentru această misiune. 

— l-am spus tatălui tău că tu te vei ocupa de asta, bineînţeles. 
Oricum tu nu ai nimic foarte important de făcut, nu-i aşa? 

— Nu, nimic special... 

Doar o carte de scris, îşi spuse Marie, în gând, descurajată. 
Dar acest lucru nu conta pentru nimeni, fiindcă nimeni nu era la 
curent cu activitatea ei de scriitor... Atâtea secrete de nemărturisit 
întunecau şi împovărau existenţa Mariei Houseman, fiică de 
pastor! Dar ce putea să facă? Să se ridice deodată în picioare şi să 
decreteze cu un ton detaşat şi cu un surâs nepăsător pe buze: „Îmi 
pare rău, mamă, dar va trebui să găseşti pe altcineva. Editorul meu 
e foarte grăbit şi timpul e tare preţios pentru mine acum. Nu pot să 
pierd nicio secundă.“ 

Dar era imposibil să facă aşa ceva. Imposibil! Marie 
Houseman nu făcea parte din clanul rebelilor, precum fratele ei 
Toby sau mătuşa sa Lexie. Marie a fost totdeauna docilă, 
ascultătoare, fermecătoare, îndatoritoare, întocmai aşa cum se 


aşteptau să fie! 


Cu un gest precis şi măsurat, mama ei vărsă lichidul de la 
spălatul vaselor în chiuvetă. 

— Marie, m-ai auzit? 

— Sigur, mamă! Vrei să iau feribotul cu doamna Connister şi 
s-o însoțesc până acasă. Şi asta când, în ce zi? 

— Miercuri... Dar tu n-ai mâncat nimic! Ia cel puţin o felie de 
pâine cu dulceaţă. 

Marie refuză dând din cap. Nu îi era foame. Şi chiar cafeaua 
pe care o bea îi dădea, în mod ciudat, o senzaţie neplăcută, ca o 
greutate în stomac, în dimineaţa asta. 

— Ai dori să asist la înmormântarea bunicului familiei 
Connister, mamă? 

— Nu, nu va fi necesar, pentru că voi fi eu prezentă. Aş vrea 
însă ca tu să rămâi aici pentru a răspunde la telefon. Şi apoi va 
trebui să treci pe la biserică. Tatăl tău a spus că ar fi bine să arunci 
o privire peste corespondenţă. Pe de altă parte eu cred că şi 
extrasul de cont a sosit cu curierul din dimineaţa asta. Se pare că 
în munca administrativă s-au acumulat cam multe probleme 
nerezolvate, aşa că e cazul să te ocupi puţin şi de ele... Oh, 
Doamne, uitam un lucru important! [i-am fixat o consultaţie la 
doctorul Box pentru mâine la ora 15. 

— Dar nu sunt bolnavă! 

Fanny lustruia acum muşamaua de pe masă, meticulos, cu o 
grijă deosebită. 

— Poate că nu eşti... Dar pari cam trasă la faţă de când te-ai 
întors de la Vancouver. Şi mă întreb dacă n-ai luat cine ştie ce 
microb de acolo. 

Marie aproape că se înecă cu înghiţitura de cafea. În mod 
normal ea s-ar fi supus fără niciun cuvânt. Era mult mai simplu să 


piardă o jumătate de oră din timpul ei - ca şi din timpul medicului 


lor de familie - decât să conteste o decizie luată de Fanny 
Houseman! Tânăra femeie se resemnase de multă vreme să o lase 
pe mama ei să-i organizeze timpul cum credea de cuviinţă. Oricum 
adevărata ei viaţă era în altă parte; în cărţile sale, în orele pe care 
le petrecea singură în camera ei, scriind sau visând. 

Dar să se ducă la consultaţie, la doctorul Box, mâine? 

Totul în ea se revolta la această perspectivă. Poate din cauza 
neliniştii care o chinuia de câteva săptămâni. O nelinişte 
îngrozitoare dar care nu putea să fie fondată, nu, nu se putea! 

O singură noapte! Şi Sam fusese desigur prudent. Cu un fior 
de spaimă, Marie îşi reaminti deodată confidenţele unei prietene a 
mamei ei. Povestea că ultimul copil îl avusese datorită unui 
„accident“, pentru că nicio metodă, în definitiv, nu era sigură sută 
la sută. 

Nu! Nu era posibil! Nu în cazul ei. Trebuia să existe un alt 
motiv. O dereglare, ca urmare probabil a marii schimbări care 
avusese loc în ea... 

Tatăl tinerei femei intră în bucătărie chiar în momentul în 
care Fanny luase ceaşca încă pe jumătate plină a Mariei. Şi o golea 
în chiuvetă. Marie schiţă un gest pentru a o opri, dar îşi lăsă braţul 
să cadă fără forţă. Şi schimbă o privire complice cu tatăl ei. Ştiau 
amândoi prea bine că Fanny Houseman era şi va rămâne pentru 
totdeauna o femeie foarte grăbită. 

Pastorul Houseman se aplecă şi o sărută pe obraz pe Marie. 

— Ce face doamna Connister, tată? 

— E foarte curajoasă. În legătură cu asta, Marie, mă întreb 
dacă nu ai putea tu... 

— Ştiu care e problema, tată. Poţi să contezi pe mine. Voi lua 
feribotul, cu doamna Connister, miercuri. 


— Mulţumesc, draga mea... Fanny, te-aş ruga... Crezi că ai 


putea să-mi dai o cămaşă curată pentru înmormântare? Nepoţica 
doamnei Connister, m-a stropit cu grisul... 

— O, tată, i-ai dat să mănânce bebeluşului? spuse Marie, 
amuzându-se, cu faţa toată numai zâmbet. 

Jenat, pastorul Houseman îşi trecu mâna prin părul său fin, cu 
şuviţe cărunte. 

— Ei bine... Toţi erau aşa de marcați de dispariţia bunicului, 
încât dezordinea, zăpăceala era totală. Şi în asemenea situaţii 
puţin ajutor practic, este lucrul de care oamenii au cea mai mare 
nevoie, aşa că... 

Fanny îşi îndreptă ochii către soţul ei şi spuse sec, cu 
severitate: 

— Ai citit scrisoarea surorii tale? 

— Scrisoarea lui Lexie? O, Doamne, da. Mă întreb ce a 
apucat-o de data asta, să pornească pe mări... 

Cum Marie ridică spre părinţii ei o privire întrebătoare, Fanny 
preciză cu un ton aspru: 

— Lexie a plecat să facă navigaţie cu pânze în Alaska! Cu un 
bărbat cu un nume imposibil. Imaginează-ţi că l-a cunoscut 
răspunzând la un anunţ în ziar! Asta e chiar nebunie cu adevărat! 
Şi acum trăiesc împreună, ea şi el, şi au plănuit să parcurgă mările 
până în Mexic şi mai departe. Şi nu e niciun cuvânt despre o 
căsătorie între ei în toată scrisoarea. Poftim, citeşte-o şi tu şi ai să 
vezi! 

Cu ochii strălucitori, Marie parcurse cu rapiditate paginile 
acoperite cu un scris fin. Ea avusese dintotdeauna o slăbiciune 
pentru mătuşa sa Lexie, excentrica familiei. Nu era minunat ca, la 
patruzeci de ani, să iei viaţa de la început, cu entuziasm, şi să 
porneşti într-o călătorie, într-o aventură, cu un bărbat de care te-ai 


îndrăgostit fulgerător? 


Fanny se uită enervată la fiică-sa: 

— Ce-ai găsit acolo de te-a făcut să surâzi aşa de plină de 
încântare, Marie? Nu e nimic în scrisoare care ar putea să ne 
bucure, să ştii. 

— O, nu mamă! Dar... îmi venise altceva în minte... Scuză- 
mă... Acum... Mi se pare că e destul de târziu. Alerg să mă apuc de 
treburile care mă aşteaptă la biserică. Doar au rămas în urmă, aşa 
mi-ai spus... 

Peste puţină vreme, într-o mică încăpere transformată în 
birou, Marie a triat corespondenţa, a notat câte ceva în vederea 
redactării răspunsurilor şi apoi începu să se ocupe de contabilitate. 
După aceea abia a avut timp să bată la maşină articolul ei 
săptămânal pentru ziarul local înainte să audă un zgomot timid de 
paşi în biserică. O voce sfioasă se făcu auzită întrebând: „E cineva, 
se află cineva aici?“ Era un cuplu cu doi copii care căutau un loc în 
care să rămână peste noapte. Marie îi conduse în sacristie unde 
puteau dormi aşteptând ca asistenţa socială să se ocupe de ei. 

— lată, aveţi aici două paturi pliante, un reşou unde vă puteţi 
încălzi lapte sau ceai. lar în această seară, veţi veni să cinaţi la 
locuinţa pastorului, bineînţeles. 

Tânăra mamă dădu din cap, multumind cu un palid surâs. 
Probabil că nu avea mai mult de douăzeci de ani, observă Marie cu 
o strângere de inimă. Şi după cum se vedea foarte bine era 
însărcinată cu al treilea copil! Oare aceşti oameni erau aşa de 
simpli încât nu auziseră niciodată vorbindu-se de metodele de 
control ale naşterilor? 

Cu un gest nervos, Marie duse mâna, fără voie, la talia ei. Nu, 
desigur că era o impresie, doar o impresie! Nu exista niciun motiv 
pentru ca fusta să i se pară mai strâmtă ca de obicei! 


Reîntoarsă acasă, Marie luă motocicleta pentru a se duce în 


oraş. În mod obişnuit ea prefera să se deplaseze cu bicicleta dar 
astăzi îi lipsea curajul s-o facă. Era motocicleta lui Toby... A trebuit 
să se lupte serios cu părinţii ei ca să-i împiedice să o vândă după 
moartea fratelui său. De ce a ţinut atâta la acest obiect, de ce s-a 
agăţat cu atâta tărie de el, Mare nu îşi dădea seama prea bine. 
Poate pentru că motocicleta a fost totdeauna ca o emblemă a 
spiritului de independenţă a fratelui ei, Toby. Un simbol al acelei 
revolte care nu s-a manifestat niciodată la ea... 

Marie se opri în vârful colinei şi contemplă portul care se 
întindea la picioarele ei. Trei nave mari erau acostate la chei şi se 
legănau uşor pe apele scânteietoare... Câteva pânze de culori vii 
fluturau sub briză. Era o zi frumoasă. Mai departe, de cealaltă 
parte a golfului, pădurile se întindeau cât vedeai cu ochii. Marie 
suspină uşor. Ce mult i-ar fi plăcut să rămână toată după amiaza să 
privească marea. Dar avea acea întâlnire fixată pentru a doua zi la 
doctor... 

Şi trebuia să ştie ce e cu ea înainte să-l înfrunte pe doctorul 
Box şi pe secretara sa, redutabila Emily Derringer. Emily, mult 
prea curioasa Emily, care va avea grijă, bineînţeles, să dea peste 
dosarul ei medical, ca din întâmplare... Şi va citi micile însemnări 
ale doctorului asupra greţurilor matinale ale Mariei Houseman, 
asupra volumului crescut al sânilor ei. Şi, secret profesional sau 
nu, vestea se va răspândi ca fulgerul: fiica pastorului era probabil 
însărcinată, fiica pastorului va avea un copil! Oh, Emily cunoştea 
pe toată lumea în orăşelul Prince Rupert. Şi, culmea era că făcea 
parte şi din corul bisericii. Altfel spus, vestea va ajunge la părinţii 
ei în foarte, foarte scurt timp... 

Marie închise ochii. Să facă faţă mâniei mamei ei nu va fi uşor 
deloc. Dar exista ceva şi mai grav. Să citească decepţia, 


amărăciunea în ochii tatălui ei. Să-i vadă descurajarea, tristeţea; 


„Şi tu, de asemenea, fetiţa mea. Şi tu eşti o rebelă, o sălbatică, o 
nesupusă ca Lexie, sora mea. Şi ca fiul meu Toby care şi-a pierdut 
viaţa...“ 

Cu un gest involuntar ea îşi încrucişă mâinile pe pântec. 
Sam... A încercat să se convingă că el nu a fost decât un vis, doar 
un produs al imaginaţiei ei prea bogate. Dar clipele de pasiune 
trăite împreună nu aveau nimic imaterial. Dimpotrivă, întâlnirea cu 
el nu era o himeră, ci o furtună, o vijelie care îi va tulbura, îi va 
răscoli, îi va schimba probabil întreaga viaţă... 

Marie îşi muşcă buzele. Nu servea la nimic să se piardă în 
presupuneri. Avea nevoie, neapărată nevoie, de o certitudine. Şi 
cât mai repede. Oare exista vreo farmacie în acest orăşel unde să 
fie sigură că nu o cunoaşte nimeni? Fiindcă existau teste de 
graviditate. Auzise vorbindu-se despre ele... Marie îşi făcu curaj, 
porni motocicleta. Cu genunchii tremurând pătrunse în prima 
farmacie care îi ieşi în faţă. Din fericire nu era nimeni. Privirea 
înfricoşată a tinerei femei zbura de la un raft la altul. Dar ce căuta 
ea nu se afla desigur la îndemână. Şi va trebui să rostească cu voce 
tare ce doreşte, fără să ştie cine putea să intre pe neaşteptate în 
farmacie şi s-o audă... 

— Pot să vă ajut cu ceva, domnişoară? 

Marie tresări, schiţă un surâs vinovat. Farmacistul era tânăr, 
înalt. Nu îşi aducea aminte de numele lui, dar un lucru era sigur, 
cel puţin doi ani fuseseră colegi de clasă. 

— Dar... dar tu eşti Marie! Marie... 

Tânăra femeie completă cu un ton lugubru: 

— Marie Houseman... 

— Da, sigur, Houseman... Ah, ce plăcută surpriză să revăd o 
colegă din liceu. Am părăsit oraşul Prince Rupert câţiva ani şi 


acum când m-am întors aici, nu mai cunosc pe nimeni! E aşa de 


trist! Dacă vrei, putem să luăm masa împreună într-o seară să 
vorbim despre zilele acelea când eram liceeni fără griji, ce zici? 

Marie îi aruncă o privire nesigură. Cum să-l refuze politicos? 
A bolborosit un răspuns vag: „Da, într-una din zilele astea, 
desigur...“ şi a luat apoi la întâmplare o periuţă de dinţi dintre cele 
expuse. A plătit la repezeală şi s-a grăbit să iasă din farmacie 
promițând că o să-i dea un telefon. 

De-abia într-un supermarket a reuşit să descopere ce căuta. 
Cutiile cu testul pentru sarcină erau aşezate la vedere, pe un raft. 
„Rezultat sigur, într-o oră“ citi ea pe ambalaj. Tânăra femeie privi 
neliniştită, cu grijă în jurul ei. Ceea ce trebuia să facă părea totuşi 
destul de simplu; nu avea decât să ia cutia de pe raft şi să se 
îndrepte apoi către singura casă deschisă la celălalt capăt al 
magazinului pentru a plăti. Dar dacă va întâlni o persoană 
cunoscută până ajungea la casieră? Şi dacă cea de la casă, din 
întâmplare ştia cine este, o recunoştea? Cel mai sigur era să facă o 
cercetare a terenului înainte. Abia după aceea va acţiona... 

Deci cu mâinile goale, Marie se apropie de casieră ca s-o 
întrebe, cu cel mai frumos zâmbet al ei, unde poate găsi raionul cu 
cârlige de rufe. Fără să-i acorde nicio atenţie, indiferentă, aceasta 
îi indică din vârful buzelor locul de care se interesase. Marie oftă 
uşurată. Tânăra de la casă era desigur nou venită în oraş. Dar 
întorcându-se la raftul cu testele pentru graviditate, Marie observă 
destul de speriată că nu mai era singură în magazin. O clientă, într- 
un pardesiu inform, răsfoia nişte reviste nu prea departe. Din 
fericire, ea părea absorbită de cercetarea lor şi, în plus, era 
imposibil să vadă casa din locul în care se afla. 

„Acţionează, Marie, îşi spuse tânăra femeie. Acum este 
momentul. Acum ori niciodată!“ 


Cu un gest rapid, tânăra femeie apucă una dintre cutii. Dar 


întregul vraf se clătină, gata să se prăbuşească. Îngrozită, Marie 
întinse braţul pentru a încerca să împiedice căderea. Doamne! Ce 
se va întâmpla dacă peste cincizeci de teste de sarcină se vor 
prăbuşi pe podea cu un zgomot teribil? Desigur că atât clienta cât 
şi casiera vor veni în fugă. Şi ce vor găsi? Lângă grămada de cutii 
răsturnate şi risipite pe fiica pastorului, înmărmurită, strângând 
obiectul compromiţător în mână... 

În ultimul moment, Marie izbuti să prevină dezastrul. 
Tremurând toată, inspiră adânc şi bătăile dezordonate ale inimii ei 
se liniştiră puţin câte puţin. Dar încă nu se terminase totul! mai 
trebuia să mai treacă şi pe la casă... Fără niciun zgomot, ea 
parcurse, cu pantofii ei cu talpă de crep, cei câţiva metri care o 
separau de casieră. Aceasta luă cutia, citi distrată» preţul indicat 
pe etichetă, îl înscrise în maşina înregistratoare şi-i spuse: 
„Unsprezece dolari!“ în clipa aceea Marie se crispă auzind paşi în 
spatele ei. Cealaltă clientă, doamna în pardesiu inform, se îndrepta 
oare şi ea spre casă? Şi dacă era vorba de o persoană care o 
cunoştea? Oh, repede, repede! Marie îşi strecură mâna în portofel 
şi nu găsi decât un bilet de cinci dolari! 

Tânăra femeie se albi la faţă. Dacă era obligată să completeze 
un cec era pierdută. I se va cere un act de identitate şi, văzându-i 
numele, casiera o va întreba desigur dacă nu cumva făcea parte 
din familia pastorului Houseman şi... Cu un suspin adânc de 
uşurare, Marie găsi, în fine, bancnota de zece dolari care 
alunecase într-un colţişor al portofelului. Şi apoi... culmea, biletul i- 
a scăpat printre degetele tremurătoare. Ea se aplecă cu o mişcare 
bruscă pentru a o recupera, se lovi la cot când se ridică, dar reuşi, 
în fine, să înmâneze cele două bancnote casierei care o privea 
perplexă. Iar în ceea ce priveşte obiectul cumpărat, el se afla tot la 


vedere, în evidenţă, tronând acolo lângă casă. Chiar şi un miop ar 


fi putut citi cu uşurinţă ceea ce era înscris pe cutie cu litere mari: 
„Test de sarcină“. Şi în clipa aceea în spatele ei se auzi... 

— Ah, tu eşti, Marie! Ce bine îmi pare că te întâlnesc, tocmai 
voiam să-ţi spun că... 

Tânăra femeie se răsuci fulgerător, aşezându-se între 
blestemata de cutie cu testul ei şi... Emily Derringer! Marie simţea 
că tâmplele începuseră să-i zvâcnească puternic şi se întrebă o 
clipă dacă va reuşi să nu leşine... „Oh, Sam, gândi ea, a fost 
minunat ceea ce s-a petrecut între noi, dar n-ar fi trebuit să ne 
întâlnim, lată unde am ajuns acum! Ah, dacă aş reuşi să mai rezist 
câteva secunde... Exact timpul ca fata de la casă să facă să dispară 
cutia în săculeţul de hârtie cu numele magazinului. 

— Doamnă Derringer... 

Oare ce putea să-i spună ca să câştige timp? Deja, secretara 
atât de curioasă a doctorului Box, aplecase capul într-o parte ca să 
vadă mai bine ce se afla în spatele tinerei femei, la casă. Marie, 
respiră adânc, încercând să-şi potolească tremurul. Să nu intru în 
panică, îşi spuse Marie, să reuşesc să mă stăpânesc deşi Emily 
avea o privire atât de acuzatoare! Dar, de fapt, asta era expresia ei 
obişnuită. Cu revista pe care o alesese sub braţ, cea mai bârfitoare 
femeie din oraş se apropie cu un pas. Marie se deplasă în acelaşi 
moment, continuând să facă ecran cu corpul ei. 

— Voiaţi, aveţi ceva să-mi spuneţi, doamnă Derringer? 

— Da, am un mesaj pentru mama ta, într-adevăr. Ai putea să îi 
transmiţi... 

În clipa aceea, Marie auzi foşnetul caracteristic al pungii de 
hârtie. Care este împăturită urmat de zgomotul aparatului de 
capsat. Salvată! Era salvată! Acum cutia cu testul nu mai era 
vizibilă pentru ochii iscoditori ai lui Emily. 


— Doamnă Derringer, cel mai bine e să daţi un telefon mamei, 


să-i spuneţi despre ce e vorba. Vă rog... Eu, eu trebuie să plec 
acum, sunt foarte grăbită, sunt aşteptată acasă şi am întârziat 
foarte mult! Aşa că mă iertaţi... 

Marie se repezi să iasă pe uşa magazinului, nici nu mai 
aşteptă restul de la casieriţă, aruncă pachetul în sacoşa ataşată la 
motocicletă şi se îndepărtă în viteză ca şi cum o ceată de demoni 
era pe urmele sale. Prin ce momente trecuse! Ce coşmar! 

Niciodată, jura ca niciodată să nu pună eroinele din romanele 


sale într-o situaţie aşa de îngrozitoare! 


Capitolul 3 


Renunţase la motocicletă de data aceasta şi acum, pedalând 
din toate puterile, Marie reuşi să atingă vârful colinei fără a pune 
nicio clipă piciorul la pământ. Pe celălalt versant, drumul lung şi 
drept cobora într-o pantă dulce. Cu degetele abia atingând maneta 
frânelor, ea luă viteză. Vântul puternic îi biciuia obrajii, pârul 
bogat flutura în spatele ei ca o flamură. Clinica nu mai era decât la 
câteva sute de metri... 

Gravidă! Era gravidă! Încă un nou secret pentru Marie 
Houseman; însă acest secret va ajunge în curând pe buzele 
tuturor, şuşotit de toţi! Dar va fi mult mai mult decât atât, va fi o 
adevărată bombă! În câteva luni oamenii se vor întoarce după ea 
pe stradă şi privirile lor vor putea observa cu uşurinţă curbele 
revelatoare ale pântecului ei, vizibile chiar sub veşmintele cele mai 
ample... 

„Ce va mai rămâne din ceea ce ai vrut să ascunzi, Marie 
Houseman, din secretele pe care ai dorit cu înfrigurare să rămână 
neştiute? se întrebă cu amărăciune tânăra femeie. Nu peste multă 


vreme, cartea ta va sfârşi prin a se publica, pântecele se va rotunji! 


Şi se va discuta atunci fără încetare despre fiica pastorului care a 
ştiut atât de bine să se prefacă. Cine ar fi putut să-şi închipuie că 
deşi se arată aşa de rezervată, de sobră, ea făcea parte dintre 
fetele acelea care...? Mane începu să pedaleze cu şi mai multă 
furie, acceleră până la a ajunge la o viteză nebunească. 

Era de neconceput! îşi spuse Marie. Nici nu putea să creadă 
că ar putea deveni ea însăşi o mamă celibatară! 

Nu, nu era posibil! Mama ei va fi mai mult decât indignată, 
mai mult decât mânioasă, încrâncenată. lar tatăl ei... Tatăl va pleca 
puţin mai mult capul. Nu îi va spune nimic dar va exista acea 
dureroasă întrebare nerostită din ochii lui: „De ce această îndârjire 
a sorții asupra noastră? De ce? Mai întâi sinuciderea fiului meu şi 
acum fiica mea... Familia unui om al bisericii ar trebui să fie mai 
presus de orice reproş, fără pată, şi totuşi...“ 

Marie încetini viteza apropiindu-se de clinică. Exista o cale de 
a ieşi din această situaţie, o cale destul de simplă. Un mijloc de a 
scăpa de scandal, de a continua să trăiască aşa ca mai înainte. Dar 
va fi ea în stare să recurgă la el? Un avort... Da, avortul ar fi 
singura soluţie pentru ca secretul ei să nu fie dezvăluit. Dar cu ce 
preţ îngrozitor! Oh, Sam... Cât de mult ar fi vrut să-i strige numele, 
să-l cheme în ajutor! Ar fi fost suficient să fie aici, alături de ea, 
pentru ca situaţia să redevină normală, acceptată de toţi, pentru ca 
această catastrofă să se transforme în ceea ce este numit „un 
fericit eveniment“. Dar cum să-l regăsească? Să se reîntoarcă pe 
aceeaşi plajă din Vancouver, seară după seară, şi să-l pândească în 
noapte? Va mai veni el acolo, îl va mai reîntâlni ca prima dată? Şi 
ce motiv l-ar face să o ia sub protecţia lui, pe ea şi pe copil? Doar 
hotărâseră amândoi că vor rămâne doi străini, două umbre, ale 
căror drumuri se despart pentru totdeauna... 


Un gând nespus de dureros făcu să i se strângă inima 


deodată! Un copil! 0 fiinţă vie! Până în clipa aceea încă nu-şi 
permisese să vadă lucrurile astfel... 

Şi dacă ar pleca din oraş, pur şi simplu? Ar fi fost de ajuns să 
se urce într-unul din autobuzele acelea care mergeau departe, 
foarte departe... până în America poate şi o să i se piardă urma... 
Sau să ia un feribot până în insulele Reine Charlotte, să pătrundă 
în păduri mergând până la epuizare... 

Dar Marie nu avea acest curaj sau... această slăbiciune. Ea 
străbătu cei câţiva metri care o mai separau încă de clinică şi se 
prezentă la întâlnirea ce îi fusese fixată cu medicul. 

În sala de aşteptare tânăra femeie luă o revistă şi începu să o 
răsfoiască la întâmplare, străduindu-se să pară indiferentă. I-au 
trebuit câteva minute ca să-şi dea seama că articolul pe care îl 
avea sub ochi dădea sfaturi cu privire la alimentaţia „viitoarelor 
mame“. Cu obrajii înroşiţi deodată Marie aruncă pe furiş o privire 
în jurul ei, grăbindu-se să întoarcă pagina. Dar tensiunea nervoasă 
deveni prea puternică. Izbucni în lacrimi în clipa în care tocmai 
deschidea uşa care dădea în cabinetul de consultaţii. Fără un 
cuvânt, medicul îi întinse un şerveţel de hârtie. 

— Dacă simţi nevoia să-mi vorbeşti, eu te ascult, Marie. 

Mai puţin de un sfert de oră după aceea, tânăra femeie ieşea 
din cabinet, cu un mers nesigur. În mâna care îi tremura ţinea o 
foaie de hârtie. O simplă foaie dintr-un bloc-notes cu o adresă din 
Vancouver şi cu o dată pentru a se prezenta acolo. Marie se înfioră 
de disperare, o panică dureroasă o copleşea. Nimic nu era încă 
hotărât; era liberă să decidă... să aleagă calea de urmat... Doctorul 
Box îi explicase cu calm, cu blândeţe şi înţelegere diferitele soluţii 
care i se ofereau... 

Dar se putea într-adevăr vorbi despre „soluţii“? Să păstreze 


copilul locuind în acest oraş, sub ochii tuturor? Ar fi teribil, 


îngrozitor, pentru ea, pentru copil, pentru părinţii ei! 

Mai exista cealaltă posibilitate, tot aşa de insuportabilă, poate 
chiar mai de neadmis decât cea dintâi... Lividă, tânăra femeie 
rămase încremenită pe coridor, pradă gândurilor şi contemplă, fără 
să o vadă, foaia de hârtie pe care o ţinea strâns în mână. Era ea, 
chiar ea, eroina acestei drame? Nu, era desigur o eroare. 
Personajul fără nicio noimă, de neînțeles, rătăcit într-o situaţie 
absurdă, nu putea fi ea! Nu, nu putea fi ea, Marie Houseman! 

În faţa ei o uşă rămăsese deschisă. O uşă care dădea spre un 
birou în care domnea o anumită dezordine ca şi cum tocmai se 
instala cineva şi încă nu terminase să pună lucrurile la locul lor. 
„Probabil e noul medic venit din Vancouver“, gândi ea distrată. 

Marie simţea că i se învârte capul... Nu se simţea bine. 
Trebuia să iasă din această clinică cât mai repede. Să nu cumva să 
îşi piardă cunoştinţa aici, în faţa tuturor. Emily Derringer va fi 
prima care să afle acest lucru şi... 

O altă uşă se deschise lângă ea, şi auzi voci care se apropiau. 
Cu capul plecat, tânăra femeie se dădu la o parte ca să facă loc de 
trecere unui bărbat. Şi atunci, ca într-un vis, răsună chiar lângă ea, 
acea voce pe care ar fi recunoscut-o dintr-o mie. 

— Da, asta e. Cred că totul va merge bine. Dar dacă nu 
constataţi nicio ameliorare în patruzeci şi opt de ore, atunci sunaţi- 
mă. 

Marie, încremeni cu ochii aţintiţi asupra lui. Sam? Sam aici, în 
această clinică, într-un costum sobru ca o ţinută oficială... Privirile 
lor se întâlniră reflectând aceeaşi uluire intensă. 

El o apucă de braţ aproape cu brutalitate. 

— Alex? 

Tânăra femeie aruncă o privire către hârtia pe care o ţinea în 


mână şi o ascunse, mototolind-o, în pumnul închis. 


— Tu eşti? Tu eşti, Alex? Nu visez? 

Marie începu să tremure. Ar fi putut să încerce să mintă, să 
dea din cap, să-l anunţe cu răceală că nu-l cunoaşte, că nu l-a văzut 
niciodată. Dar nu a avut forţa să deschidă gura, să pronunţe vreun 
cuvânt. 

— S-a întâmplat ceva, nu-i aşa? Vino cu mine. Nu o să stăm de 
vorbă, aici, în mijlocul culoarului. 

Mâna lui Sam îi strânse şi mai puternic braţul. Ca o păpuşă 
mecanică, Marie, s-a lăsat antrenată în biroul acela în dezordine pe 
care-l întrezărise câteva clipe mai înainte. Tânăra femeie, îşi trecu 
mâna peste frunte, încercând să înţeleagă. 

— Cum ai ajuns aici, Sam...? Cum ai ştiut că cu locuiesc... 

Telefonul sună în clipa aceea şi el ridică receptorul cu un gest 
brusc. Tânăra femeie îl auzi răspunzând cu o voce seacă, iritată: 

— Spuneţi-i că sunt ocupat. Şi nu mai vreau să primesc nicio 
comunicare pentru moment. O să vă anunţ când voi fi liber. 

Nicio comunicare? Şi de ce era sunat Sam, aici, în această 
clinică? se întrebă Marie stupefiată, aruncând în jurul ei o privire. 
Peste tot se aflau cutii de carton încă nedesfăcute, pe birou se 
acumulase un maldăr de dosare. Pe perete era afişată o diplomă; 
Samuel Dempsey. Doctor în medicină. Fost intern la spitalul... 

— Samuel Dempsey... Tu... tu eşti noul medic? 

Sam dădu din cap fără să surâdă. 

— E derutant să ne revedem în condiţiile unei vieţi obişnuite, 
nu-i aşa? Mai ales că în nordul ţării nu era numai un singur oraş, şi 
eu am venit chiar în acesta... 

Vasăzică nu alesese acest oraş anume pentru ea, ca s-o 
regăsească. Cu inima strânsă, Marie încercă să-şi stăpânească 
amărăciunea. 


Şi cum se face că ai hotărât să te instalezi chiar aici, în 


orăşelul nostru? 

— Poate că destinul... hazardul... Destinul se joacă uneori... 
Nu ştiu. Aveam nevoie să-mi schimb viaţa. S-a prezentat această 
posibilitate şi am acceptat-o... Aşa că... după cum vezi, suntem 
condamnaţi să nu rămânem, aşa cum credeam, doar umbre 
anonime unul pentru celălalt. Şi nu mai ai altceva de făcut decât 
să-mi spui adevăratul tău nume, Alex. Şi să îmi explici pentru ce 
aveai acea expresie rătăcită, disperată, acolo, pe culoar. 

— Numele meu este Marie... Marie Houseman. 

— Şi motivul suferinţei, disperării de pe figura ta? 

Marie dădu din cap. 

— Nu... nu există niciun motiv... Nu... 

— Ba da. Există! Am citit acest lucru în ochii tăi. Trebuie să- 
mi spui adevărul, Alex. Am crezut că mă căutai pe mine, dar nu a 
fost asta, nu-i aşa? 

Oh, nu! Eu nu cunoşteam nici numele tău întreg, nici 
profesiunea ta. Nici prin cap nu-mi trecea că e vreo legătură între 
doctorul nou sosit în oraş şi tine! 

Marie plecă ochii. Îi cerea să-i spună adevărul? Adevărul! Şi 
păruse bucuros că o vede. Dar pentru el această revedere 
neaşteptată nu era decât o joacă a hazardului, o şotie a destinului. 

— Alex? 

Ea rectifică distrată: 

— Nu Alex! Marie... 

El surâse şi, timp de o secundă, Sam îi apăru aşa cum fusese, 
acolo, pe plajă. În ochii cenușii fixaţi asupra ei, exista amintirea 
mângâierilor lor, a şoaptelor lor, a momentelor de abandon 
împărtăşite. 

— Eu n-am să pot niciodată să te numesc Marie, ştii bine, 


murmură el. Imposibil... Dar te rog, aşază-te. Tremuri toată. 


Sam se apropie ca şi cum ar fi vrut să o facă să ia loc pe 
scaunul cel mai apropiat. Cu obrajii arzând, Marie se instală 
precum îi ceruse, nervoasă, încordată. El se dădu înapoi, se sprijini 
de birou şi îşi încrucişă braţele pe piept. 

— Tu... ai un aer diferit, murmură ea. 

— Şi tu. 

Din cauza felului în care erau îmbrăcaţi, îşi spuse Marie. La 
Vancouver ea purta un frumos taior verde şi Sam un jeans şi o 
cămaşă sport. Acum eleganta era în întregime de partea lui. 

— Spune-mi ce ţi s-a întâmplat, Alex. Ai fost la doctorul Roy 
Box, la consultaţie, te-am zărit ieşind din cabinetul lui. Eşti 
bolnavă, Alex? Dacă e ceva grav eu pot... 

— Nu, nu sunt bolnavă. Totul... totul e bine, te asigur. Dar 
acum e timpul să plec. Probabil că pacienţii tăi te aşteaptă şi eu te 
fac să întârzii... 

— Vreau să-mi spui adevărul, Alex! 

Marie încercă în zadar să-i susţină privirea. Era ceva în ochii 
lui cenuşii fixaţi asupra ei care îi interzicea să mintă, să disimuleze 
adevărul, aşa cum făcuse până acum. 

— Adevărul? bâigui tânăra femeie. 

— Da, adevărul! Tu poţi să minţi pe cine vrei, dar pe mine nu, 
niciodată. 

Marie lăsă capul în jos aţintindu-şi privirea pe pumnul în care 
ţinea strâns foaia de hârtie de la doctorul Box. O teamă, o teamă 
îngrozitoare îi apăsa pieptul şi îi tăia respiraţia. Ar fi vrut să fugă... 
Să se ducă departe, cât mai departe de această privire exigentă. 
Oare era atât de laşă încât să nu poată fi capabilă să spună 
niciodată adevărul? 

Mâna lui Sam îi acoperi mâna, împletindu-şi degetele cu 


degetele ei. Fără un cuvânt ea deschise pumnul, luă foaia de hârtie 


care îi căzuse pe genunchi şi i-o întinse. Cu un gest brusc, aproape 
stângaci, el despături hârtia mototolită ca şi cum i-ar fi fost frică de 
ceea ce avea să descopere. 

Ce va gândi el, acum? se întrebă Marie. Numele clinicii îi va 
face să-şi dea seama despre ce era vorba? Şi dacă da, va înţelege 
că acel copil este copilul lui? Doar dacă nu îi va trece prin cap că 
ar putea să fie copilul altcuiva... Dar nu, asta nu... 

Sam ştia că fusese primul bărbat din viaţa ei şi era uşor de 
constatat timpul care trecuse de la acea noapte, acea singură 
noapte... 

Sam se răsuci cu faţa spre fereastră înainte ca ea să poată să- 
i vadă expresia. 

— Tu aştepţi un copil, Alex? 

Marie dădu din cap, dar cum el era cu spatele la ea, fără să o 
vadă, se strădui şi izbuti cu greu să rostească: 

— Da, sunt gravidă. Dar ştiu că asta nu e vina ta... Şi nu 
aştept nimic de la tine... fireşte! Nici nu credeam că ne vom mai 
întâlni vreodată aşa că... 

— Nu mai spune nimic, te rog! 

Sam se întoarse cu faţa spre ea şi, timp de o clipă, tânăra 
femeie tremură de frică văzându-i chipul. Căci el arbora o expresie 
teribilă ca şi cum lupta cu el însuşi ca să se împiedice să o 
lovească. Marie se ridică încet în picioare. Nu se simţea în stare să- 
i înfrunte mânia, cuvintele dure, şi probabil acuzaţiile. 

— Alex? 

Tânăra femeie încremeni o clipă cu mâna pe clanţă. Apoi 
foarte repede, deschise uşa şi se strecură într-o clipă, afară din 


cabinet. Sam nu spuse nimic. Nu încercă să o urmeze... 


După-amiaza se apropia de sfârşit când cineva sună la 
locuinţa pastorului. Marie ridică ochii de pe paginile romanului său 
şi îl văzu pe tatăl ei absorbit de lectura ziarului. 

— Mă duc eu să deschid, tată. 

Când ajunse la uşă crezu că inima va înceta să-i mai bată. Era 
Sam... Sam, plantat în prag, impresionant prin statura lui, prin 
umerii săi laţi, prin expresia rigidă a feţei lui întunecate. 

— Trebuie să-ţi vorbesc, Alex. 

Marie dădu din cap, încercând să schiţeze un vag surâs. Dacă 
era un loc unde prezenţa lui Sam se dovedea cu totul nepotrivită, 
acest loc era aici, la locuinţa pastorului, la locuinţa ei. Era prea 
prezent, prea seducător, prea voinic chiar, prea plin de forţă. 
Oricum, în mod evident, venise ca să îi creeze complicaţii în plus. 
Nu ca să o ajute să-şi rezolve problemele. 

— Nu... noi nu putem să vorbim aici, Sam. Tatăl meu e acasă 
acum. 

Tânăra femeie aruncă o scurtă privire spre salon. Ce noroc că 
mama ei plecase să facă nişte cumpărături! Sam se arăta aşa de 
dur, de distant, aproape înspăimântător... Cum îndrăznise ea să îi 
vorbească fără nicio teamă la Vancouver, să se apropie de el, să-i 
răspundă la sărutări, să se lase în voia Îmbrăţişării lui, să geamă 
de dragoste în braţele lui? 

Sam o prinse de braţ. 

— Atunci ia-ţi mantoul, grăbeşte-te! Doar nu ai de gând să 
tergiversezi ore întregi! 

Marie îşi dădu de-o parte şuviţa de pâr care-i căzuse pe ochi 
şi îi spuse tatălui ei peste umăr: 

— Eu merg la o cafea cu un prieten, tată. Mă întorc repede, 


într-o jumătate de oră! 


Maşina lui Sam era parcată în faţa uşii, lângă Volkswagenul 
tatălui ei. Marie se aşeză şi aşteptă ca Sam să demareze. Dar el 
privea fix, înaintea lui, părând hotărât să rămână acolo unde se 
afla. Tânăra femeie îndrăzni să-i spună: 

— Ar trebui să facem un tur, mama va reveni curând şi va 
avea nevoie de loc pentru maşina ei. Şi, în plus, văzându-ne 
împreună îmi va pune nenumărate întrebări despre tine. 

El o privi cu asprime. 

— Vorbeşti ca o fetişcană de cincisprezece ani. Trebuie să-ţi 
justifici fiecare gest, fiecare acţiune? Pentru ce accepţi toate astea? 
Tu nu te-ai gândit niciodată să te eliberezi, să pleci de aici? 

— E familia mea, Sam. Îi iubesc aşa cum sunt. 

— Toată lumea îşi iubeşte familia! Sau, mă rog, aproape toată 
lumea... Dar ăsta nu e un motiv ca să-ţi petreci restul existenţei 
jucând rolul copilului model până la adânci bătrâneţi, numai ca să 
le faci lor plăcere. 

Tânăra femeie ridică din umeri, negăsind niciun răspuns. 
Poate că el avea dreptate. [inea prea mult la dubla ei viaţă, la 
siguranţa camerei ei de fată în care putea să bată la maşină ore 
întregi, izolată şi indiferentă la lumea exterioară. 

Sam spuse deodată cu o voce gravă: 

— Alex, nu sunt de acord. Nu te duce la acea clinică! 

Marie tresări. 

— Dar ce pot face altceva? 

— Păstrează copilul. 

— Vrei să spui... vrei să spui că eşti gata să te căsătoreşti cu 
mine? 

Tânăra femeie simţi cum Sam se crispează. Vocea lui era 
neutră şi rece când începu să vorbească: 


— Am să te ajut, fireşte că am să te ajut. 


— Respingerea lui fu pentru ea atât de dureroasă încât trebui 
să închidă pentru o clipă ochii şi să facă un mare efort ca să poată 
să-şi stăpânească suferinţa. 

— Tu nu îţi dai seama, Sam. Cât de mare ar fi şocul pentru 
părinţii mei, nici nu pot să mă gândesc... Şi apoi... Voi primi un 
avans pentru cartea mea, e adevărat. Dar nu va fi o sumă imensă. 
Şi cum nu lucrez nicăieri, nu o să am mijloace materiale pentru a 
asigura traiul... nostru... 

— Bani îţi voi da eu. 

Sam întinse mâna ca pentru a-i prinde mâna dar tânăra 
femeie se feri brusc, lipindu-se de portieră. În clipa aceea Marie îşi 
dădu seama că lupta ei împotriva lacrimilor era pierdută. Ele şi 
începuseră să alunece pe obraji, fierbinţi, tăcute, una după alta. Cu 
un gest instinctiv ea îşi puse mâinile pe pântec ca pentru a proteja 
viaţa cea nouă înfiripată în trupul ei. 

— Alex, ascultă-mă... 

— Nu, nu pot... îmi pare nespus de rău dar nu am curajul să 
înfrunt tot ce va urma. Mi-e frică, sunt terorizată şi nu... nu pot 
face ceea ce îmi ceri. 

Marie ieşi din maşină, ştergându-şi lacrimile de pe obraji cu 
mâneca bluzei. Sam nu încercă să o reţină. Dar de ce ar fi făcut-o? 
El nu avea altceva să-i propună decât bani! Bani? Dar banii nu au 
salvat pe nimeni, niciodată, de ruşine, de dispreţ, de vorbe 
jignitoare, de privirile batjocoritoare ale altora... Tânăra femeie 
urcă încet scările şi se duse să se refugieze în camera de baie. Era 
singura încăpere din toată casă, în care uşa se putea închide cu 
cheia. Singurul loc în care mama ei nu ar îndrăzni să vină să o 
deranjeze. Umplu cada cu apă caldă, şi intră în cadă lăsând calmul 
să se instaleze în ea în acelaşi timp cu hotărârea care se preciza 


puţin câte puţin. O hotărâre care o înspăimânta dar care totuşi era 


irevocabilă. 

Mai târziu, când îşi peria părul ei lung, încă umed, nu fu prea 
surprinsă să audă cum cineva bătea în uşa de la intrare. A fost apoi 
un zgomot de paşi pe culoar, apoi vocea lui Sam adresându-se 
tatălui ei. Tânăra femeie îşi plecă ochii o clipă lăsându-se pradă 
gândurilor. Oricum trebuia să coboare să-l liniştească pe Sam. Se 
hotărâse; va înfrunta tot ce va fi şi va păstra copilul! Va respecta şi 
va ocroti acea viaţă din trupul ei. În fond, Sam nu va cere nimic 
mai mult. Probabil că se opunea avortului din motive religioase sau 
morale şi nu fiindcă îşi dorea totuşi acest copil. În fond o făcuse 
foarte clar să înţeleagă că avea oroare de viaţa de familie. 

— Marie! Poţi să cobori? îl auzi întrebând pe tatăl ei. 

Vocea tatălui ei... Tânăra femeie inspiră profund. Picioarele îi 
păreau atât de grele că abia o susțineau. Păşi pe prima treaptă a 
scării şi se opri. Ochii lui Sam erau fixaţi asupra ei, negri de mânie 
şi încrâncenare. Degetele i se crispară pe balustrada scării. El o va 
da în vileag, o va trăda, îşi dădu seama deodată cu o certitudine 
înspăimântătoare. Aici, în faţa părinţilor ei, Sam nu va ezita să-i 
dezvăluie secretele, unul câte unul. 

Pastorul ridică spre tânăra femeie o privire nedumerită. 

— Îl cunoşti pe acest domn, Marie? 

Ea îşi îndreptă ochii spre Sam. Purta costumul acela elegant 
şi mocasinii de piele fină. Dar pentru pastorul Houseman, eleganța 
vestimentară nu era un criteriu. Departe de aşa ceva. Puțin îi păsa 
că un veston era evident un lucru de calitate deosebită, costisitor. 
Tatăl ei nu vedea decât ochii plini de furie, atitudinea agresivă, 
aproape amenințătoare a bărbatului care se afla în faţa lui. Marie 
se înfioră. Doar şi-a dat seama de la început de personalitatea lui, 
încă de Acolo, de pe plajă. Sam nu se potrivea câtuşi de puţin cu 


universul lor paşnic, liniştit. Părinţii ei nu l-ar accepta niciodată. 


Şi apoi, ce trebuia să se întâmple s-a întâmplat! Fatalistă, 
Marie a văzut uşa de la intrare deschizându-se. Mama ei intră cu 
un pas grăbit, apoi se opri brusc, cu ochii măriţi de curiozitate. 
Vasăzică totul se va da în vileag, îşi spuse tânăra femeie. Nu-i mai 
rămânea decât să facă faţă sorții atât de potrivnice. Ca o sfântă 
intrând în groapa cu lei ea sfârşi de coborât scara şi admise 
mohorâtă, cu o voce fără vlagă: 

— Da, tată. Îl cunosc pe acest domn. Numele lui este Sam 
Dempsey. 

Fanny Houseman îşi regăsi de îndată surâsul. 

— Ah, doctorul Dempsey. Ce amabil din partea 
dumneavoastră să veniţi să vă prezentaţi. Noi apreciem 
întotdeauna, pastorul şi cu mine, când... 

Şi doamna Houseman se apropie de el cu mâna întinsă. Dar 
cum Sam nu se grăbi să i-o strângă, ea continuă cu un ten mult mai 
rece. 

— Se vorbeşte deja foarte mult de dumneavoastră în oraş. 

Toată lumea se întreabă de ce îl apăraţi cu atâta ardoare pe 
băiatul acela care a comis totuşi o infracţiune importantă 
însuşindu-şi bunul altuia. Şi... 

Cu o expresie mai aspră, mai înfricoşătoare decât oricând, 
Sam se întoarse către Marie. 

— Vino, vino afară cu mine. Avem de discutat. 

Scena care era penibilă şi până atunci, risca să se transforme 
în coşmar. 

Buimăcită, stupefiată, neputând să înţeleagă ce se întâmplă, 
Fanny Houseman privi către pastor, aşteptând o lămurire. 

— Domnul Dempsey a venit aici doar ca să o vadă pe Marie, 
draga mea, îi explică pastorul. 


O tăcere tensionată se aşternu apoi în cameră. Cuprinsă de 


panică, Marie dădu din cap, vrând parcă să-l implore pe Sam, să-i 
acorde înţelegere. Dar ochii lui cenuşii scânteiau. Mânia lui Sam, 
aproape tangibilă, electriza atmosfera. O clipă, tânăra femeie crezu 
că el îi va întoarce spatele şi va pleca pentru a nu se mai întoarce 
niciodată. Dar n-a fost aşa. Mai feroce ca oricând, ignorându-i 
părinţii ca şi cum n-ar fi fost de faţă, el spuse cu duritate, aproape 
strigând: 

— De acord, ai câştigat, te iau de nevastă! 

Uitând la rândul ei că nu erau singuri, Marie îl fixă cu o 
privire neîncrezătoare. 

— Nu... nu înţeleg... 

— Cum nu înţelegi? Doar acesta era preţul pe care trebuia să- 
l plătesc, nu? 

Şocată, ea închise ochii, făcând să se şteargă astfel din viaţa 
ei mina revoltată a mamei, neliniştea tatălui şi privirea acuzatoare 
a lui Sam. 

— Alex! 

A trebuit să deschidă iar ochii şi să îi înfrunte din nou pe cei 
trei judecători. Tânăra femeie făcu un pas înapoi şi dădu din cap. O 
căsătorie începută în asemenea condiţii? Niciodată! 

Văzuse prea multe mariaje forţate de acest fel! Aproape toate 
se transformau într-un infern în trei, şi copilul era primul care avea 
de suferit. 

— Te previn, Alex! Nu am să te las să te duci la Vancouver 
săptămâna viitoare! 

— Nu... nu am să mă duc! 

— Foarte bine. Asta e tot ce-ţi cer! Iar în ceea ce priveşte 
restul sunt gata să accept exigenţele tale, oricare ar fi ele. 

— Marie, te rog... Am putea să ştim, în fine, ce se petrece 


aici? 


Marie întoarse capul fără să răspundă. Oricum va răspunde 
Sam în locul ei. El nu va ezita desigur să le spună adevărul... Doar 
dacă ar avea ea curajul să urle deodată din toate puterile, ca o 
nebună, încât să acopere sunetele glasurilor lor, să-i facă să fugă, 
să fugă toţi, să dispară din jurul ei... 

— Domnule Dempsey, pentru ce o numiţi pe fiica mea Alex? 
întrebă pastorul derutat şi plin de îngrijorare faţă de situaţia atât 
de confuză. 

— Fiindcă sub acest nume mi s-a prezentat mie. 

Fanny Houseman îşi strânse buzele enervată. 

— Când asta? 

— Luna trecută la Vancouver,. 

Tânăra femeie îşi astupă urechile. Adevărul era pe punctul să 
explodeze şi ea nu mai putea să suporte tensiunea şi să aştepte 
acest moment dezastruos. 

— Destul, Sam! Destul! leşi afară, ieşi afară din casă! Nu ai 
dreptul să-mi faci asta! Lucrurile erau destul de grele şi de 
complicate pentru mine şi fără ca tu să vii să te amesteci în 
problemele mele. 

El surâse aproape amuzat. 

— Problemele tale? Problemele noastre, după cum se pare. Şi 
nu ai de ce să te frămânţi în halul ăsta. Micile defecţiuni, micile 
slăbiciuni... tehnice, mai există, se mai întâmplă! Nu suntem 
răspunzători nici tu, nici eu... 

O mică defecţiune tehnică... Tânăra femeie văzu cum ochii 
mamei ei se măresc, cum gura i se rotunjeşte pentru o nerostită 
exclamaţie. Era prea mult! mai mult decât putea tânăra femeie să 
îndure. Cu pumnii strânşi făcu un pas înainte. 

— Lasă-mă în pace. Sam! Nu pot să rabd această situaţie, 


înţelegi? Du-te, du-te de aici! Pleacă odată! 


El îi răspunse cu o voce dură. 

— E timpul să te maturizezi, Alex. Priveşte lucrurile în faţă. 
Tu eşti... 

Marie îşi astupă urechile. 

— Taci, pentru Dumnezeu, taci! 

— Nu ai să poţi să te ascunzi la nesfârşit, Alex. Tu ai secretele 
tale, dar dă-ţi seama că acest ultim secret, e un secret prea mult! 

Tânăra femeie plecă ochii, şi spuse aproape în şoaptă: 

— Tot ce vrei, dar nu acum, te rog, nu acum... 

Mazxilarele lui Sam se crispară. El o privi o clipă ca şi cum era 
gata să o prindă de umeri şi să o zgâlţâie răcnind adevărul pentru 
oricine ar fi vrut să asculte. Dar expresia lui se îmblânzi deodată şi 
scoase un stilou din buzunarul hainei. Cu un pas hotărât se apropie 
de bloc-notesul aşezat lângă telefon şi scrise o adresă şi un număr 
de telefon. Apoi puse foaia de hârtie în palma tinerei femei şi-i 
închise degetele inerte peste ea. 

— Când te vei simţi gata să stăm de vorbă, vino să mă vezi 
sau dă-mi un telefon. 

Marie dădu din cap în tăcere. 

— Promiţi? 

— Promit. 

Sam nu îşi luă la revedere. Nici de la ea nici de la părinţii ei. 
Şi plecă aşa cum venise, întunecat, decis, fără să pronunţe niciun 
cuvânt. Uşa se trânti cu un zgomot care păru asurzitor în tăcerea 
grea, înspăimântătoare, pe care Sam o lăsase în urma lui. O tăcere 
care nu putea să dureze etern, din păcate... 

Şi Fanny Houseman, bineînţeles, a fost prima care să-şi revină 
din uluire. 

— Marie Alexandra, aştept să-mi dai explicaţii! Acest bărbat... 


Dar ce educaţie a primit el? Doamne Dumnezeule! Nu am văzut 


niciodată o asemenea comportare! Emily Derringer mi-a vorbit 
destul de frumos de el, totuşi. Dar oricine poate să se înşele, nu-i 
aşa? Şi acum, Marie, întrebarea mea e următoarea: care sunt exact 
raporturile tale cu acest individ? 

Încremenită, tânăra femeie aştepta, cu faţa fără nicio 
expresie. Toate facultăţile ei păreau a fi paralizate. Ce mai putea să 
i se întâmple? Fusese atât de copleşită de panică în cursul scenei 
teribile provocate de Sam, încât de acum înainte nimic nu mai 
putea avea mai multă importanţă. 

Ridică din umeri şi izbuti să rostească: 

— Eu sunt gravidă, mamă. Sam Dempsey este tatăl. 

Cu coada ochiului, Marie îi văzu pe părinţii săi întorcându-se 
unul spre altul ca şi cum ar fi vrut să-şi găsească un sprijin, o 
susţinere. Apoi Fanny Houseman, închise ochii. 

— Oh nu, Olivier, ca şi cum n-ar fi suferit destul din cauza lui 
Toby! Un copil... Şi bărbatul acela îi este tată... Tu şi el, voi... 

Marie nu răspunse nimic. Nu avea ce să răspundă. Totul 
fusese spus. Ea căzuse definitiv în clanul nesupuşilor, al 
revoltaţilor. Nu mai era nicio izbăvire posibilă... Fanny scoase un 
fel de geamăt. 

— Ah, ştiam bine că răzvrătirea era şi în tine. Tu faci parte din 
aceeaşi spiţă ca Toby şi Lexie... E ca o febră pe care o aveţi în 
sânge, voi toţi! Am căutat atât de mult să lupt cu ea, să-ţi dau o 
educaţie fermă şi dreaptă care să te pună la adăpost, de propria ta 
natură. 

Fanny îşi duse mâinile în păr, într-un gest de disperare, dar 
fără să ajungă să deranjeze ordinea perfectă a pieptănăturii ei, 
pietrificată sub un strat de lac fixativ. 

— Te-ai gândit măcar o clipă la consecinţele faptelor tale? Te- 


ai gândit la ceea ce îl vei face să îndure pe tatăl tău? Noi, familia 


sa, suntem aici ca să dăm exemplu de comportament fără pată, de 
moralitate! De câte ori nu ţi-am spus şi repetat acest lucru! Oh, nu, 
Marie, e imposibil, înţelegi! Imposibil... 

I Tânăra femeie îşi dădu seama, uşor surprinsă, că picioarele 
se puteau mişca totuşi şi că o purtau docile în direcţia uşii. 

Văzând-o că pleacă, Fanny urlă: 

— El ţi-a cerut să te căsătoreşti cu el. L-am auzit! 

„Doar acesta e preţul pe care trebuie să-l plătesc.“ Exclamaţia 
amară a lui Sam continua să-i răsune în urechi. Pentru el era vorba 
de o capcană. Ea nu era o persoană foarte tentantă în ochii lui! 
Marie se crispă dar mâna ei găsi instinctiv clanţa uşii. 

— Dar ce faci, încotro porneşti? E noapte! Nu poţi să ieşi la 
ora asta... 

Însă tânăra femeie era afară deja. Întunericul o învălui într-o 
binefăcătoare mantie de uitare. Ea merse, fără încetare. La 
întâmplare pe străzi. Oare câte ore trecuseră astfel când deodată 
frigul o smulse din starea de transă în care se aflase. Pardesiul îl 
lăsase acasă împreună cu căldura şi lumina. Aici, pe malul apei, 
totul era întunecat. Trotuare nu mai existau şi rarele taxiuri care 
treceau izgoneau cu farurile lor puternice doar pentru o clipă 
opacitatea nopţii. 

Marie grăbi pasul, ţinând braţele strânse în jurul taliei. Nu 
avea niciun loc unde să se ducă. Dar să se reîntoarcă la părinţii ei, 
nu! Nu putea. La întrebările lor nu avea ce justificare să le ofere. 
Nimeni nu îi forţase mâna. Ea era liberă, adultă şi avea 
responsabilitatea actelor sale. 

Cândva, mai demult, când abia împlinise şaptesprezece ani, 
Marie avusese un prieten. El a sărutat-o la cinema, într-o seară. 
Apoi, a sărutat-o din nou în maşină. Mortimer era îndrăgostit, plin 


de pasiune şi a izbutit să o tulbure, să-i transmită dorinţa lui. Dar 


inhibiţiile Mariei au fost mai puternice şi ea a ştiut să se 
stăpânească la timp şi să-l respingă. Dar când a venit acasă mama 
ei a remarcat imediat buzele-i umflate şi ochii prea strălucitori din 
acea seară. Şi atunci Fanny i-a făcut o scenă teribilă, invocând 
fantoma fratelui ei care se sinucisese şi umbra unei mătuşi 
considerate iresponsabile. 

Marie n-a mai acceptat de atunci să mai iasă niciodată cu 
prietenul ei Mortimer. Şi după aceea a continuat să ţină toţi 
bărbaţii la distanţă. Până la întâlnirea cu Sam... 

Tânăra femeie scoase foaia de hârtie şifonată din buzunarul 
jeansului şi se opri sub un felinar ca s-o citească. Era numele unui 
hotel şi numărul camerei, adresa dată de Sam. Renunţă însă la 
ideea de a apela la el. Fusese atât de plin de furie... Şi nu avea 
curajul să înfrunte iarăşi mânia lui. 

Marie ridică din umeri şi porni mai departe în obscuritate. 
Dar chiar şi drumurile cele mai lungi au un sfârşit. lar drumul pe 
care mersese se termina în micul port, acolo unde erau ancorate 
vasele de pescuit şi cele de agrement. Tânăra femeie se opri pe dig 
şi se sprijini de marginea de piatră. Un vas porni spre larg şi 
valurile pe care le lăsă trecerea lui făcură să vibreze catargele 
celor rămase în port. În rest totul era tăcut, şi pustiu. 

Ea trecu din ponton în ponton până la extremitatea portului. 
Venise aici aproape fără să-şi dea seama că de fapt ajunsese în faţa 
unei superbe case din cedru, casa lui Karin MacAvoy... 

Karin era căpitanul portului. Trăia în oraşul Prince Rupert de 
patru sau cinci ani, împreună ai fiica ei Dixie. Marie le cunoştea 
puţin. Când se întâmpla ceva interesant la docuri, Karin îi făcea 
semn, o anunţa. Ştia că Marie era totdeauna în căutare de fapte 
diverse pentru articolul săptămânal pe care-l scria în ziarul local. 


Marie cunoştea viaţa lui Karin din auzite; pentru că totul se 


ştia la Prince Rupert. Se povestea că îşi părăsise primul soţ care 
era un om de nimic şi venise să-şi refacă viaţa în oraşul lor. Sosise 
acolo doar cu două valize şi cu micuța Dixie de mână. Singură. 
Fără diplome. Fără resurse. Şi totuşi Karin reuşise să învingă 
obstacolele, să găsească de lucru, să-şi dovedească priceperea şi 
să asigure o existenţă aproape confortabilă pentru ea şi fetiţa ei. 
Iar cu un an în urmă Karin se căsătorise cu Michael MacAvoy. Din 
dragoste. 

Marie se apropie şi mai mult, ezită... O admirase totdeauna pe 
Karin. Dar ele nu erau, la drept vorbind, chiar prietene. Casa nu 
era luminată, probabil că dormeau toţi de mult. Nu, era o nebunie! 


Nu baţi la uşa oamenilor la o oră atât de târzie. Şi totuşi... 


Capitolul 4 


Flăcările strălucitoare din cămin degajau o căldură 
reconfortantă. Era plăcut, te simţeai bine în salonul familiei 
MacAvoy. Michael aprinsese focul, îşi sărutase soţia şi îi zâmbise 
Mariei. Apoi urcase în dormitor ca să se culce, lăsând cele două 
femei între patru ochi. Karin aduse două ceaiuri şi se instală în faţa 
căminului. 

— Apropie-ţi şi tu fotoliul, Marie. Pari tare înfrigurată. 

Karin era calmă, destinsă, atentă. Şi pentru prima oară Marie 
o vedea astfel. Ea nu o cunoscuse până atunci pe Karin decât în 
mişcare, dirijând vasele în manevrele lor, discutând cu skipperii 
dificili. Dar acum... 

— Nu ştiu ce m-a făcut să îndrăznesc să bat la uşa voastră în 
plină noapte, murmură Marie. Chiar mă întreb cum am ajuns până 
aici. Paşii m-au purtat fără să-mi dau seama... 

Spre marea mirare a tinerei femei, Karin nu i-a pus nicio 
întrebare. 

— Termină de băut ceaiul cât e cald. Îţi va face bine. Oricum 
vei dormi la noi în noaptea asta. Şi dacă simţi nevoia să-mi 
povesteşti ce ai pe suflet, eu sunt aici. 

Marie prinse o şuviţă de păr şi începu să o răsucească în jurul 
degetului cu un aer distrat. 

— Am întâlnit un bărbat... 

— Mmm... da... într-adevăr bărbaţii se pricep uneori să ne dea 
viaţa peste cap. 

Marie roşi. 

— Oh, nu e vorba de ceva, aşa... ca între tine şi Michael. Nu, 
nu deloc! Este vorba de un bărbat cu care... cu care am fost 


împreună doar o noapte! 


Tânăra femeie ezită să continue, dar cum Karin nu manifestă 
nici indignare nici curiozitate, ea sfârşi prin a-i povesti totul. Când 
termină o tăcere agreabilă se aşternu în încăpere. Un zâmbet uşor 
apăruse în colţul buzelor lui Karin. 

— Hm... Samuel Dempsey... Ştii că mie mi s-a părut simpatic, 
necunoscutul tău de pe plaja din Vancouver? Ei, da, îl cunosc deja, 
închipuie-ţi! Am avut o programare pentru o consultaţie la clinică 
şi doctorul care m-a examinat a fost chiar el. 

O expresie visătoare îndulci pentru o clipă trăsăturile ferme 
ale chipului lui Karin. Ea ezită o clipă înainte să adauge cu o voce 
blândă: 

— Nu am spus nimănui, dar şi eu aştept un copil. Şi doctorul 
Samuel Dempsey s-a comportat foarte frumos. Mi-a confirmat 
această veste cu căldură, având un aer fericit. E un bărbat cu care 
m-aş mândri să fiu în locul tău. 

— Să mă mândresc? Dar nu e nimic între noi, Karin! Mi-a 
vorbit de căsătorie ca şi cum m-ar fi anunţat că îşi va petrece tot 
restul zilelor sale la ocnă! Avea un aer atât de lugubru încât îţi 
venea să plângi de mila lui. 

— Da, sunt bărbaţi de felul acesta. Ideea de familie le face 
frică. Trebuie să li se lase timp pentru a-şi învinge această teamă. 
În fond, toţi suntem marcați de viaţă. Eu eram atât de decepţionată 
după divorţ, încât eram cât pe-aci să trec pe alături de esenţial. Pot 
să te asigur că Michael a trebuit să se lupte serios ca să învingă 
neîncrederea şi temerile mele. Atât s-a străduit şi s-a zbuciumat 
încât chiar şi azi mai e epuizat moralmente. 

Karin se ridică pentru a umple din nou ceştile cu ceai. O privi 
pe Marie şi-i spuse: 

— Dacă îmi dai voie şi eu te voi numi Alex. Sunt de aceeaşi 


părere cu Sam. Tu eşti mult mai mult o Alex, decât o Marie! 


— De ce nu? Deşi este un prenume periculos de purtat, doar 
am făcut această amară experienţă. Dar în situaţia în care sunt... 

Marie tăcu, şi rămase pe gânduri contemplând flăcările din 
cămin. Şi tresări când Karin reîncepu să vorbească, de data 
aceasta cu un ton mai grav. S* 

— Eu cred că problema ta, pentru moment, este că vrei să faci 
plăcere la toată lumea; ca şi cum prioritatea priorităţilor pentru 
tine ar fi să nu contrazici pe nimeni. Dar lucrul acesta trebuie să 
înceteze; oricum contrariaţi sunt deja cu toţii, fie că e vorba de 
Sam ori de părinţii tăi. În prezent, de viaţa ta e vorba, Alex! De 
viaţa ta! Şi de copilul pe care-l porţi. Trebuie să-ţi dai seama 
singură care este dorinţa ta cea adevărată. Izolează-te, găseşte 
timp pentru a reflecta, pentru a chibzui cu seriozitate. Şi după 
aceea vei putea să-l cauţi pe Sam şi pe părinţii tăi ca să le spui ce 
ai hotărât şi să le ceri ajutorul. 

Marie se ridică, făcu câţiva paşi şi se opri lângă fereastră, 
sprijinindu-şi fruntea pe geam. Casa lui Karin era aşa de 
primitoare, ca şi cum viaţa aici era lipsită de îngrădiri şi ar avea 
mai multă libertate decât în altă parte. Camera caldă şi 
confortabilă, oferea un contrast penibil cu atmosfera pe care nu 
întârzia s-o regăsească în casa părinţilor ei. Tânăra femeie suspină 
adânc. 

— Mama mă aşteaptă. Sam mă aşteaptă. Am impresia că toţi 
vor să decidă în locul meu. Şi eu... nu ştiu încă ce să le spun... Mă 
simt hărţuită, sfâşiată între dorinţele lor contrarii, torturată de ei şi 
de nesiguranța mea... 

— Nu poţi lua nicio hotărâre în starea în care eşti acum, Alex. 

— Trebuie totuşi... 

— Nu trebuie nimic. Mâine dimineaţă, după ce vei fi dormit pe 


săturate, vei putea să te lămureşti în ceea ce priveşte datoriile şi 


obligaţiile, analizând totul cu calm şi limpezime. Dar asta nu o poţi 
face acum. Uite, intră în camera asta, este camera socrului meu 
care e absent pentru câteva zile. Mă întorc imediat cu o cămaşă de 
noapte şi o periuţă de dinţi. 

Deşi tentată, Marie ezită. Dar sfârşi prin a da din cap 
refuzând cu părere de rău amabila ofertă. 

— Nu pot, Karin. Mama trebuie că e înnebunită de lipsa mea 
la ora asta. Şi cu cât voi întârzia mai mult cu atât mai teribilă va fi 
scena pe care mi-o va face. 

— Dă-i un telefon. 

— Nu o cunoşti, Karin! Se va repezi imediat aici! Subţirica şi 
roşcata Karin, îşi puse mâinile în şolduri. 

— Să nu mai aud. Nimic! În pat! La culcare! Camera asta este 
a ta câtă vreme vei vrea să o ocupi. Şi atât timp cât vei dori să fii 
singură, nimeni nu te va deranja. 

Marie era pe punctul să protesteze dar Karin i-o luă înainte 
spunând: 


— Voi da eu chiar acum un telefon mamei tale. 


Karin MacAvoy nu măsura mai mult de un metru şaizeci dar 
se întâmpla adesea să trebuiască să înfrunte oameni furioşi pe 
chei. Şi gura lumii spunea că fragila Karin reuşea totdeauna să li 
se impună. Şi în acea seară nici Marie nu a fost excepţia. Ea a fost 
învinsă de acel amestec de autoritate şi farmec al Karinei şi s-a 
trezit instalată în patul socrului acesteia, cu o foarte frumoasă 
cămaşă de noapte verde-pal şi cu mult mai puţine remuşcări decât 
crezuse. 

Contrar aşteptărilor, Marie a adormit imediat, chiar în clipa în 
care a pus capul pe pernă. O rază de soare se juca pe pleoapele ei 


atunci când a deschis ochii dimineaţa. Calmă şi destinsă în 


cearşafurile moi, ea râmase nemişcată ascultând zgomotele din 
casă. Lumina soarelui zilei care abia începuse nu-i adusese niciun 
răspuns, nicio certitudine. Dar ea nu mai simţea acum nevoia 
imperioasă de a pleca, de a fugi de ceea ce i se întâmpla. Nimic nu 
mai părea şocant sau imposibil într-o casă ca aceea a lui Karin. Şi 
Marie ştia că, într-un fel sau altul, va găsi soluţia care îi va 
conveni. Soluţia ei şi nu cea dată de alţii. 

Lucrul acesta nu va fi simplu, desigur. lar atunci când se 
gândea la mama ei, tânăra femeie simţea cum îi slăbeşte curajul 
imediat. După ce ai reuşit să fii un copil model timp de douăzeci şi 
cinci de ani, nu era deloc uşor să întorci pagina. Marie Alexandra 
Houseman nu provocase niciodată probleme, nu perturbase cu 
nimic liniştea familiei. Spre deosebire de fratele ei Toby care 
băuse, furase, se atinsese de droguri pentru a sfârşi punându-şi 
capăt zilelor. Spre deosebire şi de anumite prietene din liceu care 
se căsătoriseră de nevoie, obligate de „situaţie“, prea devreme, 
prea repede, şi care-şi plângeau acum tinereţea pierdută. 

Timp de un sfert de secol, Marie reuşise să evite 
complicațiile. Fără ca asta să o coste prea mult, de altfel. Dar totul 
se schimbase din seara fatală în care decisese să fie numită Alex... 

Tânăra femeie se gândi la Karin, atât de sigură de ea, atât de 
fericită în prezent. Karin, care avusese curajul să părăsească totul 
şi să se bată pentru a trăi altfel decât sub imperiul decepţiei şi 
amărăciunii. Dar pentru Alex, oare cum se vor petrece lucrurile? 
Va găsi şi ea forţa şi curajul de a zbura cu propriile sale aripi? 

Un surâs imperceptibil apăru pe buzele Mariei. Să fie Alex de 
acum înainte? Şi de ce nu? Pentru ce să nu adopte acest nou 
prenume definitiv desigur împreună cu personalitatea care-l 
însoțea? În orice caz ar fi potrivit cu situaţia. Într-un anumit sens 


era mai liberă decât fusese vreodată. Pentru prima oară în viaţă 


putea să acţioneze fără să ţină seama de părinţii ei. Oricum niciuna 
din soluţiile care i se ofereau nu ar fi putut să-i mulţumească. Cât 
despre Sam... Sam rămânea o enigmă pentru ea. Un om pe care 
viaţa l-a rănit şi care alesese singurătatea pentru a-şi pansa rănile. 
Poate că într-o zi va ajunge să-i vorbească despre trecutul lui şi să-i 
spună cât de mult reprezenta pentru el această viaţă care înflorise 
în trupul ei şi pe care dorea atât de mult să o salveze... 

Cu chipul lui Sam prezent în memorie, Marie închise ochii, şi 
se lăsă cuprinsă de o agreabilă somnolenţă. Când uşa se deschise, 
tânăra femeie tresări. Era Karin, strălucitoare ca totdeauna în 
jeansul ei şi în bluzonul gros din piele. 

— Te-am trezit? îmi pare rău, Alex. Dar voiam să-ţi aduc o 
ceaşcă de cafea înainte să plec să controlez vasele în port. Mă voi 
întoarce cam în două ore, aproximativ. În timpul acesta, te rog să 
te simţi ca acasă. Am scos telefonul din priză. Vei fi liniştită. 

Cuprinsă de panică, Alex se ridică pe marginea patului. 

— Cum, e deja ora nouă! Şi mama a reuşit să reziste toată 
noaptea fără să vină să mă smulgă de aici? Este un miracol care nu 
va dura!... E... timpul, e timpul să mă îmbrac, nu? 

— Pentru ce? Profită de solitudinea ta. Am impresia că tu nu 
ai avut niciodată un moment pentru tine, că toată lumea dispune 
de tine ca şi cum timpul tău n-ar avea nicio valoare. 

Karin avea dreptate. Marie nu avusese niciodată viaţă 
particulară, decât în singurătatea camerei sale, noaptea. Şi... 
atunci, în acea unică noapte la Vancouver... 

Oh, mama mea va telefona desigur. Şi dacă nu i se va 
răspunde, atunci va sosi aici... Oh, Doamne! 

Alex se înfioră la această perspectivă şi continuă cu o voce din 
Care răzbătea uimirea: 


— E ciudat, dar acum îmi dau seama că ea mă înspăimântă! 


Că de fapt m-a înspăimântat întotdeauna... Şi încep să mă întreb 
dacă tata nu e în aceeaşi situaţie ca mine! 

Karin surâse şi ochii ei verzi străluciră în soarele dimineţii. 

— În orice caz pe mine nu mă înfricoşează deloc. I-am spus că 
dormi şi că aveai o nevoie urgentă de odihnă. Când a pretins să 
vină să te vadă imediat, i-am răspuns că ai să-i dai tu de veste de 
îndată ce te vei simţi în stare să staţi de vorbă. 

— Cum? Totul s-a petrecut aşa de simplu precum îmi spui? 
Oh, Karin, ar trebui să te angajez ca gardă de corp! Nici măcar o 
dată în viaţa mea eu n-am reuşit să-i spun „nu“! 

— Dragă Alex, refuzul se practică, să ştii. Şi eu am avut aspre 
confruntări cu un tată dominator şi am învăţat să le fac faţă. Dar 
problemele încă nu s-au terminat. Trebuie să fiu atentă la Michael 
acum. Îl iubesc atât de mult încât, dacă nu voi fi în stare să mă 
controlez, există primejdia să devin o femeie prea supusă, lipsită 
de orice personalitate. Dar spune-mi, vrei să-l sun pe Sam? 

Cu un semn din cap tânăra femeie arătă că e de acord. 
Oricum, mai devreme sau mai târziu, vor trebui să ia o hotărâre 
împreună, aşa că momentul nu putea fi evitat. Totul părea deodată 
atât de simplu... Şi ziua se desfăşura astfel, relaxat, fără nicio 
ocupaţie, lucru cu totul neobişnuit pentru Alex. Ea îşi petrecu 
dimineaţa pe chei, privind vasele. Se gândise că va folosi fiecare 
clipă pentru a reflecta, că va cumpăni totul, luând apoi hotărâri 
cruciale. Dar în cea mai mare parte a timpului, tânăra femeie se 
mulţumi doar să savureze liniştea, să privească albastrul pal al 
cerului, să urmărească zborul unei păsări. 

Dacă ar trăi astfel la Karin, perspectiva de a avea un copil, ca 
mamă celibatară, chiar rămânând în orăşelul Prince Rupert, părea 
aproape acceptabilă. Pusese puţini bani deoparte, banii care ar fi 


putut să-i ajungă pentru câteva luni, dacă-i drămuia cu grijă. Ideal 


ar fi fost să găsească o slujbă pentru câteva ore pe zi care i-ar fi 
asigurat un venit stabil permițându-i, în acelaşi timp, să scrie cea 
de a doua carte. Dar cine ar angaja o femeie însărcinată, fără o 
experienţă profesională şi înar-. Mată cu o diplomă în domeniul 
literelor care nu interesa pe nimeni? 

La sfârşitul după-amiezii, Alex se instală pe balcon pentru a 
juca dame cu fetiţa lui Karin, Dixie. Dar după cea de a patra 
partidă renunţă definitiv. Fetiţa era imbatabilă. 

— Tu mă descurajezi, Dixie! Eşti de neînvins! 

— Asta din cauză că joc în fiecare seară cu bunicul! El e un 
adversar de mare clasă! Dar acum trebuie să cobor să-mi fac 
lecţiile. Mă aşteaptă Michael. Şi el nu prea glumeşte când e vorba 
să-mi fac temele pentru şcoală. 

Amuzată, Alex o urmări pe fetiţă cu privirea până în 
momentul în care ochii ei descoperiră un bărbat care se dăduse la 
o parte pentru a o lăsa pe Dixie să treacă. Acel bărbat era Sam! 

Tânăra femeie se gândi la prima lor întâlnire. Îl văzuse aşa 
cum părea el la prima vedere: un om dur, închis în sine, 
neliniştitor. Şi totuşi o atrăsese ca un magnet. Ceva în el o 
impresiona, o emoţiona, cum nimeni până atunci nu o emoţionase. 
Din partea acestui bărbat un nimic ar fi fost destul ca să se 
îndrăgostească. Profund şi pentru lungă vreme. Dar Alex ştia că 
acest lucru îi era interzis. 

Fiindcă Sam era bărbatul care nu voia să audă că i se 
vorbeşte de dragoste! 

Sam rămase nemişcat, tăcut, şi o uşoară nelinişte se citea în 
ochii lui cenuşii, întunecându-i. Când se apropie de ea cu paşi mari, 
Alex a crezut o clipă că o va îmbrăţişa. Dar în ultimul moment el s- 
a îndreptat către balustrada scării şi s-a aşezat pe bara de lemn 


lustruit. 


Tânăra femeie ridică ochii spre el, încet bătăile inimii i se 
potoliră şi îşi regăsi răsuflarea. El purta un jeans puţin ros şi o 
cămaşă sport. 

— Acum arăţi iarăşi ca acel Sam pe care l-am cunoscut. 

— Aş putea să mă îmbrac astfel şi când merg la consultaţii, la 
cabinet. Dar atunci aş avea dificultăţi să mă conving că cu sunt cu 
adevărat „Domnul doctor“ şi nu delincventul fugărit pe străzi... Dar 
să vorbim despre tine, Alex. Ai o mină mult mai bună, pari mult 
mai odihnită astăzi. 

Tânăra femeie îi căută privirea şi descoperi în ochii lui un 
amestec de solicitudine de rezervă şi de încă ceva, greu de 
definit... Tulburată, Alex îşi netezi cu palma frumoasa rochie în 
culori vii pe care i-o împrumutase Karin. 

— Am dormit mult, într-adevăr, Sam. Şi de asemenea m-am 
gândit mult. 

El făcu un pas, apropiindu-se de ea şi Alex simţi că inima 
începe din nou să bată nebuneşte. Mâna aspră a lui Sam îi atinse 
uşor obrazul. 

— Alex... eu... îmi pare foarte rău... 

Tânăra femeie întoarse capul, luptând contra unei dorinţe 
iraționale de a se arunca în braţele lui, de a se ghemui la pieptul 
lui ca în seara în care devenise amantul ei. Primul bărbat din viaţa 
ei, primul ei amant! 

— Eu sunt cel care te-a pus în situaţia asta, continuă Sam. Eu 
sunt răspunzător, Alex. Şi cred că cu cât mai repede ne vom 
căsători, cu atât mai bine va fi. Am înţeles acum de ce pentru tine 
este de nesuportat, de neadmis situaţia asta - cu părinţii tăi, cu 
biserica, şi cu tot restul. Înţeleg că nu poţi să rămâi singură. Aşa că 
cu mă voi ocupa de tine, Alex. De tine şi de copil. 


Inima lui Alex bătea să se rupă. Cu buzele întredeschise îl 


privea incapabilă să se smulgă fascinaţiei pe care ochii lui cenuşii o 
exercitau asupra ei. 

— Am început să vizitez diferite case. Voi cumpăra una, 
imediat, şi vom putea fixa data ceremoniei săptămâna viitoare. 
Chiar de mâine voi depune hârtiile necesare... 

— Sam... 

Numele lui răsună prea puternic în tăcerea din portul 
adormit. Jenată, Alex continuă cu voce scăzută: 

— Tu nu eşti singurul răspunzător, Sam. Eu am consimţit pe 
deplin şi nu regret nimic. Chiar... chiar în situaţia de acum. Dar aş 
vrea să-mi spui, Sam... dacă nu aş aştepta un copil, copilul tău, tu 
mi-ai mai cere să mă căsătoresc cu tine? 

Alex ştia că el nu o va minţi. Când îl văzu dând din cap, tânăra 
femeie reuşi să declare cu o voce fermă: 

— În acest caz nu ne vom căsători! 

Sam avu un gest nervos cu mâna ca pentru a da deoparte un 
argument neimportant. Privind-o cercetător nu spuse decât: 

— Ţi-e frig, Alex Tremuri. 

— Nu, nu mice frig. 

El contemplă capul înclinat al tinerei femei, perdeaua 
mătăsoasă a părului ei bogat, privirea ei, atât de blândă, puţin 
absentă. 

Alex avea ochi imenşi mărginiţi de gene dese şi lungi, ochi în 
a căror profunzime puteai cu uşurinţă să te scufunzi, să te pierzi 
pentru totdeauna. Faţa ei era palidă, şi doar cei câţiva pistrui 
grupaţi alături de nasul delicat aduceau un pic de culoare pe 
obrajii ei. 

— Iartă-mă, Alex. Te-am bruscat, te-am pus într-o situaţie 
imposibilă, ca o brută ce sunt. Dar eram încă şocat. Fiindcă... 


fiindcă nu aveam intenţia să devin tată. Niciodată! 


— Pentru ce, Sam? Copilul pe care-l aştept este al tău. Şi de 
aceea am nevoie să ştiu, să înţeleg ce simţi. De ce gândeşti aşa? 

Chipul lui Sam se întunecă. Îşi întoarse privirea către ocean, 
către apele zbuciumate ale Pacificului de Nord. O clipă ea avu 
impresia că îi va cere să nu se mai amestece în ceea ce nu o 
priveşte. Dar el reuşi să-şi stăpânească reacţia iniţială de 
respingere. După o lungă tăcere, Sam îşi drese vocea, ca şi cum 
reuşise să învingă într-o luptă dură contra lui însuşi. 

— Nu pot să-ţi explic ceea ce simt, Alex. 

Ea îi luă mâna fără să-şi desprindă nicio clipă privirea de 
privirea lui: 

— Încearcă, Sam. Te rog, vorbeşte. Spune-mi... E important... 

El îşi trecu încetişor mâinile peste pleoape. 

— Mi-amintesc foarte vag de mama mea. Ştiu că am rămas 
lângă ea doar atâta timp cât nu aveam vârsta pentru a merge la 
şcoală. Nimeni nu se preocupa de mine; aş putea spune că aproape 
din pruncie am făcut ucenicia străzii. Dar la vârsta la care ar fi 
trebuit să fiu pe băncile şcolii au început să se intereseze de ce nu 
mă prezint. Mama a încercat să mă trimită o dată sau de două ori, 
dar pe mine şcoala nu mă interesa deloc. Şi ea n-a insistat. Asta 
era ultima ei grijă dacă merg la şcoală sau nu. Puțin îi păsa. Atunci 
cei de la asistenţa socială au intervenit şi m-au luat de acasă. Iar 
mama... mama nu s-a sinchisit deloc, ci a continuat să-şi ducă viaţa 
ei obişnuită ca şi cum nimic nu S-ar fi întâmplat. Şi niciodată nu a 
încercat să mă revadă, să ştie ce se întâmplă cu mine. 

Alex îi strânse şi mai puternic mâna lui Sam. Oare ce vârstă 
avea el atunci? Şase ani? Şapte ani? 

— Când mă gândesc la mama mea, ea îmi apare întotdeauna 
ca o femeie foarte frumoasă. Probabil însă că orice mamă nu poate 


fi decât frumoasă în ochii copilului său... După amintirile pe care 


am izbutit să le adun, mi se pare că aş putea să afirm că ea se 
prostitua. Dar nu am nicio certitudine veritabilă... Mi-amintesc, de 
asemenea, că se vorbea mult de droguri, acasă. Oricum se pare că 
asistenta socială a considerat că nu era deloc căminul potrivit 
pentru un copil de şapte ani. Şi m-a separat de ea fără să-mi ceară 
părerea. 

— Şi după aceea? 

— După aceea am trecut de la o familie la alta. În epoca 
respectivă eram insuportabil. Nimeni nu m-a păstrat prea multă 
vreme. Se pare că „familia“ nu era deloc genul meu... Oh, Alex, nu 
mă privi cu aerul ăsta consternat! Ştiu că pentru tine e imposibil să 
concepi o astfel de existenţă. Mai ales cu educaţia pe care ai 
primit-o. Dar a trăi aşa cum am trăit, să ştii că asta te face sau să 
devii puternic, sau te distruge. Şi iată... nu m-a distrus! Am scăpat! 
Am scăpat destul de repede de închisoare, n-am ajuns la casa de 
nebuni. La paisprezece ani am părăsit ultima familie. 

— Dar erai încă un copil! Cum ai reuşit să-ţi duci viaţa? 

El îşi desprinse mâna dintr-a ei. 

— M-am descurcat cum am putut. Nu întotdeauna prin 
metode prea cinstite, de altfel. Dar nu am mai fost vreodată 
dependent de cineva! 

— Şi de atunci, tu ai fost mereu singur, murmură tânăra 
femeie, cu inima strânsă. 

— Da, aşa e! însă după ce toată viaţa mea de până atunci m- 
au plasat de la dreapta la stânga, ca un mizerabil pion pe o tablă 
de şah, am hotărât, o dată pentru totdeauna, că nu mai voiam să 
mai dau socoteală nimănui. Niciodată! 

Alex se ridică şi puse o mână pe braţul lui. 

— În ceea ce priveşte familiile, Sam, există fireşte, şi familii 


bune şi familii rele... 


— Da, ştiu... spuse el cu amărăciune, fără a mai adăuga nimic. 
Apoi Sam păru să remarce în fine frumoasa rochie pe care ea o 
purta şi mângâie stofa cu o mână distrată. 

— Şi între timp ce s-a mai întâmplat cu tine? Nu devii medic 
părăsind şcoala la paisprezece ani. 

El ridică din umeri. 

— Până la nouăsprezece ani am trăit din furtişaguri. Şi apoi 
am avut nenorocul să fiu prins atunci când încercam să fur o 
maşină. În ziua în care am ieşit din închisoare am jurat că nu am să 
mai pun niciodată piciorul acolo. Şi pentru a reuşi aşa ceva nu 
aveam prea multe căi de ales. A trebuit să mă hotărăsc să nu mai 
calc legea cu nimic. Şi în privinţa asta am avut noroc. În epoca 
aceea să găseşti de lucru nu era prea complicat. Te puteai angaja 
la recoltatul fructelor, mai era şi pescuitul... unde era nevoie de 
oameni... 

— ... şi la tăierea arborilor... 

— Ei, da, şi la tăierea arborilor. Din această perioadă, datează 
întâlnirea mea cu Jake şi accidentul care mi-a lăsat cicatricea de pe 
faţă. Jake a fost cel care m-a scos de sub arborele ce se prăbuşise 
peste mine, m-a însoţit în elicopterul care mă transporta la 
Vancouver şi - Dumnezeu ştie de ce - s-a luptat din răsputeri ca să 
fiu salvat, ca să mi se dea cele mai bune îngrijiri, întorcând pentru 
asta spitalul cu susul în jos. Se pare că a fost infernal. Internii, 
când îl vedeau că se apropie, o luau la fugă. M-am întrebat 
întotdeauna de ce s-a străduit atât de mult pentru mine, pentru 
viaţa mea. 

— Pentru că ţine la tine, pur şi simplu. 

Sam ridică din umeri ca şi cum această evidenţă îl făcea să se 
simtă stânjenit. 


— Presupun că ai dreptate... Oricum gravitatea rănii m-a 


obligat să rămân un an întreg în spital. Lucrul acesta mi-a lăsat 
destul timp pentru a reflecta. Mi-am dat seama că mai era şi 
altceva de făcut în viaţă nu numai vagabondajul dintr-un colţ în 
altul al ţării. În spital am făcut cunoştinţă şi cu doctorul Quade, el 
a fost chirurgul care m-a operat de câteva ori, căci a fost nevoie de 
mai multe operaţii. Quade mi-a consacrat mult timp şi de fiecare 
dată când se oprea să mă vadă stătea de vorbă cu mine. Discutam 
îndelung şi despre medicină. Şi Jake, Jake venea să mă vadă des, 
mă încuraja, îmi ridica moralul, îmi arăta sculpturile lui. El e un 
adevărat fenomen, te asigur. Nici nu concepe că ar putea exista 
vreodată un decalaj între cuvintele şi acţiunile, faptele cuiva. Într-o 
zi, i-am spus în treacăt că regret că nu am terminat liceul pentru că 
mi-ar fi plăcut să Studiez medicina. Ei bine, în mai puţin de o 
săptămână, Jake şi făcuse demersurile necesare pentru ca să pot 
să-mi dau examenul de intrare în liceu. După aceea, în tot timpul 
şederii mele în spital, am citit fără răgaz ca să recuperez timpul 
irosit. Cam asta e tot! Anii de studiu au fost lungi şi grei, căci a 
trebuit să-mi câştig şi existenţa în acelaşi timp. Dar am reuşit şi 
iată, am ajuns medic datorită îndemnului şi sprijinului lui Jake şi al 
doctorului Quade. 

— Care-ţi sunt prieteni adevăraţi, murmură Alex, bucuroasă 
că nu a fost singur de tot în acei ani dificili. 

— E adevărat. Fidelitatea lor a fost neclintită, mi-au fost 
alături mereu. Şi nu prea am înţeles pentru ce... 

— Sentimentele nu se pot explica întotdeauna, Sam. Nici în 
dragoste nici în prietenie... 

El făcu o grimasă plină de amărăciune. 

— Oricum ar fi eu nu fac parte din rasa celor care sunt buni 
taţi, Alex. Înveţi să fii bun părinte cu mult înainte de a deveni un 


bărbat sau o femeie adultă. Fatalitatea vrea ca oamenii să aibă 


tendinţa să-şi trateze copiii exact cum au fost ei trataţi în copilărie. 
Numeroasele statistici dovedesc asta, din nefericire. Când ieşi 
dintr-un mediu ca acela care a fost al meu, ai toate şansele să devii 
un părinte deplorabil. Asta dă de gândit, nu? Mi-am jurat deseori 
să nu am niciodată un copil, Alex. Şi când am fost conştient că tu 
porţi copilul meu... 

Sam se răsuci cu o mişcare atât de bruscă încât tânăra femeie 
tresări. El începu să meargă nervos de-a lungul balconului şi ea îl 
urmări cu privirea fiind cuprinsă de un sentiment de uşurare, de 
bucurie. Sam dorea copilul lor! îi era frică, dar acest copil exista 
pentru el, era copilul pe care jurase să nu îl aibă niciodată! 

— Sam... Statisticile sunt statistici. Dar ele nu te privesc pe 
tine pentru bunul motiv că tu eşti conştient de fenomenul 
respectiv. A fi lucid înseamnă a avea mijloacele de a împiedica 
fenomenul, de a se împotrivi fatalităţii. 

— Sper să fie aşa pentru mine, pentru acest copil. Pentru 
tine... 

El se întoarse către Alex, fixând-o cu privirea insondabilă a 
ochilor lui cenuşii. 

— E adevărat că până acum am reacţionat din instinct, fără să 
mă gândesc la tine, aşa cum ar fi trebuit să o fac. Poate că nu 
aveam dreptul să-ţi cer să păstrezi acest copil. Fără îndoială că 
este irațional din partea mea dar... dar pentru mine acest copil 
există deja înţelegi? Este copilul meu şi nu aş putea să suport ca tu 
să renunti la el ca şi cum... ca şi cum nu ar însemna nimic, ca şi 
cum n-ar fi nimic... 

Sam se întoarse încet, cu privirea întunecată. Alex se crispă 
luptând contra unei dorinţe irezistibile de a se arunca în braţele 
lui, de a-i mângâia faţa, părul, de a-i şopti să fie liniştit, fiindcă 


totul va fi bine. Dar trebuia să-şi păstreze stăpânirea de sine, miza 


era prea importantă. 

— Nu copilul tău. Copilul nostru, Sam! Şi îţi promit că îl voi 
păstra, orice s-ar întâmpla. Chiar dacă... chiar dacă tu nu ai fi ştiut 
despre copil, cred că nu aş fi avut forţa să mă duc la clinica din 
Vancouver. Şi acum, mi-e tot atât de frică, dar simt că... 

— Spune-mi, spune-mi ce simţi acum, Alex? 

Sam părea dintr-odată eliberat de tensiunea nervoasă care îl 
paralizase până atunci. Îi mângâie obrazul cu blândeţe, şi îi ridică 
bărbia pentru a o forţa să îl privească în ochi. lar ceea ce văzu în 
ochii tinerei femei păru să îl afecteze foarte puternic căci vocea lui 
deveni uşor răguşită şi îi spuse aproape în şoaptă: 

— Totul va fi bine pentru noi, Alex. Eu... voi fi un soţ bun 
pentru tine... înţeleg că trecutul meu poate să te sperie, dar 
acum... 

— Nu am să mă căsătoresc cu tine, Sam. 

Alex rostise această frază repede, foarte repede, ca să reziste 
iarăşi tentaţiei de a-l îmbrăţişa, de a se topi în braţele lui. Pe plaja 
din Vancouver, veniseră unul către celălalt, ca două suflete 
gemene care, multă, multă vreme, se căutaseră în zadar. Lumea 
din jurul lor era cea care nu mai avea consistenţă, un fundal cu 
contururi vagi, o himeră... Iar în această seară, Alex îşi dădea 
seama că totul putea să reînceapă ca prima dată. În ochii lui Sam 
exista aceeaşi flacără. Dacă ea i-ar întinde braţele, totul ar 
dispărea, lumea reală ar deveni un abur, «un vis şi vor fi iar ei doi, 
numai ei doi... Şi Sam se va trezi prins în capcană! El care detesta 
constrângerile, obişnuinţele, viaţa de familie, se va vedea deodată 
prizonierul acestora. Ce se va întâmpla cu ei în aceste condiţii? 

Sam o dorea ca şi atunci, se vedea că nu uitase nimic din 
clipele magice petrecute împreună. Alex avea acum această 


certitudine. Dar în adâncul lui ar exista mereu resentimentul şi 


mânia. Niciodată el nu îi va ierta dominarea pe care o avea asupra 
lui. 

Tânăra femeie înţelegea că Sam îi propunea căsătoria fiindcă 
era un om de onoare în pofida trecutului lui zbuciumat. Dar acesta 
era singurul lui motiv şi nu aspiraţia profundă născută din 
dragoste, ca ei doi să formeze o familie. 

Crispat, cu trăsăturile rigide, el o întrebă cu o voce aspră: 

— Şi ce vrei să faci dacă nu ai intenţia să te căsătoreşti cu 
mine? 

— Nu ştiu. 

Sam îi luă mâna. 

— Alex, eu... 

— Nu! 

— Tânăra femeie îi impuse să tacă punând un deget pe buzele 
lui. 

— Nu spune nimic, Sam, te rog. E inutil să luăm hotărâri 
pripite, ar fi greşit să ne decidem prea repede. Totul a venit atât de 
neaşteptat... Am nevoie de timp... Amândoi avem nevoie de timp. 
Şi îţi jur că nu voi face nimic care ar putea să dăuneze acestui 
copil, că nu voi acţiona în niciun fel fără a discuta cu tine mai 
înainte. Eu... 

Alex închise ochii pentru a nu mai vedea privirea lui Sam, 
pentru a nu mai citi în ea acea chemare căreia nu putea să-i 
reziste. Ea rosti apoi cu o voce care abia se auzea: 

— Poţi să faci ceva pentru mine, Sam? Aş vrea să pleci acum, 
să-mi permiţi să mă izolez puţin... 

— Pentru cât timp? 

— Nu ştiu... O săptămână... o lună... N-aş putea să-ţi spun cât 
timp. Am nevoie să fiu singură, Sam. Nu am fost niciodată singură 


cu adevărat, singură cu gândurile mele... 


El contemplă îndelung chipul ei rugător, fără să rostească 
niciun cuvânt. Apoi îşi întoarse privirea spre port unde un vas de 
pescuit aluneca încet de-a lungul digului. Când începu să 
vorbească vocea lui era fermă, reflectând o decizie de 
nezdruncinat: 

— Nu, nu pot, Alex. Nu pot să plec, pur şi simplu, şi să îmi 
petrec timpul întrebându-mă neliniştit unde eşti, cum te simţi, ce 
hotărâre ai luat! Nu pot să-mi petrec timpul într-o frământare 
dureroasă gândindu-mă ce se întâmplă cu tine. 

— Ce se întâmplă cu copilul, asta vrei să spui, nu? 

— Nu! Ce se întâmplă cu tine şi cu copilul, cu voi doi! Va 
trebui să te obişnuieşti cu prezenţa mea de acum înainte. Nu am să 


mai plec din viaţa ta, Alex. Niciodată! 


Capitolul 5 


Micul orăşel punea din ce în ce mai multă stăpânire pe Sam. 
Precum viţa de vie. Se agăţase de el, ţesea în jurul lui mii de 
legături invizibile şi totuşi puternice. 

lar Sam se schimba. Poate că într-adevăr, Alex îl vrăjise în 
noaptea aceea la Vancouver? Toată viaţa avusese grijă, o deosebită 
grijă, să nu se găsească niciodată în situaţia de dependenţă fată de 
cineva. Nici material nici mai ales din punct de vedere. Afectiv... 
De altfel această dorinţă de a rămâne, oricât l-ar fi costat, propriul 
său stăpân, l-a făcut să găsească puterea de a renunţa la drumul 
delincvenţei pe care pornise, să se rupă de viaţa de copil al străzii. 
Pentru că simţea nevoia să fie liber! Şi să fie la mâna judecătorilor, 
a gardienilor de închisoare, îi fusese mai de nesuportat încă decât 
tot ce trăise şi avusese de înfruntat până atunci... 

Chiar faptul de a deveni medic fusese un mijloc pentru el de 
a-şi consolida această independenţă, de a fi propriul său stăpân. 
Stăpân asupra lui însuşi, asupra societăţii, asupra suferinţei 
celorlalţi. Sam excela în meseria sa. O exercita cu pasiune şi 
devotament, chiar dacă îi repugna să admită acest lucru, şi să 
definească prin cuvinte ceea ce munca lui reprezenta pentru el. 

Dar viaţa lui pornise deja pe un nou făgaş, mult mai important 
chiar decât o schimbare profesională; el, singuraticul, cel mai 
convins, mai de neclintit, dintre celibatari, era pe punctul de a 
deveni tată... Trebuia să-i poarte de grijă lui Alex, bineînţeles. Ea 
nu îşi câştigase existenţa până atunci, nu înfruntase niciodată 
lumea. Alex rămăsese aproape un copil. Datoria lui era să o 
protejeze, să-i asigure confortul material de care ea avea nevoie. 
Dar pentru toate astea nimic nu îl obliga să renunţe la principiile 


lui, şi să se trezească legat, vârât până-n gât, într-o poveste aşa 


zisă „sentimentală“. Sentimentele nu erau domeniul lui. Era 
incapabil să se implice în aşa ceva, şi gata! Alex va înţelege... 

Sam ridică din umeri, alungă din gândurile sale frumosul chip 
senin al tinerei femei, cu imenşii ei ochi întunecaţi... 

Se lăsa seara. Sam se duse să viziteze unul dintre pacienţii 
săi, un bărbat în vârstă suferind de maladia Alzheimer. Apoi îşi 
termină ziua de lucru la maternitate unde doi nou-născuţi dormeau 
în pătuţurile lor transparente. Sam se aplecă, examină bebeluşii, 
dar cu o altă privire acum. În câteva săptămâni va fi posibil să audă 
bătăile inimii copilului său. Şi în opt luni... 

Sam se gândi la bătrânul bolnav care venise să plângă pe 
umărul lui. Pacientul ştia de acum că era condamnat, că niciodată 
nu se va mai întoarce în casa lui. Bătrânul domn îşi acceptase 
soarta dar se frământa şi suferea gândindu-se la ce se va întâmpla 
cu câinele său pe care îl încredinţase unor vecini. Sam îi promisese 
solemn că va veghea personal ca animalul să fie tratat cât se poate 
de bine. Şi în clipa aceea bolnavul începuse să zâmbească. Fără să 
ezite el avusese încredere în acest doctor nou deşi avea faţa 
marcată de o cicatrice şi trăsături atât de aspre... 

În clipa aceea, Sam văzu unul dintre noii născuţi, clipind des, 
făcând o grimasă, pregătindu-se să înceapă să plângă. Câteva 
camere mai departe, Neil MacKenzie petrecea ultima sa noapte la 
spital. A doua zi va pătrunde în sala tribunalului unde va fi 
inculpat. Şi avea toate şansele să-şi petreacă toată vara dincolo de 
gratiile închisorii preventive. Neil nu avea pe nimeni, niciun 
prieten, nicio rudă. Cine îşi va asuma riscul să răspundă de el în 
aşteptarea procesului? 

Sam suspină. Un câine. Un om bătrân atins de o boală fără 
scăpare. Un tânăr, un adolescent de fapt, căruia închisoarea îi va 


distruge viitorul. Un prunc, ce va veni pe lume în câteva luni. Şi 


apoi, Alex... Alex femeia-copil cu prea numeroasele ei secrete... 

Infirmiera de noapte intră în clipa aceea şi dădu din cap 
înainte să ia bebeluşul nou-născut din braţele lui Sam, căci acesta 
îl scosese din pătuţ, în mod maşinal, la primul lui scâncet. Aceşti 
noi medici, veniţi din Sud, gândi infirmiera, nu fac decât după 
capul lor! 

Sam îşi continuă drumul până la serviciul de chirurgie, unde îl 
găsi pe Neil, în camera lui, cu ochii larg deschişi în întuneric. El se 
aşeză pe marginea patului adolescentului şi-l examină cu o privire 
cercetătoare. Încă o dată avu tulburătoarea impresie că se revede 
pe sine, la aceeaşi vârstă, rebel, cu pumnii strânşi, în luptă 
împotriva lumii întregi. 

— Tot mai ai insomnii, Neil? 

— Nu ar trebui să vă aşezaţi pe patul meu. Infirmiera o să vă 
asasineze dacă vă vede. E un adevărat dragon, femeia asta. 

Neil se ridică pe perne şi, mişcându-şi braţul fracturat, făcu o 
strâmbătură de durere. Apoi contemplă cu dispreţ pe vecinul său 
de cameră care sforăia, cu cuverturile trase până sub bărbie. 

E uşor să dormi când nimic nu te nelinişteşte. Când nu ai 
nicio grijă şi viaţa îţi dă tot ce doreşti pe tavă şi tu nu trebuie decât 
să-ţi iei locul la masă, seara, când te întorci acasă în căminul tău, 
călduţ şi primitor... 

Sam ridică din umeri. 

— Ce ştii tu, Neil, despre viaţa acestui om? Probabil că are şi 
el povara lui de dus, ca atâţia alţii. Şi nimic nu dovedeşte că, 
povara lui e mai uşoară decât cea pe care o ai tu de dus acum. 

— Oh! Dumneavoastră puteţi să filosofaţi! Ce vă pasă? Nu vă 
costă nimic, doar sunteţi medic. Şi medicii... 

— Şi medicii sunt ce? Oameni cărora le-a venit totul de-a 


gata? Privilegiaţii care n-au ştiut niciodată ce înseamnă să te zbaţi 


pentru o bucată de pâine? 

Neil îi privi deodată pe Sam cu mult mai multă atenţie. 
Doctorul Dempsey ridicase mânecile halatului şi se puteau vedea 
muşchii puternici ai braţelor sale. Fără îndoială că nu făcând 
delicate operaţii izbutise să aibă o astfel de musculatură. Neil 
contemplă apoi profilul aspru, parcă cioplit în piatră, a lui Sam şi 
se strădui să şi-l imagineze fără halatul alb, îmbrăcat ca acei 
oameni care făceau legea pe străzi. Era tipul de adversar în faţa 
căruia ar fi ales s-o ia la fugă imediat. Şi privindu-l îşi dădu seama 
că infirmiera nu o să îndrăznească să-i facă nici cea mai mică 
observaţie doctorului Samuel Dempsey... 

— Spuneţi-mi... domnule doctor, de unde aveţi această 
cicatrice? 

Sam surâse, amintindu-şi că Alex îi pusese aceeaşi întrebare. 

— Am încercat să dobor un arbore. Şi el a aterizat pe capul 
meu. 

— N-aţi fost prea îndemânatic. 

— N-am fost deloc îndemânatic! Dar astfel de lucruri nu mi se 
mai pot întâmpla astăzi. 

Ochii lui Neil deveniră mai vii, mai strălucitori. 

— Fiindcă aţi priceput repede lecţia, domnule doctor, nu-i 
aşa? 

— Am avut timp să meditez asupra experienţelor mele, la 
spital. Nu e nimic mai potrivit ca un spital pentru a începe să-ţi pui 
întrebări. 

Ecoul vocii grave a lui Sam continua parcă să răsune în 
tăcerea din cameră. Neil se agita în patul său, îndepărtă cearşaful 
care se răsucise în jurul picioarelor lui slabe. 

— Ce încercaţi să mă faceţi să înţeleg, de fapt? Că nu e 


niciodată prea târziu ca să-ţi faci ordine în viaţă? Dar eu am 


alunecat pe pantă, în jos, domnule doctor, şi nu mai pot să îndrept 
nimic. Pun prinsoare că dumneavoastră, dumneavoastră nu aţi 
furat niciodată o maşină, de exemplu. 

Mult timp, Sam îl fixă cu privirea fără să spună ceva. Apoi la 
capătul unei îndelungi lupte interioare, dădu din cap şi rosti calm: 

— Eu nu aş lansa rămăşaguri la întâmplare, dacă aş fi în locul 
tău. Am făcut şi eu idioţenii. Ca şi tine. 

Neil făcu ochii mari. Îşi umezi cu limba buzele care se 
uscaseră deodată. Camera, luminată şi de razele lunii şi de lampa 
de serviciu de pe culoar, era scăldată într-o lumină ciudată. 
Privirea adolescentului, fascinat, plin de speranţă, dar în acelaşi 
timp neîncrezător, rămăsese fixată pe faţa lui Sam. El sfârşi prin a 
rosti cu amărăciune: 

— Dar dumneavoastră nu aţi fost niciodată prins, desigur. 
Dumneavoastră nu sunteţi ca mine. Nu faceţi parte din rasa 
pierzătorilor. 

— Şi de data aceasta te înşeli. Şi eu am plătit din greu, foarte 
din greu, Neil. Nu era totuşi mare lucru, nu-i aşa? Să furi o maşină, 
să faci o plimbare în noapte, să savurezi plăcerea de a conduce cu 
viteză, cu vântul care-ţi răvăşeşte părul, cu ochii ascunşi de nişte 
ochelari întunecaţi. Şi apoi, să laşi maşina undeva, nu prea 
departe, într-un loc din care să poată fi recuperată destul de uşor, 
blestemata aia de maşină... 

O greutate enormă apăsa pe pieptul lui Neil, aproape că nu 
mai putea să respire. Ochii doctorului Dempsey, abia vizibili, erau 
ca două fântâni adânci de întuneric. Ce avea oare în ea această 
voce dură ca să-l tulbure atât, să răscolească ceea ce eră ascuns în 
adâncul sufletului lui, în adâncul fiinţei sale? Adolescentul îşi 
muşcă buzele, simțind că îl tortura... dorinţa de a plânge! Era ca şi 


cum, vorbindu-i, acest medic necunoscut, îi întindea mâna, îl 


ridica, îi deschidea o poartă. 
Pentru prima oară de foarte multă vreme, Neil MacKenzie 


încetase să se mai simtă singur. 


Fanny Houseman pătrunse ca un uragan în casa lui Karin şi a 
lui Michael. Alex vru să-i vorbească, să-i prezinte argumentele pe 
care le preparase cu atâta grijă dinainte. Dar mama ei nu-i lăsă nici 
măcar timpul să deschidă gura. 

— Ce te-a apucat, Marie Alexandra, să vii şi să te ascunzi ca o 
criminală într-o baracă în fundul portului? 

Că acea „baracă“ era de fapt o locuinţă luxoasă, mobilată cu 
un gust deosebit, nu părea să însemne nimic pentru soţia 
pastorului. 

— Mamă, eu... 

— Nu, nu te înţeleg! 

Calmă la început, vocea lui Fanny Houseman nu întârziase să 
devină ascuţită, stridentă şi să răsune din ce în ce mai tare. 

— Ce te-a apucat deodată să dispari aşa? Şi dacă oamenii află 
ce ţi s-a întâmplat? Ce figură vom face noi în faţa lor? Ţi-ai pus 
măcar această întrebare până acum? Şi persoana, persoana la care 
ai poposit, doamna MacAvoy... Sper că nu e la curent cu situaţia 
ta... 

Alex deschise braţele cu un gest disperat. 

— Şi de ce să nu fie la curent? Este tipul de secret pe care 
nimeni nu îl poate păstra prea multă vreme, mamă. O să am un 
copil. Şi întregul oraş va sfârşi prin a-şi da seama de asta într-un 
moment sau altul. 

Nu! 


Fanny Houseman îşi frământa mâinile cu violenţă. 

— E imposibil, mă auzi? Imposibil! Dacă tu vrei neapărat să 
păstrezi acest... acest... în fine, vei putea să te duci să petreci câtva 
timp la mătuşa ta Lexie. M-ar mira foarte mult ca ea să se 
sinchisească sau să-ţi facă vreo observaţie cu viaţa pe care o 
duce... 

Alex începu să măsoare salonul cu paşi mari. Trebuia să ridice 
şi ea tonul la rândul ei, cât mai repede. Căci curajul începea să-i 
slăbească făcând loc acelui soi de paralizie care o cuprindea 
întotdeauna în prezenţa mamei sale. 

— Ascultă, mamă, eu am avut întotdeauna multă stimă pentru 
mătuşa Lexie. Nu ştiu ce a făcut ca tu să vorbeşti despre ea cu 
tonul ăsta. Şi oricum, nici nu ţin să ştiu! Dar... 

— Marie Alexandra, pentru Dumnezeu! Nu e vorba de mătuşa 
ta Lexie, în momentul ăsta! De situaţia ta este vorba! Oh, şi ce 
situaţie, Dumnezeule mare! Eşti într-o încurcătură serioasă, fata 
mea. Trebuie să acţionăm cât mai rapid dacă vrem să-ţi păstrăm 
reputaţia. 

Alex simţi că începe să tremure şi inspiră cu greu o gură de 
aer. Cum a putut ea să creadă că îi poate ţine piept lui Fanny 
Houseman? Nimic nu se schimbase, nu avusese loc niciun miracol. 
Ca de obicei ea se simţea încremenită, dezarmată, incapabilă să 
pronunţe un cuvânt în faţa mamei sale dezlănţuite. 

Cu o privire rugătoare încercă s-o înduplece. 

— Mamă, trebuie să mă laşi măcar o dată să vorbesc. E 
important. Nu mai sunt un copil iresponsabil, m-am gândit şi eu la 
toate aceste soluţii. Mi-a trecut prin cap să părăsesc oraşul, ba 
chiar să renunţ la acest copil. Dar... 

Fanny dădu din cap. 


— Să renunti, da... Asta ar fi singura soluţie veritabilă pentru 


ieşirea din situaţie. Rămâne să-l convingem pe tatăl tău, că acest 
lucru e neapărat necesar. Dar cred că vom găsi un mijloc, un 
argument, ca să-l facem să fie de acord. Şi ai putea să te duci la 
Vancouver sau la Seattle, mă rog, vom vedea... 

— Vancouver... 

Alex se auzi pronunţând cuvântul cu o voce resemnată. Şi 
tresări strângându-şi pumnii. Docila Marie era cea care ieşise la 
suprafaţă. Dar Marie aparţinea unui trecut de care se desprinsese, 
la care renunţase. lar docilitatea oarbă era un aspect al 
personalităţii sale care la Alex nu mai trebuia să existe. Aşa că 
tânăra femeie rosti cu fermitate, regăsindu-şi curajul: 

— Am intenţia să duc sarcina la termen, mamă. Şi nici nu mă 
gândesc să dau copilul spre a fi adoptat! îl păstrez! 

— De data asta spui chiar prostii, draga mea. E pur şi simplu 
imposibil! Tu eşti fiica pastorului. Există limite peste care noi nu 
putem să trecem. 

Alex lupta contra panicii. Vocea mamei sale era hotărâtă, 
calmă, aproape senină, decizia ei irevocabilă. Să faci faţă unei 
autorităţi atât de plină de încredere în ea însăşi, era ca şi cum ai 
vrea să dai munţii la o parte. Şi ea se simţea atât de singură, atât 
de slabă. 

Încercă să argumenteze dar vocea ei era foarte nesigură şi 
abia se auzea: 

— Tu nu ai dreptul, mamă, să hotărăşti! E vorba de viaţa mea, 
de copilul meu! Acestea fiind spuse, înţeleg că o mamă celibatară 
în locuinţa pastorului nu poate să facă o bună impresie. Eu... eu am 
să părăsesc deci casa voastră. Va fi cea mai bună soluţie pentru noi 
toţi. 

— Şi unde ai să te duci, sărmana mea copilă? Unde? Şi din ce 


ai să trăieşti? Banii nu cresc în pomi! 


— Ştiu! Ştiu, nu sunt atât de naivă! Dareu... 

Mama ei o întrerupse pentru a se lansa într-un lung discurs în 
care era vorba de Emily Derringer, de reputaţia pe care Marie 
trebuia s-o păstreze intactă, de datoriile pe care le creează 
anumite poziţii în sânul unei comunităţi... Alex plecă ochii ca să nu 
o mai vadă agitându-se, şi încercă să nu mai asculte nimic din ce îi 
spunea. Se străduia să reziste tentaţiei de a ceda, de a spune da, 
de a fi din nou fata cea bună, cea supusă, acea fiică rezonabilă 
care, în toată viaţa ei, a reuşit să nu nemulţumească pe nimeni... 

— ... oricum noi nu avem posibilităţile de a-ţi plăti un 
apartament. Problema este aşadar închisă. Vei recurge deci la 
clinica de la Vancouver... 

— Nu, asta nu! Nu pot să fac asta! Am să mă descurc, mamă. 
Voi găsi de lucru. 

Alex ridică ochii şi văzu, chiar în spatele mamei ei, silueta lui 
Sam care se contura în cadrul uşii. Karin îi deschisese? Sau el 
intrase, fără să bată, fără să anunţe, cu siguranţa lui obişnuită? 

Fanny Houseman scoase o exclamaţie dispreţuitoare. 

— Vei găsi de lucru? Ce fel de lucru, mă rog? E multă vreme 
de când nu se mai găsesc locuri de muncă pe aici. Doar dacă ai de 
gând să te angajezi ca lucrătoare la fabrica de conserve. Dar va fi 
foarte obositor în starea ta. Şi apoi mizeria de acolo, mirosul de 
peşte de care nu mai poţi scăpa! Nu, eu nu pot să o las pe fiica mea 
să muncească la conservărie! 

Situaţia era insuportabilă pentru Alex, care strânse din dinţi. 
Sam era în continuare acolo, rezemat de uşă, într-o atitudine 
dezinvoltă. Pentru ce se întorsese? Şi ce gândea el despre această 
Alex pe care o vedea certată de mama ei ca şi cum ar fi fost un 
copil iresponsabil. Din instinct, Alex căută privirea lui Sam. Şi 


miracolul se petrecu. Tânăra femeie se simţi deodată mai puternică 


şi mai liberă. Capabilă, în fine, să ridice capul şi să spună nu. 

Nu mai sunt o copilă, mamă. Şi e vorba de o decizie pe care 
trebuie să o iau eu singură. Nu ştiu încă exact ce voi face. Dar în 
niciun caz nu voi accepta ca tu să hotărăşti în locul meu. 

Fanny Houseman se albi la faţă, se întoarse brusc, repezindu- 
se către uşă. Dar când îl văzu pe Sam, obrajii ei palizi se înroşiră 
deodată: 

— Dumneata! 

În doi paşi, Fanny ajunse lângă tânăra femeie, o apucă de 
umeri şi începu să o zgâlţâie furioasă: 

— Vasăzică asta era! Tu ai intenţia să te laşi întreţinută de 
acest bărbat! Vei fi ruşinea acestui oraş, dezonoarea familiei 
noastre! Tatăl tău va pierde respectul oamenilor, îşi va pierde 
somnul, liniştea, poate şi funcţia sa. Din dragoste pentru tot ce ţi-a 
fost apropiat odată, din dragoste pentru familia ta, Marie, ia-l de 
bărbat! Dacă vrei neapărat să păstrezi acest copil, fă-o cel puţin 
într-un mod onorabil! Ca să mai putem trece totuşi prin oraş cu 
capul sus! 

Cu faţa crispată - de mânie, Fanny porni către uşă cu paşi 
apăsaţi, îl îmbrânci pe Sam, care nu catadicsi să se dea la o parte 
nici măcar un milimetru, şi trânti uşa în urma ei. Alex îşi ascunse 
faţa în palme, simţindu-şi obrajii arzând de jenă. 

— Îmi pare rău, Sam. Dar trebuie să înţelegi că nu e uşor 
pentru ea. Niciodată nu ar fi crezut că fiica ei... 

Tânăra femeie îşi înăbuşi un suspin. Situaţia era prea de 
nesuportat, prea oribilă. Avu o viziune de ceea ce urma să se 
petreacă; tatăl şi mama ei copleşiţi de ruşine, dezonoraţi, şuşotelile 
în biserică în timp ce tatăl ei îşi va ţine predica, gurile rele 
murmurând: „Da, şi fiica lui... Toţi au asta în sânge... ea, Toby, 


fratele ei, ca Lexie... Un blestem care apasă pe această familie...“ 


Sam făcu câţiva paşi către ea, şi se opri. 

— Nu e pentru prima oară şi nici pentru ultima oară când o 
mamă îşi pierde cumpătul, îşi iese din fire pentru comportamentul 
fiicei sale. 

— Tatăl meu e, pastor, Sam... 

— Da, şi ce? Sunt părinţi, pur şi simplu. Şi e soarta părinţilor 
să nu înţeleagă totdeauna ce se petrece în capul copiilor lor. Viaţa 
e făcută din crize şi din rupturi, Alex. Tu nu poţi să trăieşti în 
umbra lor tot restul zilelor tale, numai din dorinţa de a le evita 
orice contrariere! Mama ta are dreptate asupra unui singur lucru, 
totuşi. Eu ţi-am propus într-adevăr să te căsătoreşti cu mine. Şi 
această propunere e sinceră şi valabilă în continuare. Dar nu 
trebuie ca tu să o accepţi doar pentru a face plăcere cuiva, oricare 
ar fi acea persoană. Văd bine că perspectiva unei căsătorii 
precipitate nu te atrage, ci te nelinişteşte, te indispune... Dar... 

Cu un surâs şi amuzat dar şi amar, Alex spuse: 

— Mi se pare că lipsa de entuziasm pentru acest mariaj este a 
amândurora, Sam! 

Iritat de remarca ei, Sam se încruntă. Şi deodată, în 
momentul în care se aştepta cel mai puţin, el izbucni în râs. După o 
clipă de ezitare, Alex începu să râdă împreună cu el, din toată 
inima. 

— Oh! Sam... Dacă ai ştii ce bine îmi face să râd. Viaţa a 
devenit atât de gravă şi serioasă dintr-odată, încât simţeam că mă 
sufoc. Am câteodată poftă să alerg prin iarbă, ca un copil, din 
dorinţa de a uita de griji... 

— Ai nevoie să-ţi schimbi gândurile, Alex. Hai, vino! Sper că 
vei accepta să-ţi pui soarta în mâinile mele, măcar în această după- 
amiază. E ceva... un lucru pe care vreau să ţi-l arăt... 


Fără să ezite, Alex îşi luă jacheta şi porni alături de el. „De 


fapt eu l-aş urma oriunde“ îşi spuse tânăra femeie, cu inima bătând 
năvalnic. 

— Unde mergem, Sam? Nu vrei să-mi spui? 

El dădu din cap. Ca şi prima dată, Alex se instală în maşina de 
sport albă. La Vancouver, când el nu era încă decât un necunoscut, 
tânăra femeie găsise că bărbatul de lângă ea avea o alură 
neliniştitoare. Şi-i trecuse prin minte ideea că ar putea fi ceea ce 
enoriaşii tatălui său numeau „derbedeu“ sau „băiat rău“. Şi totuşi 
nu îi fusese frică de el. 

Ce ştia mai mult despre Sam, astăzi? De fapt, nu mare lucru. 
Îi cunoştea numele de familie. Profesia. Mai aflase că era un om 
care nu fugea de responsabilităţile sale, oricât de grele ar fi fost 
acestea... Alex îşi întoarse privirea de la el. Nu numai că Sam îi 
inspira aceeaşi încredere oarbă ca şi atunci, dar acum îşi dădea 
seama că îl iubea. Şi el nu trebuia să citească acest lucru în ochii 
ei, şi mai ales nu trebuia să îi afle sentimentele. Fiindcă Sam nu 
voia dragoste! Nu voia familie! Şi oricum avea destule 
responsabilităţi şi obligaţii faţă de ea şi aşa. 

Ochii lui Alex străluciră amuzaţi: 

— Ştii că au şi început să circule diferite vorbe despre tine, 
domnule doctor? 

— Cum? Aşa de repede? Şi totuşi până acum nu am omorât 
încă pe niciunul dintre pacienţii mei! 

— Ah, în legătură cu pacienţii... Ora aceasta nu e o oră la care 
orice medic care se respectă se află la cabinet şi dă consultaţii? 

— Da, dar e vorba de un mie cadou pe care mi l-am făcut! Am 
fost chemat la o urgenţă, la o naştere. Şi secretara mea s-a grăbit 
să anuleze toate programările din această după-amiază. Or copilul 
se născuse deja când am sosit eu! Şi cum atât el cât şi mama erau 


bine, fără nicio problemă, m-am decis să-mi ofer timpul liber 


câştigat la această naştere pentru a-mi face şi mie o plăcere. 

„Plăcere“ a zis? Inima lui Alex începu să bată mai repede de 
bucurie. A petrece după-amiaza cu el, era „un cadou“ pe care el şi-l 
făcea, „o plăcere“! 'Tulburată, Alex schimbă deodată subiectul 
discuţiei. 

— Am auzit că ai fost la tribunal, în dimineaţa asta. Se pare că 
ai luat apărarea lui Neil MacKenzie... 

— Ce repede circulă veştile în acest oraş... Dar, ia spune, tu îl 
cunoşti pe Neil? 

— S-ar putea spune că îl cunosc... Când aveam şaptesprezece 
ani eram solicitată de diferite familii ca baby-sitter. Şi părinţii lui 
Neil m-au chemat de mai multe ori. Neil era un băiat foarte vioi, 
foarte dotat. Mi-amintesc că îşi petrecea ore întregi demontând 
totul în casă; ceasurile, aparatele de radio, tot ce îi cădea în mână. 

Sam se încruntă. 

— Vasăzică avea totuşi o viaţă de familie. Cum se face că a 
ajuns pe stradă? 

— Totul a început să meargă rău când băiatul avea nouă sau 
zece ani... Mai întâi a fost decesul doamnei MacKenzie şi 
nenorocirea asta a declanşat totul. Tatăl lui Neil n-a suportat să-şi 
piardă soţia atât de tânără. A început să bea, să facă depresii 
nervoase, una după alta. Neil a rămas singur, de capul lui. A fost 
prins pentru un furt într-un magazin. A avut loc o anchetă şi tatălui 
lui i s-a luat dreptul de a se mai ocupa de copil. De atunci nu mai 
ştiu prea multe despre ce s-a întâmplat. 

Sam o ascultase preocupat şi maşina sport albă începu asaltul 
unei coline. Prince Rupert nu era format decât din coline şi văi, 
prinse între ocean şi munţii înalţi pe care creşteau păduri de 
conifere. Gândindu-se la Neil, mâinile lui Sam se crispară la volan. 


— După informaţiile pe care am izbutit să le culeg de la unii şi 


de la alţii, Neil a trecut prin mai multe familii adoptive, ca şi mine. 
Oricum, am declarat în această dimineaţă la tribunal că sunt gata 
să răspund pentru el. Şi va fi sub responsabilitatea mea până la 
procesul lui care va avea loc în toamnă. 

— Oh, e un lucru foarte bun pentru Neil, că l-ai luat în grija 
ta, Sam. Nu cred că o şedere la închisoare poate să ajute un 
adolescent de vârsta lui. Să îşi regăsească echilibrul. Dar după 
aceea? Ce se va întâmpla la proces? Nu riscă să fie totuşi 
condamnat? 

Sam opri maşina aproape în vârful colinei, de-a lungul 
trotuarului. Jos se vedea oceanul care îşi legăna uşor apele-i 
strălucitoare. În faţa lor se afla o clădire veche cu două etaje şi cu 
o verandă mare în faţă. Sam îşi întoarse privirea de la casă către 
un mesteacăn ce îşi înălța în mijlocul peluzei trunchiul lui alb şi 
zvelt, şi crengile cu mii de frunze fremătătoare. 

— Pentru Neil, totul va depinde de comportamentul pe care îl 
va avea în cursul următoarelor trei luni, aşa cred. Este inculpat 
pentru furt şi e vinovat. Însă asta e prima lui mare greşeală. Dacă 
va reuşi să convingă juriul că este pe cale să se redreseze, să facă 
ceva constructiv din viaţa lui... 

— Dar ce crezi că ar putea să facă? Sunt prea puţine şanse să 
găsească de lucru, în acest moment. 

— Neil doreşte să iasă din impas, să-şi schimbe viaţa şi eu voi 
avea grijă să reuşească. Va putea să studieze, să urmeze cursuri 
speciale pentru recuperarea perioadei în care a renunţat la şcoală. 
În orice caz, de săptămâna viitoare îl voi lua la mine. Şi l-am 
prevenit că nu va avea nicio secundă liberă. Va munci atât de dur 
că nu va avea timp nici măcar să se gândească la cei cu care se 
înhăitase. 


Cum Sam cobori din maşină, Alex îi urmă exemplul şi merseră 


alături până la casa cea mare nelocuită. Gânditoare, tânăra femeie 
îi atinse braţul. 

— Pentru ce, Sam? De ce faci asta pentru el? 

— Nu ştiu... Pentru că nimeni nu şi-a propus să-i vină în 
ajutor. Şi are mare nevoie de acest ajutor... Acum sau niciodată. Şi 
apoi, de la început, am avut sentimentul că acest adolescent, este 
oarecum ce eram eu la vârsta lui... 

— Pentru un om care nu suportă viaţa de familie, ai făcut un 
mare pas în această direcţie... 

Sam râse. 

— Da, cam aşa e. De altfel când mă gândesc, mă întreb cum o 
să ne descurcăm, stând împreună, el şi cu mine.:... Dar în toate 
trebuie să fie un început. Şi cum am răspunderea unui suflet acum, 
a trebuit să mă decid şi eu să mă instalez. Deci iată... Alex, ai în 
faţa ta noua mea, sau mai bine zis, prima mea casă! 

— Casa asta? într-adevăr? Ai închiriat-o? 

— Nicidecum! Chiar am cumpărat-o! 

Sam scoase din buzunar o cheie mare şi o introduse în 
broască. Uluită, tânăra femeie cercetă cu privirea imensa clădire. 

— Ai cumpărat-o? Dar n-ai s-o poţi revinde niciodată! 

— Dar nu am cumpărat-o ca să o revând, Alex. Chiar bătrânii 
călători pe drumul singurătăţii au dreptul să se oprească, într-o zi 
sau alta, să se instaleze, să prindă rădăcini într-un loc. L-am sunat 
pe agentul imobiliar noaptea asta, la ora patru. Presupun că a 
trebuit să facă un mare efort ca să se stăpânească şi să nu mă 
insulte. O să mă ierte însă, fără îndoială, când vom ajunge la 
momentul comisionului. Dar ce te face să râzi aşa? 

Alex dădu din cap. 

— Nu ai să ghiceşti niciodată cui îi aparţinea această casă, oh, 


nici nu-ţi poate trece prin cap, Sam... 


— Cred că unei anumite doamne Knight, cred? 

— Exact! Şi această doamnă este... este chiar mama lui Emily 
Derringer! 

— A faimoasei Emily Derringer! Doamne Dumnezeule! Prince 
Rupert este, se pare, oraşul tuturor coincidenţelor... Dar vino, 
Alex! Acest lucru să nu te împiedice totuşi să-mi vizitezi castelul. 

Surâzând, tânăra femeie trecu pragul casei, descoperi 
camerele luminoase şi atrăgătoare şi impozanta scară centrală cu 
frumoasa ei balustradă acaju. Admiră apoi colţurile şi colţişoarele, 
culoarele, oficiile, debaralele, tot acel dispozitiv seducător şi 
complicat ce caracteriza marile locuinţe construite înainte de 
război. 

Alex se întoarse către Sam cu o privire entuziastă. 

— Este genul de casă în care eşti obligat să te simţi fericit. 
Dacă aş trăi aici, mi-aş petrece ziua în faţa ferestrei, privind 
oceanul! Poate faptul că a trebuit să plece din această casă a făcut- 
o aşa de arţăgoasă, de plină de răutate, pe Emily. 

Tot felul de flori şi ierburi invadaseră mica grădină din 
spatele casei. Dar era un locşor plin de verdeață, protejat de 
priviri, un loc ideal pentru a te putea juca în voie cu un copilaş. 

Alex continuă să admire casă, podeaua din lemn dur, lustruit, 
în perfectă stare, ferestrele înalte, mobilele, frumoasele mobile de 
familie pe care Sam le achiziţionase odată cu locuinţa... Aşa că nu 
era de mirare faptul că el se îndrăgostise de casă la prima vedere, 
îşi spuse Alex. Şi ce spaţiu imens! Numai parterul putea să 
adăpostească cu largheţe o familie de patru persoane! 

După ce au vizitat şi camerele de la primul etaj, tânăra femeie 
luă loc pe o treaptă a scării şi o luminiţă amuzată îi apăru în ochi. 

— Oare de ce în casa asta încântătoare, faţa ta are deodată o 


expresie atât de îngrijorată? Nu cumva noul tău statut de 


proprietar, te apasă, Sam? 

— S-ar putea... Mărturisesc că stabilitatea mă sperie. 
Probabil. Că e o reacţie idioată. 

— Nu eu voi fi aceea care să te condamn. Precum ai putut să 
constaţi, sunt destule lucruri în viaţă care mă terorizează şi pe 
mine. Şi nu stabilitatea... ci instabilitatea, printre altele... 

Amuzat dintr-odată, Sam se aşeză surâzând pe treaptă alături 
de ea. 

— Ai văzut cum a fost construit parterul? Ei bine, m-am gândit 
că se poate foarte bine despărţi în două. E suficient să se facă o 
separare printr-un perete suplimentar pe culoarul din spate pentru 
ca jumătatea stângă să devină un apartament independent. Cu 
condiţia de a transforma oficiul în bucătărie, ceea ce nu e deloc 
complicat. Şi va fi mult mai bine aşa... Casa e puţin prea mare 
pentru un om singur... 

— ÎI uiţi pe Neil... 

— Neil este un adolescent, Alex. El nu va rămâne aici toată 
viaţa lui. Într-un an sau doi se va duce să studieze sau să lucreze 
undeva, într-un oraş mare. 

Sam îşi plecă spre ea faţa cu trăsături aspre, marcată de 
cicatrice şi parcă mai impenetrabilă ca oricând. Era aşa de aproape 
încât Alex simţi căldura răsuflării lui pe obraz. 

Tânăra femeie încremeni, sperând şi, în acelaşi timp, 
temându-se de ceea ce va urma. 

— Ca să fiu mai limpede, Alex. Ştiu că ţii mult la independenţa 
ta şi îţi făgăduiesc că ea nu îţi va fi primejduită niciodată. Dar aş 
dori foarte mult, ţin foarte mult, ca tu să vii să te instalezi aici, în 
acest apartament, care va fi amenajat, precum ţi-am spus, şi în 
care vei fi perfect liniştită. 


Alex începu să tremure. Pentru ce avusese cu o clipă mai 


înainte tulburătoarea certitudine că îi va cere din nou să se 
căsătorească cu el? Şi pentru ce fusese gata să accepte, să 


tt 


rostească „Da!“, deşi ştia că ar fi fost o mare greşeală? Tânăra 
femeie plecă privirea, refugiindu-se, ascunzându-şi ochii în spatele 
perdelei mătăsoase a părului ei lung. 

— Eu am... eu am să mă descurc singură, Sam. Am nevoie să 
îmi dovedesc că sunt capabilă să fac faţă situaţiei. 

El se ridică brusc. 

— Nu ai să fii deranjată aici, să ştii. Am putea chiar să 
blocăm, să condamnăm definitiv, uşa de comunicare între 
apartament şi restul casei. 

— Nu e vorba despre asta, Sam. 

El se întoarse şi tânăra femeie îi văzu spatele rigid, pumnii 
strânşi, crispaţi, şi-l auzi declarând cu o voce dură: 

— Acest copil este şi copilul meu, Alex. Pot să înţeleg că refuzi 
să te măriţi cu mine, dar încearcă să accepţi că mă simt şi sunt 
răspunzător de ceea ce i se întâmplă, întocmai ca şi tine. Şi ţin să 
fiu prezent în viaţa copilului meu. Şi îţi cer să nu mă ţii deoparte... 
Te rog, Alex, mai adăugă el încet. 

Tânăra femeie dădu din cap, fără să rostească niciun cuvânt. 
Nu, niciodată nu ar putea să facă aşa ceva, să-l îndepărteze de 
acest copil, căruia Sam îi făcuse deja un loc aşa de important în 
viaţa lui. 

— Dacă ai veni să locuieşti aici, nimic nu te-ar împiedica să-ţi 
petreci zilele scriind. Vom face tot ceea ce va fi necesar pentru a-ţi 
amenaja un adevărat birou. 

— Oh, dar nu va fi nevoie! Această mică sufragerie este 
perfectă. O masă în faţa ferestrei, câteva rafturi şi voi avea un loc 
ideal pentru a lucra. 


Alex cercetă încăperile cu o altă privire acum. Să trăiască 


aici. Să fie aproape de Sam. Să se aşeze la maşina de scris când va 
simţi că e inspirată. Să scrie, liber, fără să se mai ascundă, fără ca 
nimeni să creadă că are dreptul să o deranjeze oricând... Ea se 
ridică la rândul său şi începu să păşească nervos prin locul acela 
care ar fi putut deveni noul său domeniu. 

— Oh, Sam, e o nebunie!... Sunt tentată, foarte tentată. Dar ar 
însemna să-i dau dreptate mamei mele. Asta ar face din mine o 
femeie întreţinută. 

O expresie de enervare apăru pe faţa lui Sam. 

— Da, şi ce-i cu asta? Nu e vorba decât de cuvinte, Alex. Tot 
ceea ce ştiu este că am dorinţa să te ajut, că vreau să fac lucrul 
acesta, pentru tine, pentru copil. 

O lungă tăcere se aşternu între ei. Pentru tânăra femeie a fost 
poate una dintre cele mai grele decizii de luat din toată existenţa 
sa. Avea nevoie de singurătate, desigur. Avea nevoie să îşi 
dovedească astfel că putea să nu depindă de nimeni, că putea să îşi 
ia viaţa în propriile ei mâini. Dar momentul era bine ales? Dacă nu 
accepta ajutorul lui Sam însemna oare că făcea un serviciu 
copilului său, aşteptându-i venirea pe lume în condiţii precare? 
Căci nu avea niciun servici, nici bani. În schimb, dacă accepta 
propunerea lui, perioada gravidităţii ar fi fost protejată, fericită. Şi, 
în plus îşi oferea şansa să se dedice scrisului, reuşind poate să 
trăiască datorită romanelor ei, adică şansa de a duce, în fine, 
existenţa la care visa în secret de atâta vreme. 

Tânăra femei se apropie încet de Sam. Răbdător, cu ochii 
aţintiţi asupra ei, Sâni îi lăsase timpul necesar să chibzuiască 
asupra hotărârii pe care urma să o ia. Alex dădu glas, în sfârşit, 
mult aşteptatei sale decizii: 

— Da, dar cu o condiţie şi anume să plătesc jumătate din 


chiria actualmente în vigoare pentru un apartament de acest fel. Şi 


în plus, fireşte, cheltuielile de întreţinere. 

— Jumătate din chirie? Cu alte cuvinte accepţi ajutorul dar 
numai pentru copil însă nu pentru tine? 

— Da... 

— Câtă prudenţă, Alex! Dar uiţi că te adresezi unui om care 
nu face concesii niciodată? Un om care a avut totdeauna, până azi, 
supărătorul obicei de a nu ţine cont decât de o singură părere: a 
sa! 

Alex schiţă un surâs. 

— Nu mi-e deloc greu să te cred! Voi doctorii sunteţi toţi la 
fel. Faceţi totul numai şi numai după capul vostru! 

— Poate... dar atâta vreme cât acest cap este un cap atât de 
reuşit... 

Tânăra femeie ridică ochii spre cer cu o expresie de comică 
exasperare: 

— Ce mi-a fost dat să-mi audă urechile? E chiar mai rău decât 
m-am aşteptat! Încântat de propria-i persoană, de o îngâmfare fără 
margini, şi o mulţumire de sine disproporţionată, mare... mare cât 
o casă... 

— Ei, da! De aceea mi-am cumpărat această casă pentru ca 
voluminoasa mea mulţumire de sine să aibă loc! 

Schimbând o privire amuzată, amândoi izbucniră în râs. Apoi 
Sam luă mâna tinerei femei şi o strânse îndelung. 

— Deci ne-am înţeles, Alex, nu? Jumătate din chirie, dar nu şi 
cheltuielile de întreţinere. Ar trebui pentru asta să instalez 
contoare separate şi m-ar costa o avere. Ar fi o risipă inutilă. 

— Dar aş putea să-ţi dau o sumă dedusă din... 

Alex tăcu, Sam se încruntase nepărând dispus să mai continue 
discuţiile acestea financiare nicio secundă în plus. Şi apoi, pentru 


un om obişnuit ca totdeauna să facă numai după capul său, 


mersese cu concesiile destul de departe. Doar ideea sa iniţială 
fusese căsătoria! îi acceptase refuzul şi numai într-o zi, găsise o 
cale de înţelegere... 

Înfruntând privirea pătrunzătoare a ochilor lui cenuşii, ea 
declară scurt, cu un zâmbet la colţul gurii: 

— Atunci bate palma, Sam! Cred că o să facem afacerea asta, 


tu şi eu... 


Capitolul 6 


Cele câteva zile petrecute în casa părinţilor ei în aşteptarea 
mutării au fost cele mai lungi, cele mai greu de suportat pe care 
Alex le-a îndurat vreodată. Tatăl ei, pastorul, o evita; mama ei nu-i 
adresa niciun cuvânt decât cu o voce obosită, plină de amărăciune. 
În ochii lumii însă nimic nu se schimbase. Oamenii continuau să-i 
surâdă, să se oprească pe stradă ca să schimbe cu ea câteva vorbe. 
Pentru ei continua să fie Marie, fata pastorului Houseman. Şi Alex, 
care se simţea acum ca o înşelătoare nu ştia ce să facă. Secretul ei, 
încă intact, nu avea să se afle chiar imediat, dar ameninţarea era 
prezentă, ca sabia lui Damocles suspendată deasupra capului ei... 

Fireşte că diferite comentarii, diferite clevetiri vor începe să 
circule în ziua în care strângându-şi cele câteva lucruri se va duce 
să se instaleze în noua casă a doctorului Sam Dempsey. Şi cu toate 
acestea, tânăra femeie s-a simţit uşurată de o mare greutate când 
a trecut pentru ultima oară pragul casei părinteşti. Era ca şi cum o 
umbră imensă, care planase asupra sa întreaga ei viaţă, se risipea 
deodată pentru a lăsa să treacă limpedea lumină a zilei. Un vecin, 
care-şi plimba cățelul, s-a oprit pentru a privi pe Neil şi Sam 
încărcând camioneta închiriată pentru această ocazie. Dar evidenta 
lui curiozitate o lăsă netulburată pe Alex. Prezenţa lui Sam lângă 
ea îi dădea curajul care îi lipsise totdeauna până atunci. 

Când ajunseră la locuinţa lui Sam, după ce au descărcat 
camionul, au scos nişte farfurii şi nişte pahare de carton şi au 
împărţit un pui fript, înconjurați de valizele şi pachetele aduse. 
Neil, adolescent înalt şi puţin stângaci, stătea mai retras şi nu 
răspundea la întrebările lor, cu jenă, decât cu câte un da sau nu. 
Până în momentul în care Alex scoase aparatul său de radio, cu o 


strâmbătură sceptică. 


— Chiar mă întreb de ce am mai adus vechitura asta. Sunt ani 
de zile de când nu mai funcţionează. 

— Poate aflu eu ce are, propuse Neil imediat. 

Sam şi Alex schimbară o privire în timp ce Neil se dusese în 
bucătărie. Tânăra femeie spuse în şoaptă: 

— Acum îl regăsesc pe Neil, cel pe care l-am cunoscut. Cea 
mai mare fericire a lui era să demonteze un aparat până la ultimul 
şurub, să-i studieze felul în care funcţionează până în momentul în 
care era capabil să-l remonteze. În legătură cu asta, ar trebui să-i 
vorbeşti lui Michael, soţul lui Karin, despre Neil. Michael mi-a 
explicat că va deschide un atelier de reparaţii ultramoderne pentru 
tot ce este material electronic pe vapoare. Şi sunt sigură că Neil 
are un veritabil talent pentru electronică. 

— Da... Am să-i spun câteva cuvinte despre băiat. Dar cred că 
Neil personal trebuie să facă aceste demersuri. Pentru moment 
însă am să veghez să aibă cu ce să se ocupe. 

În cursul săptămânilor care au urmat, Sam s-a arătat inflexibil 
faţă de Neil. Sam era absent majoritatea timpului dar nu uita 
niciodată să-i spună adolescentului ce are de făcut. Din biroul său 
cu vedere spre ocean, unde stătea cel mai adesea. 

Alex îl auzea pe Neil lucrând de dimineaţă până seara. Uneori 
era îngrijorată să-l vadă muncind doar cu un singur braţ valid. Dar 
Sam nu ţinea cont de fractura lui. Şi cu toate că avea o mână în 
ghips, Neil vopsea, lustruia, curăța grădina de bălării, săpa. Şi fără 
să se plângă niciodată, după cum îşi putea da seama Alex. 

Şi ea avea, de asemeni, multe de făcut. Să-şi amenajeze 
teritoriul, să aşeze toate lucrurile la locul lor, să coasă perdelele... 
Tânăra femeie descoperea lucruri plăcute pe care nu le mai 
cunoscuse: să-şi petreacă zilele în ritmul ei, nu impus de alţii, să-şi 


permită să viseze într-un fotoliu de lângă fereastră. Cea mai mare 


parte a timpului, cei doi bărbaţi din casă o lăsau singură. Neil era 
foarte ocupat cu diferite treburi... Cât despre Sam... Sam era un 
om cu principii. Şi îşi respecta cu scrupulozitate cuvântul dat să nu 
o deranjeze. Chiar din prima seară, el precizase bazele relaţiilor lor 
viitoare. 

— Eu nu uit nevoia ta de solitudine, Alex. Ştiu că acest lucru e 
important pentru tine. Şi îţi promit că nici nu vei simţi prezenţa 
mea în casă. 

Tânăra femeie se abţinuse să protesteze. Dar contrar oricărei 
logici, se simţea dezamăgită, chiar iritată. Dar cum să revină 
asupra afirmațiilor pe care le făcuse fără să devină ridicolă? Doar 
nu încetase să tot proclame dorinţa ei de independenţă! Nu-i mai 
rămânea decât să bea cupa până la fund, de-acum înainte. 

De altfel, chiar invizibilă, prezenţa lui Sam îi făcea plăcere, o 
bucura. Auzea motorul maşinii lui când se întorcea acasă, auzea 
închizându-se uşa de la intrare. Când lipsea uneori noaptea pentru 
o urgenţă, Alex rămânea trează, atentă la orice zgomot, aşteptând 
întoarcerea lui. Câteodată veneau până la ea ecouri de muzică. 
Alex asculta atentă, şi-l imagina pe Sam mergând prin cameră sau 
citind seara, într-un fotoliu, lângă şemineu. Şi i se întâmpla să 
zâmbească singură, visătoare, cu mâinile încrucişate pe pântecul ei 
abia rotunjit. 

Alex ieşea puţin în oraş. Toată lumea inclusiv părinţii ei - erau 
probabil convinşi pe deplin că era întreţinută de Sam. Şi pentru 
acest motiv îi era greu să înfrunte privirile altora. Decât să rişte pe 
stradă, în magazine, să fie nevoită să răspundă întrebărilor celor 
pe care-i întâlnea, tânăra femeie prefera să rămână în 
apartamentul ei, să-l aranjeze, ori să stea la soare în grădină din 
spatele casei. 


Chiar din prima seară, Sam coborâse pentru ea un superb 


birou pe care-l găsise într-una din camerele neocupate de la primul 
etaj. 

— Este exact ce îţi trebuie, Alex. Poţi să te aşezi la acest 
birou, în faţa ferestrei, ca să baţi la maşină. Cu o asemenea 
privelişte cărţile tale se vor scrie singure. 

Îi aduse, de asemenea, o sofa, pe care ea nu putu să o refuze. 

— Ce vrei să fac cu mobilele astea toate? O canapea, mie îmi 
ajunge, să ştii! Nu sunt colecţionar de mobile. 

Şi Alex a acceptat oferta lui generoasă. Măcar pentru a-l 
vedea acolo, în camerele care-i erau ei rezervate, instalându-i 
biroul, sofaua. Sam era atât de puternic! Şi îi făcea plăcere să-l 
vadă în tricou, cu vechiul său jeans pătat de vopsea. Mugşchii 
braţelor sale păreau de granit. Şi tânăra femeie lupta contra unei 
imense dorinţe de a-l atinge, de a se strânge lângă el, ca prima 
dată pe plaja de la Vancouver. Îl visa noaptea. Şi se gândea la el 
ziua întreagă... Imagini ale primei şi unicei lor apropieri îi apăreau 
pe ecranul pleoapelor ei închise. O senzualitate nouă îi făcea trupul 
să se înfioare. 

Nu reîncepuse încă să scrie. Ca şi cum i-ar fi trebuit timp 
pentru a se obişnui cu noul său spaţiu, pentru a-şi regăsi un nou 
ritm. Alex nu se alarma peste măsură din cauza acestei lipse de 
inspiraţie. Ştia că va veni momentul când va începe iar să scrie. 
Până atunci ar fi dorit foarte mult să găsească nişte rafturi pentru 
a-şi aşeza cărţile, însemnările. 

Două săptămâni trecuseră deja, când într-o zi, se hotări să 
urce ia primul etaj cu speranţa că va găsi o bibliotecă. Cu o 
pensulă plină de vopsea în mână, Neil îi adresă un larg surâs. 
Îngrijorată, văzându-l cocoţat pe o scară, tânăra femeie se apropie. 

— E sigur că te ţii bine, că nu rişti nimic pe scara asta înaltă? 


Mâna ta în ghips nu are de suferit? 


— Nu-i nicio problemă. Sam e doctor, aşa că dacă el zice că 
pot să fac anumite lucruri înseamnă că nu e niciun pericol pentru 
mâna mea. 

— Sper din toată inima pentru tine! Dar spune-mi, Neil, mica 
bibliotecă de pe palier, crezi că vă trebuie, ţie sau lui Sam? 

Adolescentul dădu din umeri. 

— Nu, nu cred. Vrei să o instalez jos la tine? 

— Da, mi-ar fi foarte folositoare. Dar am s-o cobor eu singură. 

— Neil se răsuci deodată pe scară, aşa de brusc că era să îşi 
piardă echilibrul, Ah, nu, asta în niciun caz! Sam a interzis ca tu să 
cari ceva, orice ar fi. Şi eu sunt dator să veghez la asta. O să mă 
omoare dacă te las să duci tu biblioteca. 

Sam se gândea deci la ea, chiar în absenţă... O proteja pentru 
că ea purta acea viaţă care le era comună. Teribil de emoţionată, 
Alex dădu din cap. 

— Bine, dacă trebuie neapărat, o să mi-o aduci tu. 

Neil scoase un suspin de uşurare şi Alex reuşi cu greu să-şi 
stăpânească un surâs. Era incredibil! Cum reuşise Sam să se facă 
ascultat de acest adolescent care respinsese orice formă de 
autoritate până acum? Tânăra femeie îşi tinu răsuflarea de 
îngrijorare când Neil cobori scara cu biblioteca pe umăr. Din 
fericire, însă, nu a fost nicio problemă. Adolescentul puse 
biblioteca lângă birou, apoi aruncă o privire admirativă în jur. 

— E foarte plăcut la tine, foarte agreabil. Dar lipseşte ceva... 
ai să vezi ce... 

Înainte ca Alex să-l poată opri, Neil şi ieşise în viteză din 
cameră repezindu-se sus pe scări. De trei ori a urcat şi a coborât 
ca să-i aducă covoare, din inepuizabila rezervă care păreau să o 
constituie camerele de la primul etaj. Încântată, tânăra femeie 


contemplă rezultatul. Covoarele dădeau încăperilor apartamentului 


ei o unitate, o căldură şi o atmosferă deosebită. De această dată, 
Alex se simţea într-adevăr într-un cămin al ei, un loc în care putea 
să trăiască şi... să muncească la roman. 

Şi chiar de a doua zi, tânăra femeie reîncepu să aştearnă noi 
şi noi pagini. lar după o dimineaţă petrecută la maşina de scris ea 
pregătea un dejun uşor pe care-l împărțea cu Neil. Apoi ieşea să se 
plimbe pe coline, după care se întorcea, citea ceea ce lucrase şi 
făcea corecturi, activitate care se prelungea deseori până seara. 

Într-o dimineaţă, mama ei îi telefonă ca s-o anunţe că îi sosise 
o scrisoare. 

— Am să ţi-o las pe masa de la bucătărie. Treci să o iei chiar 
acum, dacă vrei... 

— Mamă, eu... 

Dar Fanny Houseman închisese deja telefonul. Şi când Alex 
ajunse găsi casa goală. Niciunul din părinţii ei nu o aşteptase! 

Alex contemplă locul familiar devenit deodată atât de ostil. 
Pentru ce părinţii ei o tratau ca pe o femeie pierdută, ca pe o 
desfrânată? Comisese într-adevăr o greşeală îngrozitoare, de 
neiertat, împărtăşind câteva clipe de bucurie intensă cu Sam? Nu... 
Amintirea nopţii lor de la Vancouver, continua să existe în mintea 
ei, intactă, superbă, ca o bijuterie inalterabilă. Nicio ruşine, nicio 
jenă, nu erau legate de ea. În acea noapte se petrecuse ceva 
extraordinar, unic. De altfel viaţa cea nouă, rezultat al întâlnirii lor, 
nu era un mic miracol, un dar al destinului? 

Hotărâtă să nu se lase copleşită de atmosfera apăsătoare a 
casei părinteşti, Alex îşi luă scrisoarea şi se grăbi să se întoarcă în 
apartamentul ei din locuinţa lui Sam ca s-o deschidă. Era un cec de 
la agentul său literar, corespunzând avansului consimţit de editor. 
Şi mai era anunţată că la 1 februarie cartea urma să apară, exact 


cu două luni înainte de naşterea copilului! 


Tânăra femeie simţi că ameţeşte de bucurie. Reuşise! 
Romanul ei poliţist va fi tipărit şi poate că va fi văzut şi în vitrina 
celei mai mari librării din centrul oraşului Prince Rupert. lar Emily 
Derringer, care adora acest gen de literatură, îl va cumpăra cu 
siguranţă. Şi atunci... şi atunci... Nu, n-o să se mai sinchisească, n- 
o să-i mai pese de reacţia celorlalţi! De altfel, în situaţia în care 
era, o bârfă în plus nu mai conta! 

Alex închise brusc maşina de scris. Era timp prea frumos 
pentru a se aşeza la lucru. Şi apoi era aşa de bucuroasă! Măcar 
dacă ar avea cui să-i spună vestea cea bună. Însă Neil se afla la 
liceu, unde începuse să urmeze cursurile, iar Karin, undeva prin 
port, ocupată până peste cap, ca de obicei. Dar Sam... Alex 
deschise cartea de telefon, găsi numărul clinicii, ezită... Nu, nu 
avea curajul să îl sune. Doamna Bramsley, recepţionista, îi va 
recunoaşte cu siguranţă vocea. Şi ea nu putea totuşi să-l deranjeze 
pe Sam pentru atât de puţin! 

Grăbită să îşi depună cecul la bancă, Alex cobori în oraş. Era 
aşa de mândră că prin ea însăşi câştigase o asemenea sumă! Şi 
pentru prima dată putea să-şi facă cumpărăturile fără să 
socotească fiecare bănuţ. Tânăra femeie alese cu grijă carnea, îşi 
umplu coşul cu legume frumoase. Apoi intră într-o patiserie unde 
cumpără o prăjitură enormă. În magazinul de băuturi luă două 
sticle de vin de calitate pe care le ascunse cu grijă sub celelalte 
cumpărături. Numai Dumnezeu ştia ce ar fi gândit oamenii văzând- 
o traversând oraşul cu două sticle în braţe! 

Dar urcând panta abruptă care ducea până la casa lui Sam, se 
certă singură. Era inimaginabil să se neliniştească, să-şi facă 
atâtea probleme despre opinia oamenilor asupra ei. Inimaginabil, 
ridicol şi infantil! Alex Suspină. Ar fi dorit atât de mult să aibă 


curajul de a ridica mândră capul şi de a sfida toate femeile ca 


Emily Derringer din această lume! Dar cum să se schimbe, când 
obişnuinţa de a se ascunde era ca şi încrustată în ea? 

Gâfâind puţin mai mult ca altă dată după urcuş, Alex 
introduse cheia în broască. Ezită în prag, dar în acea zi, altfel decât 
celelalte, totul părea posibil... Cedând tentaţiei exploră partea din 
parterul casei ce îi era rezervată lui Sam. Sam... Descoperea 
universul lui, cartea lăsată pe o măsuţă joasă, revista aşezată lângă 
fotoliu. O revistă din California, observă ea, răsfoind-o repede. Sam 
îşi petrecuse toată tinereţea în Statele Unite. Dar din care regiune 
era originar, de fapt? Când şi pentru ce emigrase în Canada? Ea nu 
ştia niciunul din aceste detalii elementare ale vieţii lui! 

Tânăra femeie se opri în faţa combinei stereo nouă, 
strălucitoare. Era de altfel singurul obiect nou în acel salon. Sam 
poseda atât de puţine lucruri! Şi totuşi atunci când cheltuia o făcea 
cu largheţe. Pentru o combină stereo de înaltă fidelitate, pentru 
frumoasa sa maşină sport, pentru o casă mare cât un castel. Şi 
pentru Neil... 

Şi pentru copilul său care se va naşte... 

Alex îşi şterse lacrima care îi aluneca pe obraz. O lacrimă? De 
ce o lacrimă? Nu avea niciun motiv să fie tristă. Dar Sam... Sam 
era un om extraordinar. Merita să primească şi el daruri de la 
ceilalţi şi, mai ales, merita să fie iubit. Iubit cu pasiune. Or el 
rămăsese singur toată viaţa. Şi familiile care-l primiseră când era 
copil nu-l suportaseră niciodată. Avusese parte de strigăte, de 
urlete, de lovituri. Acestea erau amintirile din copilărie pe care le 
purta ascunse în sufletul lui şi care-l marcaseră pentru totdeauna. 

Era chiar un miracol că devenise ceea ce era acum; un om cu 
o inimă caldă, generos, dezinteresat. Pentru Neil îşi asumase 
riscuri şi mari responsabilităţi. Şi pentru ea, Alex, fusese gata să îşi 


sacrifice singurătatea şi libertatea sa... 


Şi nu cerea nimic în schimb. Neil muncea fără răgaz în casă. 
Dar Sam nu avea alt gând decât să încerce astfel să-l ferească de 
închisoare. Din partea ei, de asemenea, nu acceptase nimic. Doar 
atunci la Vancouver, darul. Inocenţei sale. Dar pasiunea dintre ei 
fusese prea puternică pentru ca el să poată refuza acest dar. 

Alex ajunsese în bucătăria pe care o împărțea cu Sam. Privea 
fără să le vadă, legumele aşezate pe masă. Şi dacă ea era cea care 
trebuia să-i redea lui Sam încrederea în ceilalţi? Să-l facă să 
înţeleagă că putea să se bazeze pe ea, să-i ceară ajutorul, fără ca 
pentru asta să fie în pericol în vreun fel. Dar nu-i va fi uşor. Fiindcă 
Alex îşi dădea seama că ea era foarte timidă... Timidă? Nu, îşi 
spuse mânioasă pe ea însăşi. De fapt era laşă! Laşă! 

Dar trebuia să se schimbe. Primul lucru de făcut acum, 
telefonul. Cu o mână tremurândă, tânăra femeie formă numărul 
clinicii şi adresându-se doamnei Bramsley ca unei persoane 
necunoscute reuşi să ceară cabinetul doctorului Dempsey, cu un 
ton calm şi hotărât. 

— Doctorul Dempsey este ocupat pentru moment. Dacă vreţi 
să îmi lăsaţi numele şi numărul de telefon, doctorul vă va suna 
imediat. 

Numele ei şi numărul de telefon? Catastrofă... Dar ar fi 
trebuit să se aştepte că i se va cere aşa ceva. 

— Vă rog să-i spuneţi că a sunat Alex... 

— Alex? Mi s-a părut totuşi că am recunoscut vocea. Nu eşti 
Marie Houseman? 

Tânăra femeie îşi înăbuşi un geamăt. 

— Alexandra este cel de al doilea prenume al meu, doamnă 
Bramsley. 

— Mi-am dat seama că eşti tu, dragă Marie. N-ai grijă îi voi 


transmite mesajul. Dar ai spus... doctorului Dempsey? Nu 


doctorului Box? Dacă e vorba de o programare eu pot... 

— Nu... e vorba de o comunicare personală. Însă acum 
trebuie să închid, sunt foarte grăbită. 

Cu inima bătând să se rupă, Alex puse receptorul în furcă. 
Acest telefon fusese o eroare. O eroare stupidă. Şi Sam va fi furios, 
desigur. Nu deranjezi un doctor pentru fleacuri. Toată lumea ştia 
asta. Trebuia să ai un motiv serios ca să telefonezi la un doctor în 
timpul consultaţiilor. O hemoragie internă, o criză cardiacă, o 
fractură gravă. Dar niciodată - absolut niciodată - pentru o 
invitaţie la cină! 

N-avea niciun rost să mai rămână încremenită lângă telefon. 
Sam nu o va suna. Nici măcar nu cunoştea numărul ei de telefon 
fiindcă ea nu se gândise niciodată să i-l dea... Plină de amărăciune, 
Alex se întoarse la maşina de scris, străduindu-se să lucreze la un 
nou capitol. Dar îi era imposibil să se concentreze şi frazele erau 
aşa de greoaie, de stângace, încât se grăbi să le şteargă. Când auzi 
că cineva bate la uşa de intrare a apartamentului lui Sam, se ridică 
şi se duse să deschidă. O clipă, rămase înmărmurită în prag. 

Tatăl ei purta ţinuta de pastor dar, pentru prima oară, i se 
păru că nu se simte în largul său în această ţinută. 

— Tată... 

Ea îi murmură numele ca un copil pierdut. Pastorul 
Houseman aruncă pe furiş o privire spre stradă. 

— Pot să intru, Marie? 

Ea îl precedă în interior, şi îl pofti să se aşeze în cel mai 
comod fotoliu. 

— Am să-ţi fac un ceai, dacă vrei... 

El acceptă în tăcere, urmărind-o cu ochii ce aveau acea 
privire obosită şi descurajată pe care ea o cunoştea prea bine. De 


ce venise? se întrebă tânăra femeie. După ce bău ceaiul încet, 


pastorul Houseman îşi drese vocea. 

— Tu nu eşti nefericită, Marie? Nu ai nevoie de nimic? 

— Nu, totul e bine, tată. Eu... 

Neştiind ce să spun, Alex tăcu şi întoarse capul. 

— Ai nevoie de bani? Dacă ai nevoie, eu pot... 

Tânăra femeie fu gata să-şi răstoarne ceaiul pe covor. Mâinile 
îi tremurau atât de tare încât trebui să pună ceaşca pe masă. 

— Nu tată, mulţumesc, dar am ceva economii... 

Privirea ei căzu pe maşina de scris. Deschise gura pentru a-i 
vorbi despre cartea ei, dar cuvintele i se încâlciră în minte şi nu 
reuşi să spună nimic. Foarte repede, tatăl ei se ridică, gata de 
plecare. Cu inima grea, Alex îl însoţi până la uşa de intrare a 
apartamentului ei care dădea pe o latură a casei. Pastorul 
Houseman puse o clipă mâna pe umărul tinerei femei. 

— Aş dori să te revăd în biserica mea, Marie. 

Consternată, ea dădu din cap fără să răspundă. Deci nu 
primise vizita tatălui ei ci vizita pastorului Houseman. Şi asta 
pentru că ea încetase să mai vină la slujbele de duminică şi era 
datoria lui de om al bisericii, să readucă pe drumul cel bun toate 
oiţele pierdute. Nici măcar o singură dată, de altfel, el nu 
menţionase copilul... 

Dacă ar fi avut cel puţin curajul să alerge după el şi să-i 
explice totul! Însă picioarele îi erau ca paralizate. Dar ar fi putut el 
să înţeleagă? Într-o noapte, pe o plajă, Marie Houseman îi 
încredinţase sufletul şi trupul ei unui necunoscut. Astfel se 
petrecuse totul. Şi era probabil un lucru ce nu putea fi niciodată 
iertat de cei care îşi arogaseră dreptul de a o judeca... 

Cu paşi grei, Alex se îndreptă către bucătărie. Cumpărăturile 
pentru cină, aşezate acum, frumos, în ordine în refrigerator, 


păreau o zeflemea la adresa ei. Tocmai se pregătea să pună carnea 


în congelator când sună telefonul. 

Alex tresări. Era pentru prima oară că era chemată de când 
telefonul fusese instalat! Se repezi să răspundă emoţionată 
murmurând: 

— Da... alo... 

— Alex? Totul e bine? 

Sam... Cum avea să-i explice apelul ei neaşteptat, inoportun? 
Abătută se lăsă să cadă într-un fotoliu. 

— Da, totul e bine... îmi pare rău că te-am deranjat în timpul 
consultaţiilor tale. 

— Tu nu mă deranjezi niciodată. Tocmai am suportat 
descrierea unui şir nesfârşit de necazuri ce le îndură din partea 
soţului ei o pacientă sexagenară şi care încearcă să-l părăsească de 
peste treizeci de ani. Fără să reuşească însă, bineînţeles! 

Uşurată, Alex izbucni în râs. 

— Şi cu secretul profesional, ce faceţi, doctore Dempsey? 

— Nu-l trădez decât faţă de tine, Alex. Pentru că ştiu că tu 
eşti persoana cea mai capabilă din lume de a păstra un secret. 

Inima tinerei femei începu să bată mai repede. Îşi închise 
ochii imaginându-şi faţa lui Sam, cu cicatricea pe obraz. Şi un 
surâs tandru îi apăru pe buze. 

— Am primit o scrisoare de la agentul meu literar, Sam! 

— Şi veştile sunt bune? 

— Excelente! Mi-a trimis un cec şi mă anunţă că în luna 
februarie îmi va apărea cartea! În legătură cu asta te-am sunat, 
Sam. Fiindcă cu... dacă nu e prea târziu, aş dori să vă invit la cină, 
în seara asta, pe tine şi pe Neil. 

— Prea târziu? Nu, deloc! Şi trebuie să sărbătorim succesul 
tău, desigur! Dacă am să ajung acasă la ora nouăsprezece, crezi că 


e bine? 


— Perfect. Şi sunt aşa de bucuroasă că poţi veni! Şi acum te 
las. Şi-ţi cer iertare pentru că te-am sunat la clinică... 

— Dar de ce te ascunzi? se miră Sam. Poţi să telefonezi când 
doreşti. 

Tu nu înţelegi? Am spus că mesajul e din partea lui Alex dar 
doamna Bramsley m-a recunoscut imediat. Şi poate că toţi ştiu că 
locuiesc cu tine. Şi vor cleveti, vor avea acum şi mai mult ce 
cleveti... oh, sunt dezolată, Sam, într-adevăr. 

Când el îi răspunse tânăra femeie observă, de data aceasta, 
puţină enervare în vocea lui. 

— Ce importanţă are dacă gândesc că noi trăim împreună? 
Chiar în oraşul Prince Rupert există cupluri care trăiesc în 
concubinaj. Şi după cât am putut să-mi dau seama, lucrul acesta 
este foarte bine tolerat. 

— Da, ştiu. Dar tu şi eu, noi nu... în fine, eu... 

El suspină. 

— Crezi într-adevăr că asta are importanţă, Alex? 

— Dar oamenii se vor gândi că... 

— Vor gândi? În câteva luni, ei nu vor mai gândi, draga mea. 
Vor şti! 

Alex închise ochii. 

— Pentru asta n-am făcut bine că am acceptat să locuiesc la 
tine. Ei vor crede că e copilul tău, Sam. 

— Dar este copilul meu, pentru Dumnezeu! Şi vreau ca acest 
lucru să se ştie. Dacă există un secret pe care nu te voi lăsa să-l 
păstrezi, acesta este! Copilul, Alex, este şi al meu şi nu am intenţia 
să renunţ la el ca să evit ca oamenii să gândească nu ştiu ce. Dar 
ce speri, tu, de fapt? Că vor crede că acest copil a fost conceput 
printr-un miracol, fără să existe un bărbat în viaţa ta? 


Degetele livide ale lui Alex se crispară pe receptor. 


— Sunt atât de confuză, Sam. N-ar fi trebuit să te sun... 

El nu răspunse imediat. Tânăra femeie simţea mânia lui mută 
clocotind la celălalt capăt al firului. Gata să plângă, ea. Se 
pregătea să închidă telefonul, când Sam îi spuse deodată cu o voce 
amuzată: 

— Ce concluzie trebuie să trag după această ultimă 
informaţie? Că îţi retragi invitaţia la cină? 

— Bineînţeles că nu, răspunse tânăra femeie, şi faţa i se 
lumină. 

— Nu? Adică nu mai sunt invitat? 

Sam o tachina. Deci nu era nimic pierdut? Nu era îngrozitor 
de supărat pe ea? Alex deschise ochii şi spuse zâmbind, cu o voce 
hotărâtă: 

— Te aştept, Samuel Dempsey! Şi ai tot interesul să fii 


punctual, ai înţeles? 


Capitolul 7 


Din camera alăturată se auzea o melodie agreabilă, uşoară. 
Probabil un vals de Strauss. Sam se lăsă pe spătarul scaunului şi 
duse paharul la gură. Avea un aer destins, fericit de a fi acolo, cu 
ea, după o zi de muncă peste măsură de obositoare. Alex culese o 
ultimă firimitură de prăjitură din farfurioară. De cum terminase 
masa, Neil ieşise cu unul din noii săi prieteni pentru a merge la 
teatru. Şi plecarea lui îi lăsase tăcuţi, pe Sam şi pe ea. 

Pe Alex acest mutism împărtăşit pe care el îl savura o epuiza 
nervos. Bău o înghiţitură de apă, răsuci paharul în mână şi sfârşi 
prin a se ridica cu o mişcare bruscă. 

— Mă duc să spăl vasele. 


— Chiar acum? Atunci... 


Sam vru să se ridice. 

— Nu, nu, rămâi aici, liniştit. Mă descurc singură. Voi termina 
repede. 

Pe teancul de farfurii pe care le strânsese, Alex reuşi să aşeze 
castronul pentru salată şi tacâmurile. Ea le luă cu o mână, apucă 
vasul de sticlă pentru sos cu cealaltă mână şi se îndreptă către 
bucătărie. Dar totul era în echilibru instabil. 

— Atenţie, Alex... 

Vocea lui gravă, răsună chiar în spatele ei. Nervii lui Alex 
erau aşa de încordaţi că se răsuci din instinct. Sam întinse mâna ca 
să reţină edificiul mişcător din mâna ei. Dar prea târziu. Şi urmă 
dezastrul. Se prăbuşiră farfuriile, salatiera, vasul pentru sos, cu un 
zgomot dezolant de sticlă şi porțelan prefăcute în cioburi. 

— Oh, nu... 

Alex contemplă singura farfurie rămasă intactă între degetele 
ei crispate. Era salată peste tot, sos pe pereţi, roşii pe covor, 
formând deja o aureolă de ulei. Tânăra femeie, consternată, lăsă 
ochii în jos. Nici nu mai îndrăznea să întâlnească privirea lui Sam. 
Un asemenea prăpăd... „Eşec pe toată linia, sărmana mea Alex“ îşi 
spuse în gând. Ea care a vrut să ofere o masă admirabilă, 
deosebită care să-l facă pe Sam să dorească să petreacă cât mai 
mult timp cu femeia ce trăia sub acoperişul lui. Tot ceea ce reuşise, 
de fapt, era să-l dezguste definitiv de „măruntele bucurii de fiecare 
zi“! 

Oh, nu!... Nu era să înceapă să plângă ca să încoroneze totul! 
Şi Sam care rămăsese nemişcat, privind-o fără să spună nimic 
fiindu-i poate milă de ea văzând-o cât era de ridicolă! În timp ce pe 
el nimic nu părea să-l atingă! Rămânea stăpân pe sine, mai 
puternic, mai viril, mai seducător... 


Dacă pleca acum, nu putea să nu-i dea dreptate. Nu se vor 


mai revedea probabil săptămâni întregi. Totul va fi mai rău ca 
înainte. 

— Eu, eu am să curăţ imediat, Sam, spuse tânăra femeie cu o 
voce tremurândă. 

— Hei, Alex... 

Ea îi întoarse spatele zguduită de blândeţea, de gentileţea din 
vocea lui. O viitoare mamă de douăzeci şi cinci de ani, plângând cu 
lacrimi fierbinţi, ca un copil. Sam probabil că era îngrozitor! 
Lacrimile începură să curgă mai puternic, când deodată ea simţi 
căldura mâinilor lui pe umăr, masajul uşor al degetelor lui Sam, pe 
ceafă. El se aplecă, îşi puse buzele pe părul ei, lângă ureche. La 
capătul puterilor, Alex se lăsă pe spate lipindu-se de el, şi simţindu- 
se dintr-odată, uşoară şi protejată în menghina braţelor lui. 

— Îmi pare rău, aşa de rău... Trebuie într-adevăr să fii stupid 
casă... 

— Încetează să te mai scuzi. Nu e altceva decât... 

— Un dezastru! 

Tânăra femeie ar fi vrut să închidă ochii, să savureze 
îmbrăţişarea lui, dar nu vedea decât farfuriile sparte, cioburile, 
roşul insolent al sosului ce stropise tapetul şi foile verzi de salată 
risipite în cele patru colţuri ale camerei. 

Sam îi mângâia braţul şi suspinele ei începură să se 
potolească. 

— Eu am tendinţa să văd partea bună a lucrurilor. Speram ca 
o mică, să-i zicem, catastrofă, ca aceasta să se producă... 

Alex se răsuci către el, uimită, uitând lacrimile care-i brăzdau 
obrazul. 

— Ce spui? Nu înţeleg... 

Sam o strânse mai aproape, lăsându-şi buzele să rătăcească o 


clipă pe buzele ei. 


— Îmi spuneam că o ocazie se va prezenta, în sfârşit... O mică 
dramă ca să pot să te iau în braţe, să te consolez... să te sărut din 
nou, să-ţi usuc lacrimile... 

Ochii lui Sam erau imenşi şi o atrăgeau în adâncurile lor, îi 
deschideau poarta unui univers infinit care excludea tot restul. 
Cum ar fi putut ea să nu răspundă sărutului lui? Mult timp după 
aceea, buzele porniră în derivă, se aşezară pe obrazul, pe gâtul ei, 
pe pleoapele ei umede. 

— Sam... 

Alex îşi lăsă degetele să alunece în părul lui Sam. O ameţeală 
delicioasă o cuprindea în valuri succesive, îi risipea temerile. Sub 
mâinile lui Sam ea nu mai era decât un freamăt lung, un tăciune 
arzând. 

Era atât de multă vreme de când îl aştepta, de când îi era dor 
de el, trup şi suflet, ziua şi noaptea... Mâinile lui Sam se aşezară pe 
şoldurile ei, şi o lipiră cu putere de trupul său. 

— Alex... A fost nesfârşit de lung timpul fără tine... prea 
lung... intolerabil... 

Tânăra femeie închise ochii. Deja realitatea exterioară se 
risipea, dispărea în neant. Nu mai exista alt loc pe lume, nu mai 
exista altceva decât el, decât braţele lui. Nicio altă ocrotire, niciun 
alt azil decât îmbrăţişarea puternică a lui Sam. Sam care acum o 
purta, cu capul pe umărul lui, către camera sa, către patul unde 
atâtea nopţi ea visase că va fi lângă el. 

Alex deschise ochii şi îi văzu chipul deasupra chipului ei. 
Ochii lui păreau negri în penumbră; niciun surâs nu îmblânzea linia 
dură a buzelor sale. Şi el o privea... o privea ca şi cum ea era chiar 
destinul care îl ţinea prizonier pentru totdeauna. Cât de departe 
vedea în ea! Până în adâncul fiinţei sale, acolo unde nu mai era 


poate nici Marie, nici Alex, ci pur şi simplu o femeie tremurând de 


dragoste pentru el, arzând de pasiune. 

Dar din nou buzele lui Sam atinseră buzele ei. Şi ea încetă să 
se mai teamă de ceea ce ar putea să citească în ea, încetă să se 
mai teamă de privirea lui pătrunzătoare. Acum, Sam îi desfăcu 
fermoarul rochiei ca să-i elibereze umerii, bustul. Gura lui cobori 
de pe gât mai jos, dând la o parte dantela care-i acoperea încă 
rotunjimea generoasă a sânilor. Simţind căldura ameţitoare a gurii 
lui, Alex se arcui ca să se lipească mai mult de el, să-l simtă mai 
aproape. Nu mai voia să mai fie nimic între ei, nicio separație, nicio 
barieră. Mâinile lui Sam îi apucară şoldurile. Va fi a lui, ea se 
dăruia, fără jenă, fără ruşine, total acestui bărbat - bărbatul ei - 
cel pe care-l aştepta dintotdeauna... 

Şi atunci răsună puternic soneria telefonului. Repetându-şi 
strident apelul sonor. Ca pentru a nega evidenţa, Alex îşi răsuci 
capul de la dreapta la stânga, şi îşi auzi buzele murmurând: „Nu 
„nu, nu...“. Dar Sam se imobilizase deja, îl simţea ascultând atent. 

— E telefonul tău, Sam, şopti atunci tânăra femeie. 

Trăsăturile lui se crispară când se depărtă de ea, când braţele 
i se desprinseră de pe trupul ei. 

— Trebuie să răspund. Poate că e spitalul. Rămâi aici, te rog. 
Mă întorc îndată. 

Tânăra femeie rămase nemişcată pe pat urmărindu-l cu ochii. 
Bătăile inimii ei, puternice, dezordonate, se propagau în toată 
fiinţa sa, ca o muzică a dragostei. Alex îşi regăsi cu greu 
răsuflarea. Deodată fu conştientă de corpul ei gol şi se ridică brusc 
din pat. Rochia pe care o călcase cu atâta grijă nu mai era decât un 
veşmânt inform, mototolit. Cu obrajii arzând deschise un sertar, 
scoase un tricou şi un jeans. Repede... Trebuia să şteargă imaginea 
ei de mai înainte, să facă să dispară acea femeie înflăcărată, plină 


de pasiune, frenetica ei dorinţă de dragoste. 


Sam vorbea în continuare la telefon cu o voce liniştitoare, 
calmă. Trebuia să plece desigur, un pacient avea nevoie de îngrijiri 
imediate. Dar îi auzi paşii. Revenea. Cuprinsă de panică, Alex ieşi 
afară din cameră şi se rezemă de uşa închisă. Oh, pentru ce, 
pentru ce lăsase lucrurile să ajungă aici? El va crede... va crede că 
îl iubeşte! Ştia de acum înainte că Alex Houseman nu se gândea 
decât să-l acapareze, să-l prindă în plasa ei, să-i fure libertatea! 

Văzând-o, Sam se opri brusc şi o contemplă îndelung în 
tăcere. Focul dorinţei i se stinse în ochi. Dar nimic în expresia lui 
nu permitea să ghiceşti ce gândea. El aştepta. O explicaţie, o 
justificare pentru un comportament pe care-l considera, cu 
siguranţă, de neiertat. A se refuza acum după ce fusese pe punctul 
de a se dărui... 

— Sunt dezolată, Sam, nu... 

Dar de ce el nu zicea nimic? Ea încercă să explice cu o voce 
abia auzită: 

— Nu pot... Aş vrea să înţelegi. Nu pot! Pentru ca prezenţa 
mea aici să fie acceptabilă... Da, nu mă îndoiesc că oamenii 
gândesc că... Dar cel puţin eu îmi ştiu conştiinţa curată. Ştiu că 
şederea mea aici este un lucru fără pată, un lucru inocent. 

Un fulger străluci o clipă în ochii lui întunecaţi. 

— Inocent? Ce idee îţi faci tu despre viaţă, Alex? Tu consideri 
că actul dragostei este o crimă, un păcat? 

Ea vru să vorbească dar niciun sunet nu trecu pragul buzelor 
sale. În capul ei domnea un vacarm atroce. Un concert de voci 
amestecate, din ce în ce mai sonore. Vocea neliniştită a tatălui ei, 
vocea atât de ascuţită a lui Fanny, râsul scandalizat al lui Emily. 

Apoi vocea lui Sam, tăcerea lui Sam de acum, Sam care îi 
întorcea spatele şi pleca. 


— Sam... 


Dar el nu mai era acolo. Apăsându-şi tâmplele cu degetele, 
tânăra femeie aşteptă. Dar uşa de la intrare nu se auzea, nu se 
auzea nici zgomotul motorului maşinii. Alte zgomote o făcură pe 
Alex să iasă din amorţire; al apei care curge, al veselei mânuite cu 
stângăcie. Sam se ocupa cu repararea stricăciunilor pe care ea le 
făcuse... Cât de trecătoare fusese dorinţa lui! O dorinţă fizică şi 
atât, probabil uitată deja! Alex ezită, se gândi la articolul pentru 
ziar pe care-şi făgăduise să îl termine. Dar era inutil să îşi 
închipuie că va fi în stare să scrie un rând măcar după ce se 
petrecuse... 

Până la sfârşit paşii. O purtară singuri către bucătărie. Sam 
era acum în sufragerie ocupat să şteargă de pe pereţi petele cu o 
cârpă umedă. 

— Nu vei reuşi să faci să dispară petele cu asta, îi spuse cu o 
voce stinsă. 

Sam se întoarse către ea. 

— Dar cum trebuie să procedez? 

— Stai puţin, vin să te ajut şi am să-ţi arăt. 

Timp de o oră munciră alături, curăţând totul. Fără să-şi mai 
spună nimic. Apoi, s-au dus la culcare, fiecare în apartamentul său. 
Şi pentru Alex a fost noaptea cea mai lungă, cea mai tristă, cea mai 


apăsătoare, de când se ştia. 


XXX 


Tânăra femeie rămase uluită când Sam o sună a doua zi, spre 
sfârşitul dimineţii. Vocea lui era plină de căldură” complice, ca şi 
cum nimic nu s-ar fi întâmplat! Era, fără îndoială, omul cel mai 
magnanim pe care-l purtase pământul vreodată... 


— Vrei să cinăm împreună în seara asta, Alex? Acum eu sunt 


cel care invită. 

Cu un surâs pe buze, tânăra femeie îşi îndreptă privirea spre 
fereastră. În câteva secunde, cerul devenise mult, mult mai 
albastru... 

— Ai intenţia să pregăteşti tu masa? 

— Iată o întrebare de-a dreptul masochistă! Nu, ai noroc, mă 
mulţumesc să te invit la restaurant. E mult mai bine să limităm 
riscurile. Fiindcă şi eu mă simt în stare să sparg un maldăr de 
farfurii, să ştii. 

Alex izbucni în râs. 

— Crezi deci că e mai sigur la restaurant? 

— Sunt absolut convins. 

Şi Neil, e şi el invitat? 

La celălalt capăt al firului se făcu tăcere o clipă. 

— Neil? A, da, şi Neil, fireşte. 

Oarecum dezamăgită, Alex puse receptorul în furcă. În seara 
asta se va îmbrăca altfel. Un ansamblu jachetă pantalon, poate. În 
orice caz ceva mai puţin sugestiv şi provocator ca rochia purtată în 
ajun. Fiindcă Neil va fi cu ei. Nu mai putea spera la clipe de 


intimitate, la sărutări... 


Profesorul de matematică al lui Neil nu mai contenea cu 
elogiile la adresa elevului său. Adolescentul trecuse examenul cu 
mult succes şi astfel a putut să se înscrie din luna august la un curs 
de electronică. Trebuia recunoscut că meritase să reuşească. Nu 
era văzut tot timpul decât cu o carte în mână. Şi când era prezent 
la mesele la care fusese invitat de Sam, conversațiile mai 


totdeauna ajungeau la ecuaţiile cu multiplii variabili sau la 


subiecte dătătoare de dureri de cap de acelaşi fel! 

Obişnuinţa de a lua cina în trei fusese stabilită printr-un fel de 
acord tacit. De două sau trei ori pe săptămână Sam îi invita la 
restaurant. Spre marea disperare a lui Alex, de altfel. Tânăra 
femeie trebuia să poarte veşminte mai ample şi acum se temea mai 
mult ca oricând de întâlniri neplăcute cu gurile rele ale oraşului. 
Deşi tatăl ei o rugase să vină din nou la slujbe, la biserică, din 
acelaşi motiv ea nu avusese curajul s-o facă. Uneori o zărea pe 
mama ei pe stradă. Dar avea grijă ca de fiecare dată să se 
strecoare pe o alee ca să nu poată fi văzută, evitând astfel 
întâlnirea lor. 

Într-o zi, acasă la Sam, când tocmai aducea supa la masă şi nu 
erau prezenţi decât Neil şi ea, acesta privind-o, făcu ochii mari 
dându-şi seama abia atunci de starea ei. 

— Tu aştepţi un copil, Alex? 

— Da, Neil, sunt gravidă, spuse ea după ce puse cu mâinile 
tremurând castronul cu supă pe masă. Ar fi vrut să fugă, să evite 
să răspundă, dar nu avea ce face. 

Adolescentul duse lingura la gură, ezită... 

— Este copilul lui Sam? 

Desigur că aceasta era întrebarea pe care toată lumea şi-o 
punea! Tânăra femeie îşi muşcă buzele. Sam fusese foarte clar... 
Voia ca acest lucru să se ştie... Cu obrajii roşii ca focul, Alex dădu 
din cap afirmativ. Apoi îşi plecă ochii spre farfurie şi nu văzu 
zâmbetul plin de încântare care înflorise pe faţa lui Neil. 

Alex se simţea teribil de jenată! Să accepte în teorie să devină 
mamă celibatară era un lucru. Să-şi vadă corpul schimbându-se şi 
forma, proclamând evidenţa, era cu totul altul. Să înfrunte privirile 
cercetătoare, uimite, batjocoritoare ori dezaprobatoare nu putea, 


nu era în stare! Venise timpul să plece din oraş, într-adevăr, asta 


era soluţia. Să părăsească oraşul şi să se instaleze într-un loc în 
care rotunjimile siluetei sale să nu intereseze şi să nu însemne 
nimic pentru nimeni... 

Cu toate că erau plăcute, se temea de ieşirile în oraş, 
săptămână de săptămână, în schimb, tânăra femeie prinsese gustul 
serilor petrecute în trei, în liniştea casei lor. Sam găsise un 
magnific joc de şah vechi într-un magazin de antichităţi şi îi intrase 
în cap să înveţe să joace. Neil, care se interesa de tot ce făcea 
Sam, hotărâse să deprindă şi el tainele jocului de şah cu aceeaşi 
ocazie. 

Promovată la rangul de profesor, Alex le explica cu răbdare. 
Şi le dirija mişcările pieselor. Când au făcut unele progrese, ea 
căută să-şi ocupe mâinile şi reuşi să facă un mare pas în pregătirea 
pentru rolul de mamă. Riscă o vizită în oraş, intră într-o mercerie şi 
cumpără diferite culori de lână. Şi în fiecare seară ea mai adăuga 
câteva rânduri la o minusculă hăinuţă pentru un bebeluş, fără ca să 
piardă din ochi mişcările pieselor pe tabla de şah. Din când în când 
Sam ridica ochii şi ochii lor li se întâlneau. Ea descoperea atunci în 
privirile lui o căldură, nouă. Lui Sam îi plăcea mult să o vadă astfel, 
pregătindu-se liniştită pentru venirea pe lume a copilului lor. 

Neil şi Sam nu uitau niciodată să o întrebe cum merge cartea 
pe care o scria. Ei urmăreau îndeaproape felul în care progresa 
povestirea şi nu se lăsau rugaţi pentru a-i da sugestii. Într-o seară, 
Alex rămase pe gânduri. 

— Sunt în pană de inspiraţie pentru cea de a treia crimă. Într- 
adevăr nu ştiu în ce fel să-l fac să moară pe omul acesta. 

Sam deplasă calul. 

— Injectează-i o seringă de aer în vene. E radical! 

— Imposibil. Pentru asta ar trebui să fie într-un spital. 


— Atunci electrocutează-l, sugeră Neil, cu entuziasm. 


Tânăra femeie dădu la o parte lucrul şi andrelele şi se 
încruntă. 

— Hei, fi atent la partidă, Sam! Deplasând calul l-ai pus pe 
Neil în poziţie de şah. 

Neil mârâi contrariat. Alex surâse şi îşi reluă andrelele. 

— la spune, Neil, cum ar trebui să procedez ca să-mi 
electrocutez viitoarea victimă? 

— Va fi suficient să schimbi câteva circuite la maşină. Şi dacă 
vrei, am putea să face o încercare pe maşina lui Sam. Cu câteva 
fire electrice... 

Sam mută triumfător un pion. 

— Şah şi mat, bătrâne! Şi te previn că dacă îndrăzneşti să 
atingi măcar un şurub la maşina mea, Alex se va regăsi cu un 
cadavru adevărat în braţe! 

Tânăra femeie adora aceste momente de destindere, cu 
conversațiile lor şi amuzante şi serioase, cu râsul nebun care-i 
cuprindea adesea. lar sugestiile lui Sam şi Neil îi stimulau 
imaginaţia, aşa încât intriga romanului ei se desfăşura parcă de la 
sine, cu o facilitate uimitoare. 

Sam continua să aibă grijă de ea. Îi supraveghea alimentaţia, 
insista mereu să se programeze la doctorul Box pentru vizite de 
control. Dar Alex tot amâna acest lucru, spunând, de fiecare dată, 
că se va duce săptămâna viitoare. Tânăra femeie nu mai ieşea 
aproape deloc din casă, în ultima vreme. Neil, totdeauna foarte 
serviabil, îi cumpăra ceea ce avea nevoie. Poate chiar mai mult 
decât Sam, adolescentul era foarte atent, avea grijă de ea. La 
jumătatea lui august, ghipsul de la mână îi fu dat jos şi Michael 
MacAvoy acceptă să-i dea de lucru câte două ore pe zi în atelierul 
lui. 


Câteodată, Alex îl vedea pe Neil întunecându-se la faţă, 


neliniştit, când se gândea la sentinţa care va fi dată în procesul 
său. Sam îl bătea atunci pe umăr. 

— Nu te mai frământa atât. Spune-ţi că ai făcut tot ce ţi-a stat 
în putinţă ca să influenţezi favorabil curtea. Acum, nu-ţi mai 
rămâne decât să te laşi în grijă stelei tale norocoase. 

O stea norocoasă care avea un nume: Samuel Dempsey, îşi 
spunea cu emoție Alex. Ea ştia cât se zbătea ca să pledeze cazul 
protejatului său. Se dusese chiar să-l vadă pe pastorul Houseman, 
tatăl ei, pentru a-i cere să-l sprijine în momentul procesului... 

Într-o zi, când lucra la maşina de scris, Alex auzi uşa de la 
intrare a lui Sam, deschizându-se în mijlocul zilei. Câteva secunde 
mai târziu răsună zgomotul unor labe de câine pe parchetul de la 
intrare. Uluită, ea îşi lăsă pagina neterminată şi se grăbi să vadă ce 
se întâmplă. Sam stătea în prag, puţin jenat, cu un imens Saint- 
Bernard, aşezat lângă el. 

— Ei bine... un nou invitat, Sam? După mine şi Neil, ai găsit 
acum un câine pierdut, fără stăpân. Şi ce câine... 

— Nu prea poate trece neobservat, mi se pare... Dar am un 
pacient foarte bolnav. Şi nu poţi să-ţi imaginezi Alex, cât se 
zbuciuma gândindu-se ce se întâmplă şi ce se va întâmpla cu 
câinele lui. Şi, într-un moment de neatenţie, i-am promis că voi 
avea grijă de câinele pe care îl iubea aşa de mult. Şi iată-l... Vecinii 
care se angajaseră să-l ţină au decis că acest biet animal are o prea 
mare poftă de mâncare. Şi atunci, adio Saint-Bernard! 

Alex, văzând figura spăşită a lui Sam, îşi reprimă cu greu 
râsul gata să izbucnească. Se aplecă să mângâie câinele pe cap. 

— Nu prea e de mirare! Ascultă, cred că a rămas o porţie 
bună din mâncarea cu carne de aseară, în frigider. Putem să-l 
hrănim cu asta până vom lua măsuri. Voi cumpăra câteva cutii cu 


hrană pentru câini după-amiază. 


Inima tinere femei începu să bată cu putere când mâna ei 
atinse mâna lui Sam care şi el mângâia câinele. 

— Şi „mititelul“ are un nume? 

— Maxwell! 

— Sărmanul! Ce nume îngrozitor! Eu am să-l strig Max. 

Îi dădură lui Max să mănânce în bucătărie înainte să-l lase 
liber în grădiniţa din spatele casei. Apoi Alex îl însoţi pe Sam până 
la maşină. Înainte să se aşeze la volan el o apucă de braț cu o 
fermitate neaşteptată. 

— Când ai de gând să te duci la consultaţie la doctorul Roy 
Box? Nu poţi să amâni la nesfârşit, ştii asta... 

— Dar... dar nu e nicio grabă. Mă simt foarte bine. 

— Asta nu e un motiv, controalele trebuie făcute. Alex, sunt 
neliniştit în privinţa ta. Te ascunzi ca o criminală. De câteva 
săptămâni nu ai mai ieşit din casă şi nu te-am mai văzut vorbind cu 
nimeni în acest oraş în afară de Karin şi de Michael MacAvoy. 

Tânăra femeie ar fi vrut să fugă de lângă el dar privirea lui 
Sam o ţinea prizonieră. 

— Toţi mă cunosc Sam. Nu ştiu cum să-ţi explic dar pentru 
ei... pentru ei, eu sunt diferită. Ei m-au considerat astfel totdeauna 
şi m-au tratat ca atare. Încă din şcoală când ceilalţi copii decideau 
să facă vreo poznă sau ceva interzis, Toată lumea era convinsă 
dinainte că cu nu voi fi alături de ei, că nu voi participa la 
escapadă. Am impresia că în prezenţa mea îşi supravegheau chiar 
şi vocabularul ca să nu le scape vreo expresie mai necuviincioasă. 
Şi acum, toţi mă aşteaptă la cotitură, gata să se repeadă asupra 
mea de cum vor descoperi că am făcut un pas greşit... şi... 

Descurajată, Alex ridică din umeri. Nu găsea cuvintele cele 
mai potrivite, nimic nu părea să justifice jena şi temerile ei în faţa 


lui Sam. Dar cum ar putea el s-o înţeleagă? Acolo unde ea alesese 


să se ascundă, el, dimpotrivă, alesese să iasă în faţă, să se bată. 
Singuratici, şi unul şi altul, făceau parte totuşi din două lumi 
diferite. 

— Ştii ce cred eu, Alex? Că toţi vor fi uşuraţi şi mulţumiţi să 
descopere că tu eşti umană, în ciuda aparenţelor. Şi nu e de mirare 
că „te aşteaptă la cotitură“ după cum zici. Pentru că până acum ai 
trăit o existenţă anormală, total rigidă. Ei speră că vor detecta la 
tine semne de umanitate, o dovadă că şi tu eşti supusă greşelii, că 
şi tu te poţi înşela, că eşti făcută din carne şi sânge ca şi ei. 

Cu un gest plin de amărăciune, tânăra femeie netezi pe 
pântecele ei larga cămaşa bărbătească sub care îşi ascundea 
formele mult rotunjite în ultima vreme. 

— Ei bine, semne destul de vizibile au, nu crezi? Nu s-ar putea 
spune că fac economie de dovezi, dimpotrivă! mai supusă gregşelii 
decât mine e greu de găsit! 

— Oh, Alex, te rog, nu te mai acuza! îţi închipui că viaţa 
tuturor acestor oameni este aşa de transparentă, aşa de pură încât 
ei ar putea s-o dezvăluie fără teamă în public? Inocenţa este o 
mască, o prefăcătorie. Chiar Emily Derringer a ta, cea fără pată şi 
fără cusur, model al virtuţilor creştine pentru tine, sunt pe deplin 
convins că ascunde ceva în trecutul ei. 

— Glumeşti? Emily n-a comis niciodată nici cea mai mică 
eroare în viaţa ei. E chiar de neconceput ideea că ea ar fi putut 
greşi! 

O disperare adâncă o copleşi pe Alex. Şi faptul că îşi adusese 
aminte de Emily, de toate ororile pe care ea le va răspândi pe 
seama fiicei pastorului Houseman! Nu, nu ar fi putut suporta! Sam, 
Karin, Neil, o tor considera laşă, dar cu atât mai rău. Ea nu se 
simţea capabilă să meargă aplecată sub greutatea dezaprobării 


generale, să fie arătată cu degetul pe stradă, să surprindă râsetele 


batjocoritoare, privirile fixate pe pântecele ei! 

Văzând-o cu ochii plini de lacrimi, Sam îşi trecu nervos mâna 
prin păr. 

— Nu te zbuciuma în felul acesta, Alex. O să vorbim despre 
toate acestea mai târziu. Cel mai urgent acum este să te 
programezi pentru o consultaţie la doctorul Roy Box. Eşti 
însărcinată, ţine cont de starea ta. Există examene de făcut, 
analize de efectuat. 

— Am să mă duc, Sam. 

— Aşa îmi spui de fiecare dată. Dar acum vreau să-mi 
precizezi exact când. Nu mai poate fi vorba să mai amâni. 

Tânăra femei păli brusc. 

— Tu crezi că e vreo problemă? Cu copilul...? 

— Nu, nicidecum! Nu asta mă preocupă, dar... 

Vocea lui se îmblânzi deodată: 

— Nu te nelinişti, Alex. Sunt sigur că totul merge bine. Dar 
asta nu înseamnă că nu trebuie să te duci la doctorul Box. Orice 
sarcină trebuie urmărită îndeaproape până la termen. Este o 
precauţie indispensabilă. 

Emoţionată de solicitudinea şi căldura din privirea lui, tânăra 
femeie îi atinse uşor braţul. Ar fi vrut atât de mult să fie o femeie 
curajoasă aşa cum el dorea... 

— Îmi pare rău, Sam. Dar nu pot să mă duc în clinică, să o 
salut pe doamna Bramsley, să mă aşez în sala de aşteptare, sub 
ochii tuturor... Nu am în mine forţa să continui astfel... 

De data aceasta Sam a fost cel care s-a albit la faţă. 

— Şi acum, adevărul, Alex; ce încerci să-mi spui? E prea 
târziu ca să întrerupi sarcina. Riscurile sunt prea mari. Şi chiar 
dacă ai găsi un doctor dispus să... 


— Nu! Nu, Sam, nu e vorba de aşa ceva! aproape că strigă 


tânăra femeie. Copilul acesta, îl doresc, îl doresc din tot sufletul. 
Numai că... numai că aş dori să fiu cât mai departe de acest loc. La 
mii de kilometri, dacă ar fi posibil. Aş vrea să trec pe străzi şi să 
am certitudinea că nu am să întâlnesc decât chipuri necunoscute. 
Să nu mai simt greutatea asta de acum de pe umeri, să pot să ies 
liniştită din casă, să merg cu capul sus... 

Mâinile lui Sam se crispară pe portieră. 

— Oamenii nu sunt monştrii, Alex. Ei vor veni, vor cleveti, 
desigur. Dar comentariile lor nu vor fi nici mai aspre nici mai puţin 
aspre decât acelea pe care le şuşoteau în spatele tău atunci când 
tu erai încă respectabila fiică a pastorului. lar persoanele care 
contează - adevărații prieteni - ei nu-şi vor schimba atitudinea faţă 
de tine, nu te vor condamna. Nu fugi, Alex! Nu am să te împiedic 
„Ştiu că nu este în puterea mea. Am să te ajut chiar, dacă aşa vei 
hotărî. Însă va fi o falsă soluţie. Povara cea mai grea de purtat, nu 
o laşi niciodată în urma ta, Alex. Şi dacă îţi spun asta e fiindcă o 
ştiu prea bine, din experienţă... 

Sam părea atât de ostenit... Ea se gândi la toate acele nopţi 
fără somn, întrerupte din cauza urgenţelor nocturne, la cele două 
ceşti de cafea prea tare pe care le bea în picioare la bucătărie, 
înainte de a se repezi la clinică. Cel puţin, dacă ar fi lăsat-o să aibă 
grijă de el, să-i prepare micul dejun dimineaţa, să-l mângâie pe 
frunte câteodată... 

Mobilul pe care Sam îl ţinea totdeauna în buzunar începu să 
sune insistent. El închise ochii şi faţa i se contractă exprimând 
suferinţă. 

— Reflectează, Alex. Gândeşte-te la ce laşi în urmă plecând. 
Familia ta e aici. Fiinţe care te iubesc. Eu pot să-ţi spun multe 
despre singurătate, să ştii! E un lucru pe care-l cunosc prea bine. 


Şi tu nu eşti făcută să trăieşti fără rădăcini, fără prieteni, fără... Nu 


pleca departe de toţi cei care au nevoie de tine. 

— Familia mea nu are... 

El îi puse un degete pe buze. 

— Nu spune asta, îngerul meu. Lasă-le timp să îşi revină. 
Trebuie să plec acum. Dar promite-mi să nu acţionezi în niciun fel 
înainte ca noi să mai stăm de vorbă. Da? De acord? 

Tânăra femeie nu izbuti să-i mai răspundă ceva. Motorul 
maşinii îi acoperea deja vocea... Cu lacrimi în ochi, Alex se întoarse 
cu paşi lenți către casă. Câinele se întinsese liniştit la soare în mica 
grădiniţă, şi era aproape adormit. Cu un suspin adânc ea se aşeză 
în faţa maşinii de scris, aşternu câteva rânduri. Soneria de la 
intrare se făcu auzită. Se ridică să răspundă apoi se aşeză iar. Nu 
era nicio persoană din lume pe care ar fi vrut să o vadă în acel 
moment. 

Alex îşi luă capul în mâini. Aici viitorul îi era închis, nicio 
perspectivă nu i se mai oferea. Cât timp încă va mai trebui să se 
ascundă de lume? Lucrul cel mai rău era faptul că nu-i păsa, că nu 
simţea nevoia să mai vadă pe nimeni. Întreaga ei viaţă gravita 
acum în jurul lui Sam. El singur conta în ochii ei. Compania lui Neil 
îi era binevenită fiindcă împărtăşeau aceeaşi pasiune: Sam. Zi şi 
noapte tânăra femeie îl aştepta, pândea întoarcerea lui, căuta în 
privirea lui semnele de dragoste pe care nu era sigură că ştia să le 
recunoască. 

Dar Sam se complăcea în singurătate, aşa părea. Ce 
acceptase din partea ei, până acum? Nici cel mai mărunt lucru! Cu 
o seară înainte, Alex îi propusese să-i coasă nasturele rupt de la 
cămaşă, dar Sam ridicase din umeri spunând că desigur ea avea 
lucruri mai importante de făcut decât să se ocupe de persoana lui. 
Nu, Sam nu avea nevoie de ea. Poate doar fizic. Fizic el o dorea; 


privirile incandescente pe care le simţea întârziind asupra ei, 


adeseori, dovedeau acest lucru... Alex îşi apăsă degetele pe 
pleoapele fierbinţi. Dacă i-ar întinde braţele, el ar strânge-o la 
piept şi ar face dragoste cu ea, cu aceeaşi ardoare ca şi prima dată. 
Dar tânăra femeie se gândi că dacă ar cădea în braţele lui acum ar 
fi mult mai rău. Dragostea ei ar deveni sclavie! Ar sfârşi prin a-l 
implora să o iubească, să trăiască alături de el, să n-o mai 
părăsească niciodată! Dar nu avea dreptul să facă asta! Pentru că 
ea purta copilul lui, Sam ar fi fost de acord. Doar declarase în faţa 
părinţilor ei, în cursul acelei scene teribile, că era gata să-i facă pe 
plac, să cedeze în faţa exigenţelor ei! Gata să-i dea totul. În afară 
de dragostea lui! În această situaţie căsătoria cu Sam ar fi o 
greşeală, un „contract“ înşelător, din care ea nu putea decât să 
piardă. Căci absenţa dragostei, o va face să sufere cumplit în timp, 
o va sfâşia, o va distruge. Şi va rămâne cu braţele întinse, către 
omul de alături care, mai mult ca oricând, se va ţine departe, nu va 
lăsa să fie atins... 

Nu, nu mai era altceva de făcut! Trebuia să plece. Să rămână 
demnă. Lexie, mătuşa ei, îi va face cu siguranţă un loc în casa sa, 
cu generozitatea care o caracteriza. Şi dacă Lexie se afla cumva 
departe, în călătoria pe mări cu acel necunoscut cu nume 
imposibil, fără îndoială că îşi va pofti nepoata să se instaleze în 
locuinţa ei. Era o soluţie simplă şi practică, în definitiv. 

Dar cât de mult îi va lipsi Sam! I se păruse seara trecută. În 
timp ce juca şah, că simte în ea o mişcare abia perceptibilă Copilul! 
Copilul lor! Fusese gata să îi vorbească lui Sam despre asta. Şi el 
desigur că i-ar fi pus mâna pe pântece; degetele lor s-ar fi împletit, 
ar fi schimbat un surâs... 

„Îl iubesc“ îşi spuse ea, cu nasul lipit de geam, privind câinele 
care se învârtea prin grădiniţă. Vă iubesc pe toţi, pe tine, Sam, pe 


adolescentul pe care l-ai luat sub aripa ta ocrotitoare şi chiar şi pe 


acest animal pe care l-ai adoptat...“ Dar aceste cuvinte, rostite în 
gând, tânăra femeie ştia că nu le va pronunţa niciodată cu glas tare 
ci le va păstra în sufletul ei, vor fi încă un secret al singurătăţii 
sale. 

Alex se ridică şi se îndreptă spre telefon ca un automat. 
Trebuia să rezolve o mulţime de probleme. Să-şi rezerve un loc pe 
feribot. Să se programeze pentru o consultaţie la doctorul Box, 
chiar înainte de plecare. Sam ţinea atât de mult să facă asta. Şi 
opinia celorlalţi nu mai conta de acum înainte. 

Odată rezolvate aceste demersuri, Alex îşi umplu o cană cu 
lapte şi urcă cu paşi lenți în camera lui Sam. Cămaşa era exact 
acolo unde se gândea că poate fi; îndesată în fundul unui sertar. 
După ce descoperi nasturele în buzunarul cămăşii, ea puse aţa în 
ac. În calitatea sa de chirurg, Sam mânuia, probabil, mai bine acul 
decât ea. Oricum ea voia să facă asta pentru el. Pentru ultima oară. 
Ca un mic semn de adio, acela pe care-l schiţezi în gol, când 
persoana căreia îi e adresat a rămas undeva departe. 

După ce nasturele va fi cusut, va spăla cămaşa, o va călca cu 
grijă şi o va aşeza pe patul lui. Şi apoi va începe să îşi facă 
bagajele. Era bine să se ocupe de ele chiar atunci, imediat, cât 
timp se simţea încă anesteziată, pe jumătate moartă. Iar în seara 
asta, spre norocul ei, erau invitaţi la masă, toţi trei la Karin şi 
Michael. Aşa că nu vor avea niciun moment între patru ochi, ea şi 
Sam. Ceea ce îi va permite să aştepte până a doua zi dimineaţă, ca 
să-i spună ce hotărâse. 

Această confruntare era atât de dureroasă pentru ea, încât o 
va amâna cât mai mult, o va lăsa pentru ultima secundă. 

Michael MacAvoy se aplecă şi cu un gest afectuos ciufuli 
buclele roşcate strălucitoare ale soţiei sale. 


— Din prima clipă, văzând-o pe Karin, a fost, precum se 


spune, „dragoste fulgerătoare“! Trebuie să mărturisesc că 
spectacolul în care mi s-a înfăţişat merita să fie privit. Dreaptă, ea 
cu cei o sută şaizeci de centimetri ai înălţimii ei, între doi pe scări, 
doi lungani solizi, două namile! Aceşti doi uriaşi erau aşa de furioşi 
încât am crezut că o să se omoare pe loc. O înfricoşătoare 
înfruntare între titani. Şi iată că micul David, Karin, aici de faţă, a 
reuşit un miracol; i-a calmat pe cei doi Goliat, gata să se strângă de 
gât pentru un câine! 

Alex, care cu greu se putea concentra asupra conversaţiei, 
remarcă ultima frază. 

— Să se strângă de gât... da... E uimitor, când te gândeşti că 
n-a fost niciodată o crimă în acest mic port. Îţi aduci aminte de 
noaptea în care am venit, aici, la voi, Karin? Era o noapte neagră. 
Nicio lumină de nicăieri... Numai umbra mişcătoare a vaselor, 
clipocitul valurilor... Ah, locul este ideal! Cred că am să omor pe 
cineva, în port, într-una din zilele astea... 

Stupefiat, Michael făcu ochii mari. Sam se grăbi să îl 
liniştească. 

— Alex e o persoană foarte sângeroasă dar numai în 
imaginaţie. În viaţa reală îşi stăpâneşte destul de bine impulsurile 
ucigaşe... 

Zâmbind, cu o expresie complice pe faţă, el căută privirea 
tinerei femei. Dar ea întoarse capul prefăcându-se absorbită în 
contemplarea portului. Să-i răspundă la zâmbet acum, ar fi fost mai 
rău decât o minciună, gândi Alex. Îşi simţea sufletul atât de 
întunecat! Pentru ce îi era ruşine să i se adreseze, să-i spună 
măcar câteva cuvinte, ca şi cum se pregătea să-i înşele încrederea, 
să-l trădeze? Tânăra femeie încercă să mănânce, dar nu izbuti. 
Sam care o privea se întunecă la faţă. Aşteptase de la ea un gest, o 


vorbă, un semn, pândea un răspuns oarecare la atenţia cu care el o 


înconjura, dar răspunsul nu venea. Alex era torturată. Sam era 
prea perspicace, simţea, înţelegea că se petrece ceva rău. Poate că 
era mai potrivit să-i vorbească în seara asta, în timpul drumului de 
întoarcere? Da, va fi cea mai bună soluţie... Să-i ascundă adevărul 
era şi mai îngrozitor decât să-l vadă mânios pe car ostil faţă de 
deciziile ei. 

Înseninată, tânăra femeie începu să ia parte la conversaţie. 
Până în momentul când mobilul din buzunarul lui Sam emise un 
sunet insistent. El se încruntă. 

— Ah! l-am spus totuşi doctorului Box să-mi preia el 
apelurile... Continuati fără mine. Mă tem că e vorba de o urgenţă. 

Fără o secundă de ezitare, Alex se ridică pentru a-l urma în 
vestibul. Văzu cum faţa lui Sam se întunecă în timp ce asculta cei 
se comunica de la clinică. 

— Am înţeles... Nu, n-am băut nimic, pot opera... Voi fi acolo 
în câteva minute. 

Tânăra femeie se înfioră. Luă din cuier bluzonul lui Sam şi îl 
urmă în timp ce el mergea grăbit către uşa de la intrare. 

— Îmi pare rău, Alex, dar 

Ea dădu din cap. 

— Du-te repede. Şi nu-ţi face probleme pentru Neil şi pentru 
mine. Michael ne va conduce acasă. 

În ultima clipă ea găsi curajul de a-i pune mâna pe braţ. 

— Nu e cazul totuşi să conduci nebuneşte şi să faci vreun 
accident, să-ţi pierzi viaţa. Pacientul are nevoie de tine. 

El ezită, apoi îi atinse buzele cu un sărut rapid înainte să se 
aşeze la volan. 

— Am plecat, Alex. Orice secundă pierdută ar putea fi fatală. 

Tânăra, femeie se trezi din somn cu o tresărire, auzind 


zgomotul motorului maşinii lui Sam. Imediat atentă la ce se 


întâmplă, ea pândi zgomotele familiare; paşii lui Sam pe alee, 
scârţâitul uşii de la intrare... Dar nimic, niciun sunet, doar 
zumzetul uşor al motorului care continua să meargă. Îngrijorată, 
cu inima bătând puternic, Alex dădu cuvertura la o parte. Această 
tăcere prelungită era înspăimântătoare. Sam avea nevoie de ajutor. 

Fără a-şi mai pierde timpul să se încalţe, tânăra femeie puse 
capotul şi ieşi pe alee cu picioarele goale. Maşina era acolo, 
luminată vag de lampadarul din apropiere. Alex grăbi şi mai mult 
pasul pe trotuar. Distingea de acum silueta solitară a lui Sam. 

— Sam? 

El nu avu nicio reacţie. O auzise măcar? se întrebă Alex. Doar 
când ea deschise portiera atunci Sam întoarse ochii spre ea. Avea o 
privire stinsă şi acelaşi chip ca prima oară, atunci când îl întâlnise 
pe plajă. Chipul unui om care a văzut moartea de aproape. 

— Sam?... S-a întâmplat ceva, nu-i aşa? 

El dădu din cap maşinal. Tânăra femeie îi luă mâinile, care se 
sprijineau încă de volan, între mâinile ei. Dar ele rămaseră inerte. 

Când Sam vorbi, în fine, vocea lui abia auzită o făcu să se 
înfioare. 

— Nu... Nu e nimic, Alex. Totul e bine... 

Încerca să o liniştească! Şi ea nu putea să-l lase singur cu 
disperarea aceea pe care o ţinea închisă în sine însuşi. 

— Vino cu mine la bucătărie. O să-ţi fac un ceai. 

— Nu, lasă... Sunt foarte obosit. Prefer să urc în camera mea 
să mă culc. 

— Nu! A trebuit ca Alex aproape să strige ca să-l smulgă din 
acea toropeală alarmantă. El scutură capul, ca şi cum ar fi vrut să 
alunge o imagine înfricoşătoare. Şi se lăsă dus cu docilitate cu prea 
multă docilitate - până în casă. Tânăra femeie îl făcu să ia loc pe 


un scaun şi el rămase acolo, fără să spună nimic, cu privirea 


pierdută în gol. 

Alex se strădui să-şi păstreze calmul. Sam părea să fie în stare 
de şoc. Dar care erau gesturile care trebuiau făcute, cuvintele care 
trebuiau spuse pentru a-l ajuta? Cum se îngrijeşte un doctor atât 
de tulburat, doborât de suferinţa cuiva? Să-l faci să vorbească... 
Oh, dacă cel puţin, ar putea să-l facă să vorbească, să-l scoată din 
acea muţenie îngrozitoare! 

Ea se aşeză pe scaunul vecin cu scaunul lui şi se strădui să-i 
prindă privirea. 

— Şi acum, spune-mi ce s-a întâmplat. Te rog... 

Dar Sam nu o auzea. Tânăra femeie luptă contra tentaţiei de 
a-l apuca de umeri şi a-l zgâlţâi, de a urla, pentru a-l scoate din 
acea stare. Dar la ce bun? Sam nu era de fapt, acolo, cu ea. Nu era 
prezent în corpul lui. Adevăratul Sam rămăsese la spital, încă 
luptându-se cu drama care se derulase acolo. Alex nu-l pierdea din 
ochi în timp ce el sorbea, absent, cu înghiţituri rare, ceaiul pe care 
ea i-l preparase. Poate că lichidul fierbinte îi făcea bine... Sam 
părea îngheţat înăuntrul lui, pietrificat. 

De cum termină de băut ceaiul ei se ridică, cu aceeaşi privire 
absentă şi spuse: 

— Eu urc în camera mea acum. Mă duc să mă culc. 

Alex îl lăsă să plece, ascultând atentă cum se îndreaptă spre 
scară, apoi paşii lui înceţi urcând treaptă cu treaptă; paşi care 
păreau ai unui somnambul. Auzi o lamă a parchetului scârţâind la 
primul etaj. Şi apoi nimic. Niciun zgomot nu mai tulbură tăcerea 
opacă a nopţii. În picioare, cu tălpile goale pe podeaua de gresie de 
la bucătărie, se înfioră de nelinişte. Nu, nu se va duce în camera 
ei... Nu putea să-l lase singur pe Sam, cu suferinţa cumplită care îl 
copleşea acum. Mai ales în acea seară de dinaintea plecării ei... 


Pe gânduri, cu gesturi mecanice, Alex spălă rapid ceştile, apoi 


ieşi în stradă ca să închidă portierele maşinii cu cheia. După aceea 
puse zăvorul la uşa de la intrare. Nu-i mai rămânea decât să urce 
în camera lui Sam. Cu inima strânsă de teamă ea ezită totuşi. Dar 
trebuia să fie alături de el. lar dacă ar fi respins-o, cu atât mai 
rău... în faţa suferinţei bărbatului pe care îl iubea avea să-şi 
învingă, cu orice preţ, laşitatea... 

Sam lăsase întredeschisă uşa camerei sale. Alex intră şi o 
închise cu cheia. Era inutil ca Neil să-şi vadă idolul într-o asemenea 
stare. Sam era aşezat pe marginea patului, cu braţele atârnând, cu 
o sticlă de whisky, încă nedesfăcută, ţinută strâns în mână. Când îi 
luă sticla şi o puse pe covor, el nu opuse nicio rezistenţă. Mâinile 
lui erau reci, parcă fără viaţă. Tânăra femeie îi mângâie obrazul 
dar el nu reacţionă în niciun fel la acest gest. Tot mai 
înspăimântată de starea lui, îi scoase vesta, îi deschise cămaşa. 

Şi descoperi că toată pielea lui era ca gheaţa. Chiar la nivelul 
umerilor şi al pieptului. Ar fi fost de preferat să-l facă să bea totuşi 
puţin whisky? Trebuia să-l trezească pe Neil? Sau să cheme un 
doctor? Luptând contra panicii, Alex se strădui să-i vorbească cu 
un ton calm, convingător. 

— Te rog, ajută-mă, Sam. Trebuie să te întinzi în pat, să te 
acoperi cu cuvertura ca să te încălzeşti... 

Observă că manşetele erau descheiate aşa că reuşi să îi dea 
jos cămaşa, cu uşurinţă. Şi constată că nu mai avea cravata. 

— Ai fost chemat la o operaţie, Sam, nu-i aşa? 

Îngenuncheată în faţa lui, tânăra femeie îi scoase şi pantofii. 
De ce nu spunea nimic? Măcar dacă ar accepta să-i răspundă ceva, 
îşi repeta ea în gând. Cu excepţia pantalonului, el era în întregime 
dezbrăcat. Nu părea nicidecum că îşi dă seama de prezenţa ei. Cu 
greu izbuti să-l întindă pe pat. Dar nu ştia cum va putea să-i scoată 


şi pantalonul. Sam era înalt şi mult mai greu decât ea. Şi era inert, 


nu făcea nimic ca s-o ajute. 

Şi deodată, aproape în clipa în care ea nu se mai aştepta, 
privirea lui Sam îşi pierdu fixitatea şi ochii lui o fixară. El clipi des, 
contrariat să o găsească acolo, alături de el. 

— Lasă-mă, lasă-mă liniştit, Alex. 

Ea dădu din cap şi începu să-i desfacă cu stângăcie cureaua. 

— Alex, pentru Dumnezeu, ieşi de aici! Te rog! 

Cu pleoapele lăsate, tânăra femeie continuă să se lupte cu 
catarama. Îi era frică. Frică de mânia lui, frică să nu îi dea 
ascultare. Dar lucrul acesta nu avea importanţă. Nicio forţă din 
lume n-ar fi putut să o separe de el în această clipă. Cureaua cedă 
deodată şi Alex o lăsă să cadă jos. Chiar dacă rămăsese îmbrăcat 
cu pantalonii oricum se va simţi mai bine fără cureaua aceea, îşi 
spuse ea. 

— Am nevoie să fiu singur, Alex. 

Vocea lui înăbuşită, suna răguşit, plină de durere. Rămăsese 
alungit pe o margine a patului, cu un braţ aşezat pe faţă. Alex îşi 
dădu jos capotul şi-l aruncă pe un scaun. Apoi se aşeză în pat lângă 
Sam. 

— Te rog, îngerul meu... te rog, pleacă, pleacă de aici... 

Ea îi mângâie părul, pielea fină de pe tâmple. Încă mai era 
îngheţat. Trăgând cuverturile peste ei, ea îi luă braţul, îl aşeză în 
jurul umerilor ei şi se cuibări la pieptul lui. 

— Lasă-mă să rămân cu tine, Sam... Nu mă goni. Te rog... 

Un suspin adânc cutremură pieptul lui Sam. El se răsuci că se 
fie şi mai aproape de ea şi o strânse o clipă în braţe. Atunci Alex îi 
luă faţa în mâini şi cu o mângâiere blândă, din vârful degetelor, 
netezi trăsăturile lui crispate. 

— Pe cine a trebuit să operezi, Sam? 


El tresări şi vru să se depărteze de ea. Dar nu mai avea 


putere. Faţa lui era atât de palidă încă, atât de încordată! Alex îşi 
dădu seama că nu putea să-l lase astfel. Trebuia ca Sam să 
vorbească, chiar dacă îi era nespus de greu să revadă în minte ce 
se petrecuse. 

— Cine era, Sam? 

El îşi apăsă capul pe pernă şi tânăra femeie îi sărută uşor 
pleoapele închise. 

— Celia, şopti el. Celia Mallory. 

Alex se încruntă. Numele nu îi spunea nimic. 

— Pentru ce au făcut apel la tine? 

— Era pacienta mea. Şi obstetricianul asista la un congres la 
celălalt capăt al ţării. 

Sam o strânse de mână atât de tare că ea se stăpâni cu greu 
să nu tipe. Apoi Alex, aşteptă, ţinându-şi răsuflarea, ca el să 
continue. Dar din nou o tăcere de plumb se aşternu între ei. Tânăra 
femeie, nemaiputând să rabde, îl apucă de umeri, pledând cu tot 
sufletul. 

— Te implor, nu mă ţine departe de zbuciumul tău, nu te 
retrage în tine însuţi. Vorbeşte, te rog, povesteşte-mi. Sam îşi 
ascunse faţa în părul lui Alex. 

— Celia şi soţul ei... Plecaseră să Facă o plimbare cu maşina. 
Un pelerinaj sentimental, se pare. E ceea ce mi-a explicat el după 
ce... 

Sam întoarse brusc capul şi inspiră adânc. 

— Soţul Celiei tocmai găsise de lucru. O slujbă foarte bună. 
Atunci, deodată, au avut o clipă de nebunie. S-au hotărât să bea o 
cupă de şampanie, pe malul oceanului, în locul unde o ceruse în 
căsătorie cu cinci ani în urmă. Şi apoi... şi apoi... 

Această femeie murise pe masa de operaţie. Sam făcuse totul 


pentru a o salva. Alex ştia asta fără ca el să mai spună niciun 


cuvânt. Tânăra femeie îi căută buzele şi el murmură, cu gura lângă 
gura ei: 

— De la început am văzut că situaţia se prezenta foarte rău. 
Nu am putut opri hemoragia. Am încercat imposibilul dar în zadar. 
Şi am pierdut şi copilul... Era în luna a noua de sarcină. Am făcut o 
cezariană, bine înţeles... Era un băieţel. Alan - anestezistul, credea 
că poate să-l reanimeze, dar băieţelul nu a supravieţuit. Celia mai 
avea doar trei săptămâni până la termen... Oh, Alex, pentru aceste 
trei mizerabile de săptămâni! Sunt sigur că dacă există un om 
capabil să redea viaţa acestui copil, atunci Alan era acela. Şi 
totuşi... 

Sam tăcu, o strânse pe Alex lângă el ca şi cum ar fi putut ca 
ea să-i dea puterea de a continua... 

Probabil că te întrebi... Da, nu e prima oară când văd murind 
un pacient. Dar până acum, până la acest spital, nu am avut de-a 
face decât cu bolnavi anonimi, de care nu mă apropiasem, oameni 
cărora nu le cunoşteam trecutul, prezentul, bucuriile şi necazurile. 
Înţelegi? În timp ce... pe această femeie o cunoşteam, fusese la 
mine în cabinet de câteva ori, şi chiar acum trei zile... Era 
nerăbdătoare să aducă acest copil pe lume, surâdea fericită... Şi 
cât a durat operaţia, revedeam acest surâs, auzeam inflexiunile 
pline de încredere, de veselie din glasul ei... Şi voiam să lupt 
împotriva fatalităţii, să-i redau toate acestea; viaţa, fericirea, 
copilul pe care-l aştepta cu atâta dragoste. Am luptat, am luptat cu 
încrâncenare, cu toată fiinţa mea, dar... am pierdut bătălia... Şi de 
atunci mă tot întreb fără încetare, dacă... dacă... eu nu aş... 

— Nu, nu puteai să faci nimic mai mult, Sam! Nimic! Sunt 
sigură că ai făcut tot ce se putea face... 

Cu mişcări blânde, liniştitoare, Alex îi masa ceafa, spatele. 


Sam o atinse uşor, cu sfială parcă, prin țesătura subţire a cămăşii 


de noapte, ca şi cum nu-i venea să creadă că e lângă el, ca şi cum 
asigurându-se de prezenţa ei, voia să reînnoade legătura cu viaţa; 
cu viaţa copilului lor ocrotit de trupul ei. 

Puțin câte puţin crisparea lui Sam dispăru. Mâinile care o 
ţinuseră strâns, relaxate acum, se odihneau pe talia ei. Respirația 
lui deveni mai lentă, mai liniştită. Sam dormea. 

O maşină trecu chiar atunci pe stradă şi lumina farurilor care 
mătură camera alunecă şi pe faţa lui Sam. Alex făcu ochii mari. 
Masca rigidă de pe chipul lui dispăruse. Trăsăturile destinse 
păreau nespus de blânde, dezvăluindu-i un alt Sam, aproape 
vulnerabil. 

Din când în când, pentru rare momente, tânăra femeie se lăsa 
şi ea învinsă de somn. În rest savura tăcerea lentă a orelor, fericită 
că este în braţele lui Sam, aşteptând dimineaţa. Nu ar fi dorit decât 
atât; să rămână aici, lângă bărbatul iubit, să-l vegheze, bucurându- 
se de căldura trupului lui alături de al ei. 

Cerul începuse uşor să se lumineze, când Alex îl simţi că se 
depărtează. Ea deschise ochii şi-l descoperi pe Sam care, sprijinit 
într-un cot, o privea cu intensitate fără să spună nimic. Pe buzele 
lui nu apăruse niciun surâs. Ochii îi erau întunecaţi şi gravi. 
Nemişcată, tânăra femeie se lăsă să lunece în abisul privirii lui şi 
descoperi în ea aceeaşi chemare ca prima dată, atunci când se 
iubiseră pe plajă până în zori. 

Cuverturile alunecaseră lăsând-o descoperită până la talie. 
Ochii lui Sam îi părăsiră ochii pentru a-i urmări linia sânilor şi 
rotunjimea uşoară de sub cearşaf. Apoi, el captură cu delicateţe, în 
palme, sânii pe care-i dezmierdase cu privirea. Alex închise ochii, 
gura i se întredeschise şi mâinile ei se crispară pe umerii lui 
puternici. 


Acum Sam mângâia cu nespusă tandreţe curba cea nouă a 


pântecelui ei. Fremătând toată, ea deschise ochii cercetând cu 
nelinişte expresia de pe chipul lui. Dacă nu o mai găsea 
atrăgătoare? Şi pentru prima dată, ea se gândi cu o nostalgie 
sfâşietoare la silueta ei de dinainte, la acel trup zvelt, încă juvenil, 
pe care Sam îl strânsese în braţe când făcuseră dragoste cu patru 
luni în urmă. 

El se aplecă şi buzele lui îi atinseră gura într-un sărut delicat. 

— Lasă-mă să te privesc, Alex... Te rog... îi şopti. 

Tânăra femeie se înfioră toată când el îi scoase cămaşa de 
noapte pe care o aruncă pe jos, la picioarele patului. Privirea 
înflăcărată cu care el îi explora corpul o făcu să-şi reţină respiraţia 
pradă unui sentiment de jenă pe care nu-l avusese prima dată când 
făcuseră dragoste. Căci un foc întunecat ardea acum în ochii lui 
Sam, atât de intens, de copleşitor... 

Alex fu gata să izbucnească în plâns de emotie când vocea lui 
se auzi din nou, tulburată, tremurătoare; 

— Oh, Doamne, cât eşti de frumoasă... atât de frumoasă, mai 
femeie acum. Nu mă mai satur privindu-te... 

Gesturile lui erau foarte blânde ca şi cum îi era frică să o 
atingă. Alex gemu de plăcere când buzele lui fierbinţi începură să-i 
sărute sânii. Ea îşi strecură degetele în părul lui, îi trase mai 
aproape faţa pentru ca buzele ei să se contopească cu buzele lui şi 
să se dăruie toată în acel sărut; să pună în el toată pasiunea, toată 
tandreţea sa, febrilitatea lungii aşteptări, regretul sfâşietor al 
timpului pierdut. 

Mâinile lui Sam îi prinseră şoldurile atrăgând-o lângă el, 
lipind-o de el. 

Simţind fermitatea imperioasă a dorinţei lui, Alex aproape că 
nu mai putu să respire. 


— Te rog... oh, te rog, Sam... iubeşte-mă. 


Cuvintele îi scăpaseră, îi fusese imposibil să le stăpânească. 
Sărutul plin de pasiune al lui Sam o făcu să ameţească. Şi atunci 
firul realităţii se rupse. Totul dispăru: camera, soarele răsărind, 
cântecul încă ezitant al păsărilor salutând ziua cea nouă. Nu mai 
exista decât Sam, mâinile lui, buzele lui, răsuflarea lui, pulsaţia 
tulburătoare a virilităţii lui. 

Când îl strigă, când îi rosti numele, el o făcu, în fine, a lui. 
Agăţată de umerii lui Sam, ea se mişcă odată cu el, cu buzele 
întredeschise într-un dulce vaiet. Un sunet înăbuşit, plin de 
pasiune, care se înălţă, apoi deveni o şoaptă, după aceea se 
schimbă într-un strigăt de extaz urmat de geamătul şi exclamaţia 
pătimaşă a lui Sam. Tremurând, răscoliţi până în adâncul fiinţei 
lor, ei se strânseră şi mai aproape unul de altul ca pentru a nu se 
mai pierde niciodată. Alex îşi păstră ochii închişi. Tot corpul îi 
devenise de o imobilitate de piatră. Apoi, încet, încet, odată cu 
revenirea senzaţiilor, ameţeala se risipi, deveni fericire, siguranţă, 
linişte mângâietoare. Cu un suspin uşor, se cuibări lângă Sam şi se 
lăsă pradă celui mai adânc şi mai lin somn din viaţa ei de până 
atunci. 

Doctorul Box îi întinse lui Alex foaia de hârtie pe care îşi 
pusese parafa. 

— lată reţeta dumneavoastră. Sam m-a prevenit că probabil 
aveţi o lipsă de fier. Nu s-a înşelat, aşa e. 

Tânăra femeie tresări, uimită să audă numele lui Sam, aici, în 
acest cabinet de consultaţii. 

— Sam? repetă ea aproape în şoaptă. 

— Cine altcineva?... Sper că veţi fi o pacientă docilă, pentru 
că nu e mai îngrozitoare pacoste decât un doctor viitor tată! Câtă 
vreme copilul nu s-a născut, Sam va fi tot timpul pe lângă mine, 


pisându-mă neîncetat ca să fie sigur că nu neglijez niciun amănunt, 


nicio precauţie. 4 

Învingându-şi timiditatea, Alex reuşi să surâdă. Vasăzică Sam 
nu aşteptase ca să vină pe lume copilul, ci anunţase de pe acum că 
el este tatăl... Doctorul Ray Box îi aruncă o privire şi spuse cu 
prefăcută severitate: 

— Aţi face bine să vă hotărâți să-l luaţi de bărbat. Asta l-ar 
face, în fine, mai puţin cicălitor, pe prietenul nostru Sam... 

Cu o mână ce tremura puţin, Alex puse reţeta în geantă. 

— Da... vom vedea... 

leşi din cabinetul doctorului şi scrută culoarul în speranţa că 
o să-l vadă pe Sam venind în întâmpinarea ei. Aproape că nu-i 
venea să creadă că doar cu o seară în urmă se hotărâse să-i ceară 
doctorului Box, adresa unui obstetrician din Vancouver, fiindcă 
voia să părăsească oraşul şi să nască acolo... 

Dar acum nici nu mai putea fi vorba să fugă departe, nici nu. 
Mai putea fi vorba de o plecare precipitată. Decizia pe care o luase 
acum, era fermă, de nezdruncinat, fiindcă simţea că e decizia cea 
mai potrivită căci i-o dictase inima. 

Sam nu îi vorbise de dragoste, totuşi. Nu o întrebase nimic, 
nu îi promisese nimic... în dimineaţa aceasta, ca şi în toate 
celelalte zile, Alex se trezise singură. Sam avusese grijă să o lase 
adormită atunci când plecase, şi se sculase fără să facă vreun 
zgomot, dar şi fără vreun cuvânt sau gest de tandrete... Ceea ce nu 
era semn bun. Cu pleoapele închise, în zori ea îşi lăsase mâna să 
alunece pe cearşaf până la perna lui Sam... De ce nu-i spusese 
nicio vorbă? Oare îi fusese teamă să-i înfrunte privirea pentru că îşi 
descărcase sufletul în faţa ei? Sam nu era omul să-şi mărturisească 
suferinţa, zbuciumul, fără să regrete amar acest lucru după aceea. 

Chipul tinerei femei se crispă imperceptibil. Cât fusese de 


oarbă, până acum! Obsedată de problemele ei, de opiniile celor din 


jur a trebuit să se ivească situaţia din ajun pentru ca să i se 
deschidă ochii. Ca să înţeleagă că Sam era o fiinţă umană 
sensibilă, că avea şi el zonele lui de vulnerabilitate, deşi dădea 
impresia unui om atât de sigur pe sine, puternic, aspru chiar. Însă 
ea fusese prea ocupată să se lamenteze asupra sorții sale pentru ca 
să observe că şi Sam avea uneori nevoie de alţii, de sprijinul lor, de 
afecțiunea lor. 

Ce se va petrece de acum încolo? El o va ţine din nou la 
distanţă? În dimineaţa asta nu-i telefonase... Alex îşi muşcă buzele, 
şi grăbi pasul pe culoarul clinicii. Dacă, cel puţin, i-ar ieşi înainte, 
acum, aşa cum ea sperase în secret! Doctorul Box o lăsase clar să 
înţeleagă că Sam era la curent cu ora la care era programată 
consultaţia ei. Dar uşa cabinetului lui Sam rămânea închisă. 
Trecând prin faţa ei îi auzi vocea, apoi vocea pacientului. Da, Sam 
era ocupat, dar nici nu încercase să se elibereze câteva clipe ca s-o 
vadă, ca să-i vorbească, s-o întrebe cum se desfăşurase consultaţia 
la doctorul Box. 

Cu atât mai rău dacă o evita, totuşi acest lucru nu avea 
importanţă. Va fi răbdătoare. În seara aceea el va veni la cină, ca 
de obicei. O să fie suficient să se comporte ca şi cum nu s-ar fi 
întâmplat nimic. Cel mai greşit lucru ar fi să se arunce pe capul lui. 
Nu, ea va fi calmă, surâzătoare, destinsă, îi va propune o partidă 
de şah, după masă. Şi va exista desigur un moment când mâna sa, 
ca din greşeală, îi va atinge mâna. Atunci privirile lor se vor întâlni 
şi el va citi în ochii ei că... 

Înspăimântată de violenţa sentimentelor ei, Alex îşi plecă 
ochii. Poate că ar fi mai bine ca totuşi Sam să nu citească nimic în 
privirea sa. Căci va descoperi o pasiune devorantă. Totul! Ea voia 
totul de la el. Să petreacă fiecare noapte în patul lui, să-i 


pregătească micul dejun dimineaţa. Voia să fie dragostea lui, 


raţiunea lui de a trăi. Voia să-i ţină copilul în braţe, copilul lor, şi să 
simtă cum privirea lui îi îmbrăţişează pe amândoi. O privire 
posesivă. Ca şi cum copilul şi ea, erau adevărul ultim al dorinţei 
lui, deplina împlinire a existenţei sale... 

— Marie... 

Tânăra femeie se răsuci uimită. Doamna Bramsley, de la 
recepţie flutura o scrisoare. 

— Doctorul Dempsey a lăsat asta pentru tine. 

Cum Alex se întoarse din drum, trecând prin sala de aşteptare 
descoperi că este obiectul atenţiei generale. Uşa se deschise chiar 
în clipa aceea şi o pală de vânt venită de afară, îi lipi de corp vesta. 

În loc să se simtă jenată, Alex, pentru prima dată, îşi îndreptă 
trupul. Să privească, n-aveau decât să privească toţi cât doresc! În 
loc de ruşine o invadă o mare bucurie, se simţi mândră de starea ei 
ceea ce o făcu să ridice orgolioasă capul... Va fi un copil frumos! 
Copilul lui Sam şi al ei! Tânăra femeie îi surâse recepţionerei şi luă 
scrisoarea. 

— Mulţumesc, doamnă Bramsley. 

— Doctorul Dempsey m-a rugat să îţi precizez că maşina sa 
este garată în spate, pe locul care-i este rezervat. 

Tânăra femeie dădu din cap fără să înţeleagă şi strânse plicul 
în mână. Să îl desfacă aici de faţa cu toată lumea? Nu. În câţiva 
paşi fu afară din clădire şi, cu degetele tremurând de nerăbdare, 
deschise plicul. Erau câteva rânduri scrise pe o filă din carnetul de 
reţete: „Ai că cinezi cu mine în seara asta? Te rog, nu refuza! Voi 
ajunge acasă la ora 18. Te rog să iei maşina mea. Eu o să mă întorc 
cu motocicleta ta!“ 

Găsi cheile maşinii lui Sam în plic. Pe gânduri, Alex mototoli 
plicul gol. Sam nu suporta faptul că ea folosea în continuare 


motocicleta. Îi ceruse de mai multe ori să accepte să îi cumpere o 


maşină. 

— Cu motocicleta, e prea riscant. Oricând poţi avea un 
accident, Alex, îi repeta el. 

— Sunt prudentă, foarte prudentă... 

Sam n-a mai vrut să insiste, dar tânăra femeie ştia că era 
foarte îngrijorat. Iar accidentul mortal al pacientei sale făcuse ca 
neliniştea să fie şi mai mare. Într-un fel şi ea îl ţinuse la distanţă, 
refuzând aproape tot ceea ce el îi propunea. Ca şase simtă 
independentă, nu acceptase decât minimul posibil. Şi asta pentru 
copil şi nu pentru ea însăşi. Crezuse că aşa e bine să se comporte. 
Dar la zbuciumul lui Sam nu se gândise... 

„Egoistă!“ se caracteriză ea, cu ochii aţintiţi pe scrisoarea lui. 
Nicăieri, nu figura cuvântul dragoste... Şi totuşi... Ea îşi aminti 
privirea lui Sam, îşi aminti mângâierile lui, ardoarea îmbrăţişărilor 
sale. Sam o iubea! Chiar dacă nu spunea acest lucru dragostea lui 
era pretutindeni. În gesturile sale, în ochii lui, în grija cu care o 
înconjura. 

Cu un pas hotărât, Alex se întoarse în sala de aşteptare. 
Trecând, recunoscu una din doamnele prezente acolo şi-i adresă un 
surâs radios. Era doamna Stones, din parohia tatălui său, prezentă 
în fiecare duminică în biserică, la slujbă. Şi o prietenă bună. A lui 
Emily! Ea o salută pe Alex cu un mic semn din mână. 

— Ce mai faci, Marie? 

— Foarte bine, mulţumesc de întrebare, doamnă Stones. Dar 
dumneavoastră? 

Era absolut sigur că, de cum se va întoarce acasă, doamna 
Stones se va repezi la telefon ca să comenteze întâlnirea lor, cu 
Emily. lar Alex, se surprinse surâzând. Oricât de necrezut părea, 
iată că întinse cheile de la motocicletă, la recepţie, doamnei 


Bramsley, care o privea mai intrigată ca niciodată. 


— Aţi putea să-i daţi doctorului Dempsey aceste chei? O să 
aibă nevoie ca să facă să demareze motocicleta. Şi, vă rog să-i mai 
spuneţi că îl aştept la ora 18. 

Alex părăsi clinica cu capul sus. Nu ignora deloc faptul că 
făcuse senzaţie şi inima îi bătea să se rupă. Dar de data aceasta 
bătea de triumf şi de bucurie. Ca şi cum reuşise una din cele mai 
frumoase victorii din viaţa ei... 

Cu mii de precauţii, Alex scoase maşina lui Sam, din locul în 
care fusese parcată. Acea Corvette era puternică, nervoasă, 
înfricoşătoare la condus! Dar buna sa dispoziţie îi învinse toate 
temerile. Gândindu-se la Sam parcurgând oraşul pe mica ei 
motocicletă, izbucni în râs. Viaţa era minunată! revenind la 
probleme mai practice, Alex gară maşina lângă trotuar. Va profita 
de trecerea ei prin centrul oraşului ca să facă nişte cumpărături. 

Intră cu un pas atât de vioi în magazin că era să se ciocnească 
chiar de Emily Derringer, în persoană! Însă marea sa inamică era 
cu spatele, din fericire, şi tânăra femeie putu să bată în retragere 
şi să se ascundă după o stivă de cutii de conserve. 

Cu paşi de lup, ea înainta atentă să-şi asigure o cât mai bună 
poziţie de retragere. Când deodată un gând neaşteptat o ţintui pe 
loc. De câte ori, de trei luni încoace, practicase această politică de 
fugă? Avea să fugă toată viaţa ca să scape de gura prea mare a 
unei enoriaşe care se amesteca în toate? Era suficient să-i facă faţă 
o dată, de fapt. Înfruntarea nu va fi chiar îngrozitoare. Emily se va 
mulţumi să treacă mai departe aruncându-i o privire severă şi 
dispreţuitoare. Da, va fi dezagreabil, fireşte, însă existau şi lucruri 
mai neplăcute pe lume... 

Alex luă o ciocolată de pe un raft şi porni către casă prin 
mijlocul magazinului. 


— Marie! 


Cu un gest nervos, tânăra femeie îşi dădu părul pe spate. 
Reuşi totuşi să schiţeze un surâs. 

— Bună ziua, doamnă Derringer. 

Vru să-şi continue drumul spre casieriţă, dar Emily, toată 
numai zâmbet, o prinse de braţ. 

— Oh, sunt foarte mulţumită că am dat, în sfârşit, de tine, 
Marie. Cum te simţi? 

— Eu... bine. Mă simt foarte bine, doamnă Derringer. 

— Minunat! Te invit să bem o ceaşcă de ceai. E aici, la doi 
paşi o cofetărie şi... 

Speriată, Alex dădu din cap şi schiţă un pas ca să se 
depărteze. Oh, pentru ce avusese acea idee regretabilă? Iată că se 
vârâse singură într-o cursă! 

— Nu, e imposibil. Sunt foarte grăbită şi... 

— Nu se poate, Marie. Nu se poate să-mi refuzi această 
invitaţie. E aşa de multă vreme de când nu ne-am mai văzut! 

Emily Derringer era înaltă, uscată, autoritară. Nimeni nu-i 
rezista când avea ea ceva în cap. Cu moartea în suflet, Alex se lăsă 
condusă în cofetărie. Trebuia să se aştepte la o adevărată predică, 
plină de asprime, fără îndoială. Un moment greu de trecut! Dar va 
fi suficient să se gândească foarte tare la Sam şi o să suporte ceea 
ce avea să urmeze... 

De cum le-au fost aduse ceaiurile, Emily îi aruncă o privire 
hotărâtă. 

— Şi acum, spune-mi cinstit, Marie, nu ai nevoie de nimic, nu- 
ţi lipseşte nimic? 

Alex uimită, lăsă capul în jos. Conversaţia luase o întorsătură 
neobişnuită, surprinzătoare. 

— Nu, doamnă Derringer. Nu-mi lipseşte nimic. 


— Bine. Aş vrea să ştii că... 


Emily se întrerupse, îşi trecu mâna de mai multe ori prin păr. 
Fără măcar să-şi dea seama că astfel pune în pericol edificiul 
complicat al pieptănăturii sale dată cu fixativ din belşug. 

Nedumerită, Alex aşteptă ca ea să continue, fără să îi 
înţeleagă atitudinea. 

Aceasta conchise brusc: 

— Da, aş vrea să ştii că te admir foarte mult! 

Alex dădu din cap. Vasăzică Emily Derringer nu era încă la 
curent cu starea ei! Oricât de necrezut părea, Emily, nu văzuse 
nimic, nu remarcase nimic, nu auzise nimic! 

— Dar, doamnă Derringer! Eu... aştept un copil! Sunt 
însărcinată! 

— Asta nu mai e demult un mister pentru nimeni, draga mea. 
Şi tocmai pentru asta, din partea mea, toată stima! 

Cu o mână ce tremura uşor, Emily umplu iarăşi ceştile. Alex 
nu putea să-şi creadă ochilor şi urechilor. Şi totuşi, nu exista niciun 
dubiu posibil: Emily era intimidată, nesigură pe ea, aproape jenată! 

Ca să-şi învingă sfiala, Emily învârtea continuu cu lingurita în 
ceaşcă. 

— Da, respect curajul tău, Marie. Eu nu ani avut acest curaj, 
cu ani şi ani în urmă, când... în fine, mi s-a întâmplat acelaşi lucru 
ca şi ţie. Părinţii mei erau bogaţi, au făcut toate aranjamentele 
necesare. Şi eu le-am acceptat hotărârea, nu m-am opus... Şi nu 
mi-am iertat niciodată laşitatea... Acel copil pe care nu l-am avut... 
e şi acum în gândul meu, şi-l regret... şi... 

Deci Sam avea dreptate. Chiar şi Emily Derringer era umană, 
gândi tânăra femeie. 

— Te rog să-mi spui Emily. Şi eu îţi voi spune, Alex, pentru că 
se pare că ai hotărât să foloseşti acest nume. 


Şi Emily făcu o mică Strâmbătură dezaprobatoare şi Alex nu 


se putu împiedică să surâdă; o regăsea iar pe Emily Derringer, cea 
dintotdeauna. 

— Oricum ar fi, Alex-Marie, dacă ai nevoie de bani să ştii că 
poţi conta pe mine. Da, ştiu că doctorul Dempsey te-a luat sub 
aripa lui ocrotitoare. E un om generos care s-a ocupat şi se ocupă 
foarte bine şi de tânărul MacKenzie. Dar dacă te stinghereşte 
faptul că te simţi îndatorată faţă de el, eu pot... 

— Sam este tatăl copilului, Emily. Şi eu îl iubesc... 

O jumătate de oră mai târziu, Alex ieşea din micuța cofetărie 
cu o uşoară senzaţie de ameţeală. Era cu siguranţă ziua tuturor 
miracolelor; Emily îi invitase, pe Sam şi pe ea, să vină să ia cina 
împreună săptămâna viitoare! Căpătând încredere, Alex nu a mai 
dat înapoi şi a mai făcut un act de mare curaj. A oferit celei mai 
clevetitoare femei din oraş exclusivitatea celuilalt secret al ei. Un 
secret care risca să fie şi mai exploziv chiar decât sarcina 
nelegitimă a fiicei pastorului; romanul ei poliţist! Plină de 
entuziasm, Emily se angajase să convingă librarul să comande un 
număr suficient de exemplare. Şi părea decisă să-i organizeze şi o 
prezentare de carte cu semnare de autografe. 

Înainte să se întoarcă acasă, Alex mai făcu o haltă. Până acum 
ea preferase să poarte veşminte cât mai largi mai degrabă decât 
adevărate rochii de sarcină. Dar Sam iubea noile rotunjimi ale 
corpului ei. Îi dovedise acest lucru în noaptea care trecuse, în mii 
de feluri... 

Cu ochii strălucitori, Alex deschise poarta de sticlă a 
magazinului şi descoperi un univers vestimentar mult mai variat şi 
mai seducător decât se aşteptase. Patroana magazinului o ajută să 
aleagă lucrurile care-i veneau cel mai bine. Încântată, tânăra 
femeie se privi în oglindă. Se descoperi deodată atrăgătoare, 


feminină, formidabilă. Fusta dreaptă a compleului era foarte bine 


croită. Cât despre partea de sus... Sam nu va rezista niciodată în 
faţa decolteului îndrăzneţ al corsajului care punea în valoare forma 
acum atât de voluptuoasă a sânilor ei. 

Tânăra femeie mai adăugă la cumpărăturile făcute şi o 
delicată lenjerie neagră. Apoi completă cecul fără să se mai 
gândească cât de mult îşi uşurase contul din bancă şi porni spre 
casă. Îi mai rămânea exact timpul să-şi spele părul înainte de 
venirea lui Sam. 

Şi voia să fie frumoasă pentru el. Atât de frumoasă încât să nu 


reziste tentaţiei de a o ţine lângă el pentru totdeauna. 


x x x 


Alex tocmai ieşea de sub duş când îl văzu pe Sam în cadrul 
uşii întredeschise a băii. Inima începu să-i bată neliniştită. Era prea 
devreme! Venise prea devreme! Şi o surprinsese nearanjată, udă, 
cu părul leoarcă. O clipă fu tentată să se acopere dar privirea lui 
Sam o făcu să renunţe. Mai nemişcată decât o statuie, tânăra 
femeie aşteptă cu ochii fixaţi pe chipul lui. Venise mai devreme 
pentru ea? Se grăbise să plece de la clinică fiindcă era nerăbdător 
s-o revadă? 

— Alex... 

Sam făcu doi paşi în direcţia ei apoi se opri brusc. Privirea lui 
era mai întunecată decât oricând, faţa fără niciun zâmbet. Avusese 
oare o nouă problemă la clinică? Tânăra femeie îşi muşcă buzele, 
îngrijorată. 

— S-a întâmplat ceva, Sam? Totul e bine? Nu m-am gândit că 
poţi veni mai devreme şi... Voiam să mă fac frumoasă, dar... 

— Tu eşti frumoasă, Alex. 


Îi luă prosopul de baie din mână şi începu să o şteargă cu o 


blândeţe aproape respectuoasă. 

— Aşa cum eşti acum eşti mai mult decât frumoasă, îngerul 
meu. 

— Sam... 

Ea era de acum în braţele lui şi Sam o strânse la piept cu 
putere, ca şi cum nu ar fi vrut să-i mai dea drumul niciodată. 

— Draga mea... 

— Mi-a fost atât de frică, Sam! Fiindcă ai plecat dimineaţă 
fără să-mi spui niciun cuvânt, am crezut... am crezut că regreţi... 

— Oh, nu, Alex! Nu! 

O luă în braţe şi o duse în pat. Ea îl cuprinse cu braţele pe 
după gât. Poate că într-o zi va izbuti să-i spună cât de mult îl 
iubeşte. Dar mai târziu. Mult mai târziu... Acum ea îl privi 
surâzând complice. 

— Ar trebui să închidem uşa, nu crezi? 

— Mmm... Nu ştiu dacă mai sunt capabil să merg drept... 

Şi cum ea râdea cu gura lângă gura lui, el adăugă deodată, cu 
un ton mult mai grav, dintr-o răsuflare: 

— Şi apoi mi-e teamă să-ţi dau drumul. Sunt urmărit de teama 
de a te vedea plecând, de a mă părăsi... 

Alex rămase tăcută. Oare el ghicise că se pregătea să plece, 
ghicise lucrul acesta în seara când fuseseră la Karin şi Michael? Ar 
fi vrut să-i strige dragostea ei, dar nu izbuti să scoată niciun sunet. 
Sam se ridică cu o mişcare bruscă şi se duse să închidă uşa. Însă în 
loc să revină lângă ea se rezemă de uşa închisă cu o privire 
întrebătoare fixată asupra ei. 

— Eu... eu nu am intenţia să te părăsesc, Sam. 

Tânăra femeie abia îşi recunoscu vocea. De ce chipul lui Sam 
rămânea întunecat, insondabil? Alex se ridică la rândul ei, îşi puse 


un capot. Sam devenise livid dintr-odată şi ea se întrebă o clipă 


dacă nu cumva era bolnav. 

Incapabilă să suporte spaţiul care-i separa, ea se apropie de 
el, dar mâna pe care o întinse ca să-i atingă braţul, îi căzu fără 
forţă. 

— Sam, eu... eu nu am să plec decât dacă tu doreşti să plec... 

Declaraţia ei nu primi niciun răspuns. Alex simţi că îi e greu 
să respire. 

— Ai intenţia să mă goneşti, Sam? 

— Nu! Oh, nu! 

El lăsă să treacă un lung moment de tăcere înainte să-i 
răspundă: 

— Cred că trebuie să ne căsătorim. 

Spusese fraza arătând atât de mohorât, era aşa de întunecat 
la faţă. Să-ţi vină să plângi. Pentru ce îl trimisese să închidă uşa? 
Cu un minut mai înainte o ţinuse în braţe şi ochii lui străluceau... 
Dar acum... 

— De ce, Sam? De ce crezi tu că trebuie să ne căsătorim? 

El dădu din cap. Dacă n-ar fi avut acest aer posomorât, 
această faţă cenuşie! Alex se înfioră. Cu ce greşise? Ce ravagii era 
pe cale să facă. Ea i se adresă lui Sam în această clipă; lui Sam ce 
nu era în stare să ceară nimic, de la ceilalţi. Sam ce nu ştia decât 
să dăruiască şi nu să primească. Avea ea dreptul să-l tortureze 
obligându-l să-i dea explicaţii când lui îi era atât de greu să le dea? 

Alex puse mâinile pe umerii lui. 

— Nu-mi spune nimic, Sam, nu vreau să te silesc să-mi dai 
răspunsuri... 

— A fost un coşmar pentru mine să simt că tu te pregăteai să 
pleci. Eu... 

— Sam, nu ¿re rost să te chinuieşti să-mi dai explicaţii. De 


fapt... 


Gura lui Să Îi căută, gura şi sărutul lui n-o mai lăsă să 
vorbească. Se priviră apoi şi se îmbrăţişară cu patimă, cu disperare 
parcă. 

— lartă-mă, Alex, şopti el. Nu prea am talent pentru marile 
declaraţii. Dar aş vrea să-ţi spun că... 

— Lasă... Asta nu are importanţă. 

Într-adevăr, de acum înainte lui Alex îi era indiferent faptul că 
el nu ştia să exprime ceea ce simte. Oricum ea citea limpede totul 
în gesturile lui, în privirea lui. 

— Te iubesc, Sam. 

După aceste cuvinte ale tinerei femei, deodată crisparea lui 
Sam dispăru, ca şi cum o greutate imensă care-l împovăra fusese 
spulberată. 

— Eşti... eşti sigură? 

— Oh, da! Absolut sigură. 

Ea îi mângâie părul, îi netezi cu vârful degetelor cutele de pe 
frunte. 

— De fapt am ştiut dintotdeauna. Din prima secundă. Dar mi-a 
trebuit un pic de timp ca să accept ceea ce simţeam. Ca să-mi 
ascult inima ca un om matur... 

Sam surâse. Toată fiinţa i se însenină. În ochi îi strălucea o 
lumină care părea să vină din adâncul fiinţei sale. O luă în braţe şi 
o aşeză pe pat ca s-o privească încă şi încă... 

— Şi eu? Crezi că am acţionat ca un adult? Ai răscolit viaţa 
mea din prima clipă când mi-ai vorbit. Dar eram incapabil să 
recunosc acest lucru chiar pentru mine însumi... Nici nu 
înţelegeam ce mi se întâmplă... 

Se aplecă spre ea şi începu să o mângâie lent, cu o nesfârşită 
tandreţe, căci ştia acum că ea îi aparţinea pentru totdeauna. 


Vezi tu, Alex, eu nu mai fusesem niciodată îndrăgostit până 


atunci, aşa că... 

Nemişcată, tăcută, ea aşteptă să continue. Dar Sam închise 
ochii, apoi îi deschise din nou. 

— Sam... Nu e nevoie să-mi spui nimic... Eu cred că ştiu, că 
am înţeles... 

— Te iubesc, Alex. Te-am iubit dintotdeauna, chiar înainte să 
te întâlnesc. Te-am recunoscut pe plajă, fiindcă tu erai deja iubirea 
mea, sensul vieţii mele. Şi sper că vei consimţi într-o zi să te 
căsătoreşti cu mine... 

— Da, murmură ea. 

Însă el nu o auzi. 

— Oamenii de aici nu te vor urmări mereu cu dezaprobarea 
lor, nu vor fi neînduplecaţi, Alex. O dată căsătoriţi vor uita. E 
uimitor cât de repede se uită lucrurile acestea. Ai să vezi. Însă 
dacă tu nu vrei să te măriţi cu mine şi preferi să trăieşti în altă 
parte, o să plecăm de aici. Asta nu are importanţă. 

Sam îşi trecu mâna peste ochi înainte să continue cu o voce 
schimbată de emoție. 

— Vreau să-ţi fiu alături, Alex. Mereu, clipă de clipă! Să 
trăiesc totul împreună cu tine. Să mă trezesc auzind scâncetul 
copilului meu, să ţi-l aduc, să-l văd sugând, şi apoi sătul şi liniştit 
să-l văd adormit în braţele tale. Vreau ca viaţa alături de tine să 
dureze, dragostea mea. Să întemeiem împreună o familie. Să 
traversăm împreună anotimpurile, anii, să simt că fiecare zi 
cimentează mai solid ceea ce construim, cuplul nostru, existenţa 
noastră... Dă-ne o şansă să reuşim, Alex. Nu pleca! Rămâi cu mine, 
lângă mine... 

Tânăra femeie îi prinse faţa în mâini. 

— Nu am să plec, Sam. Nu voi pleca niciodată! Ar trebui să 


mă arunci afară din casă, să mă goneşti. Şi chiar aşa, mă voi bate 


cu tine, mă voi agăța de tine cu ghearele şi nu mă voi lăsa 
alungată! Eu... Eu vreau să mă căsătoresc cu tine... 

În ochii lui Sam parcă răsărise soarele. Şi peste o clipă o 
expresie şăgalnică îi apăru pe faţă. Ca şi cum aveau nevoie şi să 
râdă puţin pentru a face să dispară cu totul încordarea de până 
atunci, gravitatea mărturisirilor lor. 

— Ah, perfect! Pică foarte bine! E minunat că tu accepţi 
căsătoria fiindcă sunt doi poliţişti în oraşul ăsta cărora le-am 
promis că vor fi invitaţi! 

— Poliţişti? 

El îndepărtă capotul de pe umerii tinerei femei şi o făcu să se 
înfioare sărutând-o pe gât cu pasiune. 

— Închipuie-ţi că m-au urmărit şi m-au obligat să mă opresc! 
Şi a trebuit să spun adevărul; că nu eram răspunzător de actele 
mele în acele momente fiindcă mă pregăteam să cer în căsătorie pe 
femeia pe care o iubesc... 

Surâzând, Alex se lipi de el, punându-şi braţele pe după gâtul 
lui. 

— Şi acum, adevărul Sam! Mărturiseşte că mergeai cu o 
viteză nebunească pe motocicleta mea, depăşind toate limitele 
permise! 

— Eu? Cum poţi să-ţi închipui aşa ceva? Ca viitor tată 
responsabil eu conduc cu o prudenţă exemplară! 

— Hm... tare aş vrea să văd eu asta! Şi atunci de ce te-au 
oprit poliţiştii, om exemplar? 

— Ştii bine că eu am o mutră de bandit periculos! O faţă care 
cam dă de bănuit. Exact genul de individ pe care nu trebuie 
niciodată să-l frecventeze fiicele de pastor... Şi ce e mai râu este că 
au reuşit să mă prindă pe picior greşit, ca de obicei! Uitasem să îţi 


spun că nu am permis moto! 


— Oh! Sam! Te-ai aranjat cu o contravenţie! Vei fi ruşinea 
oraşului, o dată în plus! Doctorul Dempsey conducând motocicleta 
fiicei pastorului Marie Houseman. Şi... fără permis! 

Izbucniră amândoi în râs şi râzând se prăbuşiră pe pat. Sam 
dădu din cap. 

— Ce vrei? Eu sunt un om cumsecade. Fiindcă oraşul ăsta e 
cam lipsit de animaţie, ca să-l scot din toropeală, fac tot ce pot ca 
să alimentez stocul de întâmplări şocante ale lui Emily... 

El se întrerupse pentru a o acoperi cu sărutări, apoi continuă 
cu un ton mai grav: 

— Nu te mai frământa atât pentru opinia oamenilor, Alex. 
Totul se va aranja când ne vom căsători. Chiar şi mama ta se va 
îmbuna şi va fi alături de noi... 

— Toate acestea nu mai au importanţă, Sam... murmură ea. 

Şi era adevărat. Alex întinse braţele către bărbatul pe care îl 
iubea şi pecetlui declaraţia sa cu un sărut fierbinte. Esenţialul era 
aici, în braţele lui Sam. Nu va mai exista jenă, disimulare, secrete, 
gânduri de plecare. Vor fi împreună; Sam, copilaşul ce va yeni pe 
lume, şi ea... Aleseseră drumul cel bun. Drumul lor. Întorsese o 
pagină importantă din cartea existenţei sale. Viitoarea Alex 
Dempsey nu va mai duce o viaţă dublă, va renunţa la toate 
secretele sale de până acum. 

O luminiţă amuzată apăru în ochii tinerei femei în timp ce se 
lipea şi mai mult de Sam. Totuşi, mai avea un secret. Un secret 
mititel, de tot hazul, de fapt un secret fermecător pe care i-l va 
spune lui Sam în clipa când vor putea să se gândească la asta... 

Fiindcă Sam nu ştia încă ceva uimitor, de necrezut; 
săptămâna viitoare ea şi el, erau invitaţi să ia cina la... Emily 


Derringer! 

